Постановление № 139 от 4 юли 2005 г. за изменение и допълнение на Наредбата за условията и реда за издаване на визи, приета с Постановление № 97 на Министерския съвет от 2002 г.

ПОСТАНОВЛЕНИЕ № 139 ОТ 4 ЮЛИ 2005 Г. за изменение и допълнение на Наредбата за условията и реда за издаване на визи, приета с Постановление № 97 на Министерския съвет от 2002 г. (обн., ДВ, бр. 49 от 2002 г.; изм., бр. 118 от 2002 г. и бр. 15, 21 и 80 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 18 думите “приложение № 6” се заменят с “приложение № 5”. § 2. В чл. 19 думите “приложение № 7 или приложение № 8” се заменят с “приложение № 5”. § 3. В чл. 20 думите “приложение № 6 или приложение № 7” се заменят с “приложение № 5”. § 4. В чл. 21 думите “приложение № 5, приложение № 6 или приложение № 7” се заменят с “приложение № 5”. § 5. Член 43 се изменя така: “Чл. 43. На лицата по чл. 42, ал. 1 след влизането в страната и регистрирането им в дирекция “Държавен протокол” на Министерството на външните работи се издава български документ за самоличност по реда на чл. 59, ал. 1, т. 13 от Закона за българските документи за самоличност.” § 6. В приложение № 2 към чл. 3, ал. 2 се правят следните изменения и допълнения: 1. Добавят се “Полша” и “Словакия”.

2. В забележката думите “Полша” и “Словакия” се заличават. § 7. Приложение № 5 се изменя така: (Забележка на редакцията: виж приложението в PDF-а на броя)

Заключителна разпоредба § 8. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров