Наредба за допълнение на Наредба № 4 от 2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството

МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО

МИНИСТЕРСТВО НА ЗДРАВЕОПАЗВАНЕТО

МИНИСТЕРСТВО НА ВЪТРЕШНИТЕ РАБОТИ

МИНИСТЕРСТВОНА ОКОЛНАТА СРЕДА И ВОДИТЕ

Наредба за допълнение на Наредба № 4 от 2006 г. за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството (ДВ, бр. 6 от 2007 г.) § 1. В чл. 3 се създава ал. 4: „(4) Изискванията на наредбата се прилагат и при изпълнение на текущ ремонт на жилищни сгради в режим на етажна собственост, с който се засягат общи части съгласно разпоредбата на чл. 38 от Закона за собствеността и при който се изменят показателите им за изолация от шум, чрез които се осигурява основното изискване „защита от шум“ съгласно чл. 169, ал. 1, т. 5 от Закона за устройство на територията (ЗУТ).“ § 2. В § 1 от допълнителната разпоредба се създава т. 13: „13. „Текущ ремонт“ е дейността, определена в § 5, т. 43 от допълнителните разпоредби на ЗУТ.“

За министър на регионалното развитие и благоустройството: Деница Николова

Министър на здравеопазването: Петър Москов

Министър на вътрешните работи: Румяна Бъчварова

Министър на околната среда и водите: Ивелина Василева