Постановление № 147 от 29 юни 2007 г. за определяне на минималния размер на допълнителното трудово възнаграждение за придобит трудов стаж и професионален опит

ПОСТАНОВЛЕНИЕ № 147 ОТ 29 ЮНИ 2007 Г. за определяне на минималния размер на допълнителното трудово възнаграждение за придобит трудов стаж и професионален опит

МИНИСТЕРСКИЯТ СЪВЕТ ПОСТАНОВИ: Член единствен. Определя минимален размер на допълнителното трудово възнаграждение за придобит трудов стаж и професионален опит 0,6 на сто за всяка година придобит трудов стаж и професионален опит.

Заключителни разпоредби § 1. Постановлението се приема на основание чл. 244, т. 2 от Кодекса на труда. § 2. В чл. 12 от Наредбата за структурата и организацията на работната заплата, приета с Постановление № 4 на Министерския съвет от 2007 г. (ДВ, бр. 9 от 2007 г.), се правят следните допълнения: 1. В ал. 5 накрая се добавя “или с вътрешните правила за организация на работната заплата в предприятието”.

2. Създават се ал. 9 и 10: “(9) Правото за получаване на допълнителното трудово възнаграждение за трудов стаж и професионален опит възниква при придобит трудов стаж и професионален опит не по-малък от една година.

(10) Размерът на допълнителното трудово възнаграждение за трудов стаж и професионален опит се изменя на период, не по-малък от една година придобит трудов стаж и професионален опит.” § 3. Постановлението влиза в сила от 1 юли 2007 г.

Министър-председател: Сергей Станишев

Главен секретар на Министерския съвет: Севдалин Мавров