Постановление № 338 от 15 декември 2006 г. за предоставяне на средства от централния бюджет за 2006 г. за изпълнение на договора, сключен между Република България, от една страна, и “Бизнес Парк София” - ЕООД, и “Линднер” - АД, Декен, Боден, Тренвандзистеме, от друга страна, за изграждане на нови и/или реконструкция на съществуващи елементи от техническата инфраструктура, необходими за реализацията на инвестиционния план на “Бизнес Парк София” - ЕООД, за инвестиции на “Линднер Холдинг” - Федерална република Германия, в Столичната община, район “Младост” и район “Витоша”

ПОСТАНОВЛЕНИЕ № 338 ОТ 15 ДЕКЕМВРИ 2006 Г. за предоставяне на средства от централния бюджет за 2006 г. за изпълнение на договора, сключен между Република България, от една страна, и “Бизнес Парк София” - ЕООД, и “Линднер” - АД, Декен, Боден, Тренвандзистеме, от друга страна, за изграждане на нови и/или реконструкция на съществуващи елементи от техническата инфраструктура, необходими за реализацията на инвестиционния план на “Бизнес Парк София” - ЕООД, за инвестиции на “Линднер Холдинг” - Федерална република Германия, в Столичната община, район“Младост” и район “Витоша”

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от републиканския бюджет за 2006 г. средства в размер 7 850 000 лв. чрез бюджета на Министерството на икономиката и енергетиката на Българската агенция за инвестиции за изпълнение на договора, сключен между Република българия, от една страна, и “Бизнес Парк София” - ЕООД, и “Линднер” - АД, Декен, Боден, Тренвандзистеме, от друга страна, за изграждане на нови и/или реконструкция на съществуващи елементи от техническата инфраструктура, необходими за реализацията на инвестиционния план на “Бизнес Парк София” - ЕООД, за инвестиции на “Линднер Холдинг” - Федерална република Германия, в Столичната община, район “Младост” и район “Витоша”.

Чл. 2. Средствата по чл. 1 да се осигурят от резерва за непредвидени и неотложни разходи, предвиден за структурни реформи по чл. 1, ал. 2, т. 4 от Закона за държавния бюджет на Република България за 2006 г.

Чл. 3. Министърът на финансите по предложение на министъра на икономката и енергетиката да извърши налагащите се промени по бюджета на Министерството на икономиката и енергетиката за 2006 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 11, ал. 3 от Закона за устройството на държавния бюджет и § 4 от преходните и заключителните разпоредби на Закона за държавния бюджет на Република България за 2006 г. § 2. Изпълнението на постановлението се възлага на министъра на икономиката и енергетиката и на министъра на финансите. § 3. Контролът по изпълнението на договора по чл. 1 се възлага на изпълнителния директор на Българската агенция за инвестиции. § 4. Постановлението влиза в сила от 14 декември 2006 г.

За министър-председател: Даниел Вълчев

Главен секретар на Министерския съвет: Севдалин Мавров