Наредба за изменение на Наредба № 8121з-344 от 2014 г. за назначаване на държавна служба в Министерството на вътрешните работи

Наредба за изменение на Наредба № 8121з-344 от 2014 г. за назначаване на държавна служба в Министерството на вътрешните работи (обн., ДВ, бр. 64 от 2014 г.; изм. и доп., бр. 10 и бр. 33 от 2015 г., бр. 61 от 2016 г., бр. 25 от 2017 г. и бр. 3 от 2018 г.) § 1. В чл. 7 се правят следните изменения: 1. В ал. 2 изречение второ се изменя така: „Председател на комисията за разследващи полицаи е служител от Главна дирекция „Национална полиция“ (ГДНП), Главна дирекция „Борба с организираната престъпност“ (ГДБОП), Главна дирекция „Гранична полиция“ (ГДГП) – за конкурси в съответните структури, за конкурси в Столична дирекция на вътрешните работи (СДВР) – служител от ГДНП или СДВР, и за областните дирекции на МВР – служител от ГДНП, който заема ръководна или по-висока длъжност по направление на дейност.“

2. Алинея 4 се изменя така: „(4) В състава на конкурсната комисия за разследващи полицаи се включват: 1. началник на отдел по направление на дейност или главен разследващ полицай от съответната главна или областна дирекция на МВР; 2. служители от дирекция „Човешки ресурси“ – МВР, Академията на МВР и Института по психология – МВР.“ § 2. Параграф 7а от допълнителните разпоредби се отменя.

Преходни и заключителни разпоредби § 3. Обявените и неприключили до влизането в сила на тази наредба конкурси за назначаване на държавна служба се довършват по досегашния ред. § 4. Наредбата влиза в сила от деня на обнародването й в „Държавен вестник“.

Министър: Валентин Радев