Постановление № 296 от 10 декември 2009 г. за изменение и допълнение на нормативни актове на Министерския съвет

ПОСТАНОВЛЕНИЕ № 296 ОТ 10 ДЕКЕМВРИ 2009 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Правилника за устройството и дейността на Междуведомствения съвет по въпросите на граничния контрол, приет с Постановление № 70 на Министерския съвет от 1998 г. (обн., ДВ, бр. 39 от 1998 г.; изм. и доп., бр. 96 от 2000 г., бр. 115 от 2002 г., бр. 39 от 2003 г., бр. 86 от 2004 г. и бр. 78, 90 и 96 от 2005 г.), се правят следните изменения: 1. В чл. 2 след думата „службите“ се поставя запетая, а думите „от задължителния“ се заменят с „осъществяващи“.

2. В чл. 3: а) алинея 2 се изменя така: „(2) По предложение на министъра на вътрешните работи министър-председателят определя със заповед председателя и секретаря на Междуведомствения съвет.“; б) в ал. 3 думите „секретаря и“ се заличават.

3. В чл. 4, ал. 1: а) в т. 5 думата „задължителен“ се заличава; б) в т. 6 думите „свързани със задължителния граничен контрол“ се заменят със „свързани с граничния контрол“.

4. В чл. 5, ал. 5 думата „задължителен“ се заличава.

5. В чл. 6: а) в ал. 1 думите „задължителния граничен“ се заменят с „граничния“; б) в ал. 2 думите „представителят на Министерството на вътрешните работи“ се заменят с „директорът на Главна дирекция „Гранична полиция“ на Министерството на вътрешните работи“.

6. В т. 3 от приложението към чл. 3, ал. 1 „Състав на Междуведомствения съвет по въпросите на граничния контрол“ думите „заместник-министър на транспорта“, „заместник-министър на земеделието и горите“, „заместник-министър на икономиката и енергетиката“ се заменят съответно със „заместник-министър на транспорта, информационните технологии и съобщенията“, „заместник-министър на земеделието и храните“, „заместник-министър на икономиката, енергетиката и туризма“, а думите „заместник-министър на вътрешните работи“ се заличават. § 2. В Наредбата за граничните контролно-пропускателни пунктове, приета с Постановление № 104 на Министерския съвет от 2002 г. (обн., ДВ, бр. 54 от 2002 г.; изм. и доп., бр. 24 и 86 от 2004 г., бр. 90 и 96 от 2005 г., бр. 85 и 106 от 2006 г., бр. 79 от 2008 г. и бр. 14 от 2009 г.), се правят следните изменения и допълнения: 1. В чл. 6, ал. 1 думите „Междуведомствения съвет по въпросите на ГКПП“ се заменят с „Междуведомствения съвет по въпросите на граничния контрол“.

2. В чл. 10 думите „един от“ се заличават.

3. В чл. 11: а) в ал. 1 думата „министър“ се заменя с „председателя на Междуведомствения съвет по въпросите на граничния контрол“; б) алинея 2 се отменя; в) в ал. 3: аа) в т. 2 думите „както и“ се заличават и накрая се поставя запетая и се добавя „както и контрола на пътните такси, разрешителните за международни превози и контрола на транспортните средства“; бб) точка 2а се отменя; вв) в т. 4 думите „министъра на земеделието и горите“ се заменят с „министъра на земеделието и храните“; гг) в т. 6 думите „министъра на транспорта“ се заменят с „министъра на транспорта, информационните технологии и съобщенията“.

4. В чл. 17: а) създава се нова т. 7: „7. събират такси по чл. 10 и чл. 18, ал. 3, т. 1 от Закона за пътищата;“ б) създават се т. 8, 9 и 10: „8. осъществяват контрол на разрешителните за международни превози за преминаване през страната на транспортни средства с чужда и с българска регистрация; 9. организират преразпределянето и контрола по използването на разрешителни за извършване на международни товарни превози от български превозвачи; 10. контролират общата маса, осовото натоварване и габаритните размери на пътните превозни средства, като при превишаване на допустимите стойности изискват съответните разрешителни и събират полагащите се пътни такси и глоби;“ в) досегашната т. 7 става т. 11.

5. В глава трета раздел VI „Задачи на органите за граничен контрол на транспортните средства, пътните такси и разрешителни“ се отменя.

6. В чл. 22, ал. 3 думите „Междуведомствения съвет по въпросите на граничните контролно-пропускателни пунктове“ се заменят с „Междуведомствения съвет по въпросите на граничния контрол“.

7. В приложение № 2 към чл. 27а навсякъде думите „Управление „Пътни такси и разрешителни“ (УПТР)“ и „УПТР“ се заменят съответно с „Агенция „Митници“ (АМ)“ и „АМ“.

Заключителна разпоредба § 3. Постановлението влиза в сила от деня на обнародването му в „Държавен вестник“.

За министър-председател: Симеон Дянков

Главен секретар на Министерския съвет: Росен Желязков