Наредба № 20 от 12 декември 2006 г. за придобиване на квалификация по професия “Строител-монтажник”

МИНИСТЕРСТВО НА ОБРАЗОВАНИЕТО И НАУКАТА

НАРЕДБА № 20 от 12 декември 2006 г. за придобиване на квалификация по професия “Строител-монтажник”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиване на квалификация по професия 582040 “Строител-монтажник” от област на образование “Архитектура и строителство” и професионално направление 582 “Строителство и геодезия” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 582040 “Строител-монтажник” съгласно приложението към тази наредба, определя изискванията за придобиване втора степен на професионална квалификация за специалностите: 1. 5820401 “Стоманобетонни конструкции”; 2. 5820402 “Метални конструкции”; 3. 5820403 “Сухо строителство”; 4. 5820404 “Дограма и стъклопоставяне”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработват учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Строител-монтажник”.

(2) Държавното образователно изискване за придобиване на квалификация по професия “Строител-монтажник” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от професионално направление “Строители” от списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложение към чл. 2

Държавно образователно изискване за придобиване на квалификация по професията “Строител-монтажник”

Професионално направление: 582 Строителство и геодезия

Наименование на професията: 582040 Строител-монтажник

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професията “Строител-монтажник” - втора степен на професионална квалификация, съгласно списъка на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалности Степен Входящо на профе- минимално образо- сионална вателно равнище квалифи- за уче- за лица, навър- кация ници шили16 г.

5820401 Стомано- Втора Завършено Завършено бетонни основно основно конструкции образование образование

5820402 Метални Втора Завършено Завършено конструкции основно основно образование образование

5820403 Сухо строи- Втора Завършено Завършено телство основно основно образование образование

5820404 Дограма Втора Завършено Завършено и стъкло- основно основно поставяне образование образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав, което се удостоверява с медицинско свидетелство, доказващо, че тази професия не му е противопоказна.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

(Забележка на редакцията: виж таблицата в PDF-а на броя)

2.2. Тенденции в развитието на професионалното направление

При настоящите темпове на териториално развитие и благоустройство в България и за в бъдеще се очаква разширяване и модернизация на строителството.

Присъединяването на страната към Европейския съюз, завършващата приватизация на структурно определящи предприятия и усвояването на предприсъединителните фондове са предпоставка за нарастване на инвестициите в сектора на строителството. Развитието на туристическия сектор на икономиката, строителството на множество хотели, инфраструктурни обекти, магистрали, пътища, пречиствателни станции, реконструкция на водоснабдителните и канализационните системи на селищата изисква подготовката на висококвалифицирани специалисти. 2.

3. Възможности за професионална реализация

Придобилите втора степен на професионална квалификация по професията “Строител-монтажник” могат да работят в строителни фирми на длъжности от Националната класификация на професиите и длъжностите (2006 г.): 7124-2001 Дограмаджия (дърво, пластмаса, алуминий), 7124-2009 Строителен дърводелец, 7129-2001 Монтажник, скеле, 7129-2002 Монтажник, стоманобетонни конструкции и изделия, 7129-2003 Монтажник, строителни подпори, 7129-2012 Строител, жилища, 7129-2015 Строител, сгради от сглобяеми елементи, 7134-2003 Работник, изолация, 7135-2001 Монтажник, стъкла в сгради, 7214-2007 Монтажник, метални конструкции, 7214-2008 Подготвител, метални конструкции, 7215-2013 Монтажник, такелажник и други, в това число допълнени при актуализиране на НКПД.

Придобилите втора степен на професионална квалификация по професията “Строител-монтажник” могат да извършват дейности по заваряване, при спазване на изискванията на Наредба № 7 от 2002 г. за условията и реда за придобиване на правоспособност по заваряване. 2.

4. Възможности за повишаване на професионалната квалификация

Придобилият втора степен на професионална квалификация по една от специалностите на професия “Строител-монтажник” може да се обучава по друга специалност от същата професия или по друга професия от професионално направление “Строителство и геодезия”, като обучението му, включено в задължителната професионална подготовка, отрасловата професионална подготовка, както и част от специфичната професионална подготовка, се зачита след сравнение на държавните образователни изисквания по съответните професии.

3. Цели на обучението

Основна цел на обучението е подготовката на обучаваните за реализация в областта на строителството и строителното производство. 3.

1. Подцели за формиране на ключови компетенции при обучението по общата задължителна професионална подготовка

След завършване на обучението по професията обучаваният трябва да: - знае и прилага основните правила за безопасна работа на работното място, познава и използва личните предпазни средства, не замърсява с работата си околната среда; - спазва правилата и задълженията си като участник в трудовия процес съгласно Кодекса на труда; - разбира значимостта и необходимостта на професията за строителното производство; - осъществява ефективни комуникации при изпълнение на трудовата си дейност в работен екип, работи в екип с чувство за отговорност при изпълнение на задачите; - съзнава необходимостта от повишаване на квалификацията си; - разбира и ползва изрази на чужд език, свързани с безопасното упражняване на професията; - може да създава текст, попълва бланки, отчита работата си с помощта на компютър. 3.

2. Базисни компетенции за изпълнение на дейностите от “Профила на професията”, формирани при обучението по отрасловата задължителна професионална подготовка, единна за всички професии от професионалното направление

След завършване на обучението по професията обучаваният трябва да: - познава основните строителни материали, знае и прилага правилата за поддържане, транспорт и съхранението им; - познава елементите на сградите, видовете конструкции и етапите при изграждането им; - познава основните машини и инструменти, предназначението им, правилата за работа с тях; - познава и спазва технологичната последователност за изпълнение на строителните дейности; - разчита работни чертежи, монтажни схеми, спецификации; - намира необходимата информация в правилници и нормативни документи. 3.

3. Специфични компетенции за изпълнение на дейностите от “Профила на професията”, формирани при обучението по специфичната за професията и специалността задължителна професионална подготовка 3.3.1. Специалност 5820401 “Стоманобетонни конструкции”

След завършване на обучението по специалността “Стоманобетонни конструкции” обучаваният трябва да може да участва в монтажа на фундаменти, колони, греди, стенни панели, ферми, покривни панели, противоветрови връзки, площадки, стълбища, рамки и др., като: - познава и работи с номенклатурата на сглобяемите стоманобетонни елементи, използвани в България; - познава технологията на изпълнение и начините за монтаж на сглобяеми стоманобетонни елементи; - познава специфични машини и инструменти, предназначението им и правилата за работа с тях; - участва в подготвителните работи на строителната площадка; - съдейства за осъществяване на геодезически измервания и проверки; - разтоварва и складира стоманобетонните елементи на строителната площадка; - извършва основни дейности по монтажа на сглобяемите стоманобетонни елементи; - фиксира стоманобетонния елемент на проектното място и извършва временно укрепване; - извършва заваръчни работи; - прави антикорозионна защита; - кофрира, замонолитва и декофрира; - измерва количеството на извършената работа, определя стойността на труда, планира материалите. 3.3.

2. Специалност 5820402 “Метални конструкции”

След завършване на обучението по специалността “Метални конструкции” обучаваният трябва да участва в монтажа на закладни части, анкерни устройства, колони, греди, стенни панели, ферми, блоков монтаж, противоветрови връзки, столици, метални комини, метални резервоари, покривни обшивки, естакади, метална дограма (витрини, решетки, врати, капандури, прозорци и др.), покривни панели, площадки, стълбища и рамки и др., като: - познава и работи с номенклатурата на металните конструкции, използвани в България; - познава технологията на изпълнение и начините за монтаж на металните конструкции; - познава и използва специфични машини и инструменти, предназначението им и правилата за работа с тях; - участва в подготвителните работи на строителната площадка; - съдейства за осъществяване на геодезически измервания и проверки; - разтоварва и складира метални елементи на строителната площадка; - участва в монтажа на металните конструкции; - фиксира металния елемент на проектното място и извършва временно укрепване; - извършва окончателно укрепване на елемента; - извършва заваръчни работи; - прави антикорозионна защита на металните връзки; - кофрира, замонолитва и декофрира; - измерва количеството на извършената работа, определя стойността на труда, планира материалите. 3.

3.3. Специалност 5820403 “Сухо строителство”

След завършване на обучението по специалност “Сухо строителство” обучаваният трябва да може да участва в монтажа на предстенни обшивки, обшива греди и колони, изпълнява сухи подове, изпълнява монтажни стени, вгражда врати, прозорци, тръбопроводи и др., изпълнява овални стени, изпълнява стени в мокри помещения, окачени тавани, облицовка на тавани, мансарди, извършва довършителна обработка на лицеви повърхности, като: - познава, подбира, съхранява и работи с материалите и изделията, инструментите и машините за сухо строителство; - участва в подготвителните работи на строителната площадка; - разтоварва и складира различни видове елементи на строителната площадка; - измерва, разчертава и разкроява материалите, планира изразходването им; - фиксира на проектното място и извършва временно укрепване на елементите; - извършва монтаж на различни елементи; - извършва довършителни работи по лицевите повърхности; - извършва ремонтни работи по сухо строителство; - измерва количеството на извършената работа и определя стойността на труда. 3.3.

4. Специалност 5820404 “Дограма и стъклопоставяне”

След завършване на обучението по специалността “Дограма и стъклопоставяне” обучаваният трябва да може да монтира дървена, алуминиева, PVC дограма, уплътнява и оформя фуги, монтира метален обков, поставя стъкла и монтира стъклопакети, като: - познава, подбира, съхранява и работи с материалите и изделията; - работи с ръчни и електрически инструменти; - монтира помощни работни площадки; - извършва подготовката за монтаж; - извършва монтаж и ремонт на дървена, PVC, алуминиева и стоманена дограма, като спазва технологичната последователност; - поставя стъкла и монтира стъклопакети; - измерва количеството на извършената работа, определя стойността на труда, планира материалите.

4. Съдържание на обучението

Обучението по задължителната професионална подготовка, включващо теория и практика по професията, се регламентира с учебен план и учебни програми, които се разработват на базата на ДОИ за придобиване на квалификация по професията “Строител-монтажник” - втора степен на професионална квалификация.

Съдържанието на обучението по професията “Строител-монтажник” - втора степен на професионална квалификация, е представено в табл. 3.

(Забележка на редакцията: виж таблицата в PDF-а на броя)

5. Система за оценяване и сертифициране

Знанията се оценяват според степента на постигане на поставените цели и подцели. Оценяването се извършва на три нива - начално, междинно и изходно.

Оценките от проверките се изчисляват по шестобалната система.

Удостоверяването на входящото ниво за обучаван, който иска да повиши квалификацията си или при преквалификация, се осъществява чрез свидетелство за професионална квалификация или удостоверение за проведено професионално обучение. 5.

1. Оценяване на междинно ниво 5.1.1. По теория

Слаб (2) - Обучаваният не е осмислил основните понятия, не умее да дефинира и не познава основни факти, процеси, закони и зависимости; Среден (3) - Обучаваният познава основната терминология по професията, познава основните правила за здравословни и безопасни условия на труд, овладял е минимум знания, необходими за усвояване на учебното съдържание по-нататък, умее да ги възпроизвежда; Добър (4) - Обучаваният разбира и обяснява зависимости, закономерности и принципи в изучаваните процеси, добре познава правилата за здравословни и безопасни условия на труд, обяснява факти и методи, умее да прилага усвоените знания в познати ситуации; Много добър (5) - Обучаваният прилага усвоените знания в изменена ситуация, много добре познава правилата за здравословни и безопасни условия на труд, умее да планира изпълнението на поставените му задачи, но допуска незначителни грешки; Отличен (6) - Обучаваният прилага усвоените знания в нова ситуация, отлично познава правилата за здравословни и безопасни условия на труд, изпълнява поставените задачи в границите на допустимата точност по БДС, умее да планира и аргументира изпълнението на поставените му задачи. 5.1.

2. По практика

Слаб (2) - Обучаваният не умее да изпълнява безопасно отделни операции; Среден (3) - Обучаваният изпълнява основните операции от поставените практически задачи по предварително дадени указания, спазвайки изискванията за здравословни и безопасни условия на труд, прави отклонения от изискванията за точност, не работи прецизно; Добър (4) - Обучаваният изпълнява самостоятелно поставени практически задачи по предварително дадени указания с незначителни отклонения от изискванията за точност, спазвайки здравословни и безопасни условия на труд, допуска малки грешки в работата си; Много добър (5) - Обучаваният изпълнява напълно самостоятелно поставени практически задачи в познати ситуации в границите на допустимата точност, спазвайки изискванията за здравословни и безопасни условия на труд, прави анализ на незначителните грешки в работата си; Отличен (6) - Обучаваният изпълнява напълно самостоятелно поставена практическа задача в нова ситуация, спазвайки здравословни и безопасни условия на труд. Работи точно и прецизно, прави самооценка на своята работа. 5.1.

3. При оценяване на обучение, организирано на модулен принцип, предварително се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението); - определяне на критерии за оценяване на всички задачи от изпитването; - въвеждане на коефициент на тежест за всяка изпитна процедура при оформяне на окончателната оценка; - задаване на скала (формула) за изчисляване на оценката по шестобалната система. 5.1.

4. Оценяването на професионално-личностните качества става в процеса на обучението по преки и косвени признаци 5.1.5. Инструментите за оценяване - тест, практическо задание, устно изпитване, писмено изпитване, практически задачи, се разработват в съответствие с научните изисквания за всеки от тях

Степента на трудност на конкретните въпроси, задачи, задания и др. се съобразява с равнището на професионалните компетенции, зададено в т. 3. “Цели на обучението”. 5.1.

6. Оценката е комплексна и се формира от оценките, получени от различни методи за проверка и контрол, взети със съответната тежест, съгласно Наредба № 3 от 2003 г. за системата на оценяване (ДВ, бр. 37 от 2003 г.) 5.

2. Оценяване на изхода

Държавните изпити за придобиване на втора степен на професионална квалификация са два - по теория на професията и по практика на професията, и се провеждат по национални изпитни програми, утвърдени от министъра на образованието и науката, в съответствие с ДОИ за придобиване на квалификация по професията “Строител-монтажник” - втора степен на професионална квалификация. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4.

(Забележка на редакцията: виж таблицата в PDF-а на броя) 5.

3. Удостоверяване на професионалното образование и обучение

Придобиването на втора степен на професионална квалификация по професията “Строител-монтажник” се удостоверява със свидетелство за професионална квалификация.

Съдържанието на документите се определя съгласно ДОИ за документите за системата на народната просвета (Наредба № 4, ДВ, бр. 41 от 2003 г.) и ДОИ за придобиване на квалификация по професията “Строител-монтажник” - втора степен на професионална квалификация.

След завършване на обучението по професията “Строител-монтажник”, специалности “Стоманобетонни конструкции” и “Метални конструкции”, обучаваните могат да се явят на изпит за придобиване на правоспособност по заваряване при условията на Наредба № 7 за условията и реда за придобиване на правоспособност по заваряване.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, Министерството на регионалното развитие и благоустройството и съответните български стандарти.

Обучението по теория на професията се осъществява в учебни кабинети, а по практика - в учебни работилници или базови обекти (предприятия) при предварително сключени договори. 6.

1. Учебен кабинет

Обзавеждането на учебния кабинет се състои от: работно място на преподавателя (работна маса и стол), работно място за всеки обучаван (работна маса и стол), учебна дъска, мебели (предимно шкафове за различни цели), екрани и стойки за окачване на табла, учебно-технически средства (диапроектори, видеотехника, шрайбпроектори), мултимедия и компютърна конфигурация. 6.

1.1. Основно оборудване - учебни маси, столове, учебна дъска (черна или бяла с подходящи маркери), шрайбпроектор (за предпочитане с компютърен интерфейс), платно за прожектиране, флипчарт (с подходящи маркери), касетофони, други средства за обучение, дидактическа техника, мултимедия и компютърна конфигурация. 6.

2. Учебна работилница

Учебните работилници се оборудват с машини и съоръжения, както и със съответни помагала, съобразно усвояваната професия и специалности. Те трябва да осигуряват работни места за всички обучавани, както и едно работно място за обучаващия. Във всяка работилница трябва да има оборудван кът за оказване на долекарска помощ и оборудван кът по противопожарна охрана.

За специалност 5820401 “Стоманобетонни конструкции”: 6.2.1. Учебната работилница за монтаж на стоманобетонни конструкции трябва да бъде оборудвана със: ръчни инструменти (чук, лост, отвес, лопата, кирка, кофа, лазерен нивелир), такелажни средства (въжета, сапани, куки, обтяжки, болтове, траверси), сигнализационни и указателни средства (за звукова, знакова и флагова сигнализация), материали за монтаж на стоманобетонни елементи (фундаменти, колони, греди, стенни панели, ферми, площадки, стълбища, покривни панели, противоветрови връзки), лични предпазни средства (маска, очила, работно облекло, специализирано работно облекло). В работилницата трябва да има: обособен участък за антикорозионна защита. 6.

2.2. Учебната работилница по заваряване трябва да бъде оборудвана със: маси за заваряване; аспирация; средства за заваряване (апарати, електроди), прегради за изолиране на заваръчните постове, лични предпазни средства (маска, очила, работно облекло, специализирано работно облекло).

За специалност 5820402 “Метални конструкции”: 6.2.3. Учебната работилница за монтаж на метални конструкции трябва да бъде оборудвана със: ръчни инструменти (чук, лост, отвес, лопата, кирка, кози крак,комплект гаечни ключове, комплект отвертки, лазерен нивелир), ръчни електрически машини (бормашина, ъглошлайф, ударнопробивни електрически инструменти, електрожен), такелажни средства (въжета, сапани, куки, обтяжки, болтове, траверси), сигнализационни и указателни средства (за звукова, знакова и флагова сигнализация), материали за метални конструкции (закладни части, анкерни устройства, фундаменти, колони, греди, стенни панели, ферми, елементи за блоков монтаж (уедряване на елементите), противоветрови връзки, стълбища, площадки, столици, метални комини, метални резервоари, покривни обшивки, естакади, метална дограма (витрини, решетки, врати, капандури, прозорци), покривни панели, обтяжки), лични и колективни предпазни средства (маска, очила, работно облекло, специализирано работно облекло).

В работилницата трябва да има обособен участък за антикорозионна защита. 6.2.

4. Учебната работилница по заваряване трябва да бъде оборудвана със: маси за заваряване; аспирация; средства за заваряване (заваръчни апарати за прав и променлив ток, машина за разкрояване, електроди), прегради за изолиране на заваръчните постове, лични предпазни средства (маска, очила, работно облекло, специализирано работно облекло). 6.2.

5. Учебната работилница по шлосерство трябва да бъде оборудвана със: шлосерски маси с монтирани на тях стиски (менгемета); машини (бормашина БМ 12, струг, вал ръчен, абкант ръчен, ЗИК машина), ръчни шлосерски инструменти (комплект пили, чук, чертилка, център, шублер, ножовка, секачи), лични предпазни средства (маска, очила, работно облекло, специализирано работно облекло).

За специалност 5820403 “Сухо строителство”: 6.2.6. Учебната работилница по сухо строителство трябва да бъде оборудвана със: ръчни инструменти (комплект универсални ножове, комплект триони, либела, мастар, гумен чук, винтоврът, универсална шпакла, гипсова мистрия, ъглова маламашка, ръчен шлайфер, шлайф-решетка, челно и ъглово ренде, монтажно помощно устройство за сухи подови основи, нож шило, метър, мистрия за заглаждане, бургии, автоматични отвертки, клещи и др.), електрически ръчни инструменти (трион, фреза за отвори, ъглошлайф, електромеханично ренде, електрическа ножица за ламарина, хилти, бормашина), елементи за монтаж на сухо строителство (греди, монтажни стени, колони, овални стени, окачени тавани, носещи конструкции за санитарни елементи, гипсокартонени плоскости и плочи, свързващи винкели, съединители, окачвачи, лепила, фугопълнители, грундове, защитни ленти, дюбели, рапидни винтове, видии, анкерни болтове), работни маси, макети и стелажи, лични и колективни предпазни средства (очила, работно облекло, противопрахови маски).

За специалност 5820404 “Дограма и стъклопоставяне”: 6.2.7. Учебната работилница за монтаж на дървена дограма трябва да бъде оборудвана със: ръчни инструменти (комплект длета, комплект рендета, комплект отвертки, либели, тесли, чук, дървени чукове, транспортна количка, дърводелски пили, пили за метал, пистолети за нагнетяване на силикон, отвеси, лазерни нивелири), електрически ръчни инструменти (бормашина с приставки, ударнопробивни машини, ъглорезачки, ръчни циркуляри, електрически плании), дървена дограма (врати, прозорци, витрини, обкантващи профили, скрепителни елементи, метален обков, дюбел болтове, ролболтове, изолационна и строителна пяна, панти, дръжки, механизми за хоризонтално и вертикално отваряне, брави, застопоряващи устройства), лични предпазни средства (очила, работно облекло, противопрахови маски). 6.2.

8. Учебната работилница за монтаж на алуминиева дограма трябва да бъде оборудвана със: ръчни инструменти (комплект отвертки, либела, тесла, чук, дървен чук, транспортна количка, гумен чук), електрически ръчни инструменти (бормашина с представки, ударно пробивни машини, перфоратор, гайковерт, отвертка), телфер, алуминиева дограма (врати, прозорци, витрини, обкантващи профили, скрепителни елементи, метален обков, дюбел болтове, ролболтове, изолационна и строителна пяна, панти, дръжки, механизми за хоризонтално и вертикално отваряне, брави, застопоряващи устройства), лични предпазни средства (очила, работно облекло, противопрахови маски). 6.2.

9. Учебната работилница за монтаж на PVC дограма трябва да бъде оборудвана със: ръчни инструменти (комплект отвертки, либела, тесла, чук, дървен чук, гумен чук, транспортна количка, пасвател), електрически ръчни инструменти (бормашина с представки, ударнопробивни машини - комплект, гайковерт, електрическа отвертка), телфер, PVC дограма (врати, прозорци, витрини, обкантващи профили, скрепителни елементи, метален обков, дюбел болтове, ролболтове, изолационна и строителна пяна, панти, дръжки, механизми за хоризонтално и вертикално отваряне, брави, застопоряващи устройства, монтажна пяна), лични предпазни средства (очила, работно облекло, противопрахови маски). 6.2.

10. Учебната работилница за стоманена дограма трябва да бъде оборудвана със: ръчни инструменти (комплект отвертки, либела, тесла, чук, дървен чук, транспортна количка), електрически ръчни инструменти (бормашина с представки, ударнопробивни машини), телфер, стоманена дограма (врати, прозорци, витрини, обкантващи профили, скрепителни елементи, метален обков, дюбел болтове, ролболтове, изолационна и строителна пяна, панти, дръжки, механизми за хоризонтално и вертикално отваряне, брави, застопоряващи устройства), лични предпазни средства (очила, работно облекло, противопрахови маски). 6.2.

11. Учебнатa работилница по стъклопоставяне трябва да бъде оборудвана със: ръчни инструменти за разкрояване, рязане и монтаж, резачка за стъкла, чук, комплект отвертки, клещи, лапи, дървен чук, гумен чук, вакуумни държатели, метална ролетка, ъгъл; работни маси, покрити с кече; различни видове строителни стъкла, стъклопакети, гвоздеи, маджун, силикон, изолационна строителна пяна, гумени уплътнители, лайсни, профили; пирамиди, стендове; телфер; лични предпазни средства (очила, работно облекло, противопрахови маски). 6.

3. При обучението по практика в производствените предприятия обучаваните трябва да имат възможност да работят с всички предмети и средства на труда, включени в “Профила на професията” за съответната специалност.

7. Изисквания към обучаващите 7.

1. По теория

Обучението по задължителната професионална подготовка по професията се осъществява от лица, чието завършено образование, придобита специалност, присъдена квалификация и правоспособност отговарят на действащата нормативна уредба.

Право да преподават теория и практика по професията имат лица с висше образование по специалностите “Строителство на сгради и съоръжения”, “Промишлено и гражданско строителство”, “Технология и механизация в строителството” или “Архитектура”, с образователно-квалификационна степен “инженер”, “магистър”, “бакалавър”, “специалист” или “архитект”.

8. Процедура за преглед и актуализиране на ДОИ по професията “Строител-монтажник”: - апробиране на ДОИ в обучаващите институции; - текущ мониторинг на дейностите, свързани с внедряване на ДОИ; - ежегоден анализ на резултатите; - актуализиране на ДОИ при доказана необходимост.