Постановление № 308 от 13 декември 2018 г. за одобряване на допълнителни разходи по бюджета на Министерството на регионалното развитие и благоустройството за 2018 г. за изграждане на Автомагистрала „Хемус“

ПОСТАНОВЛЕНИЕ № 308 ОТ 13 ДЕКЕМВРИ 2018 Г. за одобряване на допълнителни разходи по бюджета на Министерството на регионалното развитие и благоустройството за 2018 г. за изграждане на Автомагистрала „Хемус“

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Министерството на регионалното развитие и благоустройството за 2018 г. в размер до 1 349 856 000 лв. за изграждане на Автомагистрала „Хемус“: участък 1 от км 87+800 до км 103+060, включително пътен възел „Дерманци“, участък 2 от края на пътен възел „Дерманци“ (пресичане с път ІІІ-307) до пресичането с път ІІІ-3005, включително пътен възел „Каленик“, от км 103+060 до км 122+260, участък 3 от края на пътен възел „Каленик“ (пресичане с път ІІІ-3005) до пресичането с път ІІ-35, включително пътен възел „Плевен“, от км 122+260 до км 139+340, участък 4 от края на пътен възел „Плевен“ (пресичане с път II-35) до път III-301, включително пътен възел „Летница“, от км 139+340 до км 166+144,09, участък 5 от края на пътен възел „Летница“ (пресичане с път III-301) до път III-303, включително пътен възел, от км 166+144,09 до км 189+344, и участък 6 от края на пътен възел на път III-303 до път I-5, включително пътен възел, от км 189+344 до км 222+000.

(2) Средствата по ал. 1 да се осигурят за сметка на предвидените средства по централния бюджет и чрез преструктуриране на разходи и/или трансфери по централния бюджет за 2018 г.

(3) Със сумата по ал. 1 да се увеличат разходите по „Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита“, бюджетна програма „Рехабилитация и изграждане на пътна инфраструктура“, по бюджета на Министерството на регионалното развитие и благоустройството за 2018 г.

(4) Със сумата по ал. 1 да се увеличи показателят по чл. 22, ал. 3, т. 1 от Закона за държавния бюджет на Република България за 2018 г. Икономията по този показател не може да се използва за поемането на ангажименти за разходи за други цели.

(5) Министърът на регионалното развитие и благоустройството да извърши съответните промени по бюджета на Министерството на регионалното развитие и благоустройството за 2018 г. и да уведоми министъра на финансите.

(6) Сумата по ал. 1 се превежда от бюджета на Министерството на регионалното развитие и благоустройството за 2018 г. по отделно открита негова банкова сметка за чужди средства за изплащане на задълженията по изграждане на посочените в чл. 1, ал. 1 участъци от Автомагистрала „Хемус“ и се отразява като разход за 2018 г. по съответната област на политика и бюджетна програма по ал. 3.

Чл. 2. Министърът на финансите да извърши съответните промени по централния бюджет за 2018 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на министъра на регионалното развитие и благоустройството. § 3. Постановлението влиза в сила на 12 декември 2018 г.

За министър-председател: Томислав Дончев

Главен секретар на Министерския съвет: Веселин Даков