Постановление № 294 от 8 декември 2009 г. за изменение и допълнение на нормативни актове на Министерския съвет

ПОСТАНОВЛЕНИЕ № 294 ОТ 8 ДЕКЕМВРИ 2009 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Изпълнителна агенция „Автомобилна администрация“, приет с Постановление № 69 на Министерския съвет от 2002 г. (обн., ДВ, бр. 36 от 2002 г.; изм. и доп., бр. 71 от 2002 г., бр. 15 и 82 от 2003 г., бр. 53 от 2004 г., бр. 96 от 2005 г., бр. 2, 43 и 93 от 2006 г.), се правят следните изменения и допълнения: 1. В чл. 6, ал. 1, т. 7 думата „лицензии“ се заменя с „лицензи”.

2. В чл. 10: а) алинея 1 се изменя така: „(1) Структурата на агенцията включва звено „Мониторинг и превенция на риска“, финансов контрольор, обща и специализирана администрация, организирана в дирекции, които подпомагат изпълнителния директор при осъществяване на правомощията му, осигуряват техническата дейност и административното обслужване на физически и юридически лица.“; б) в ал. 2 числото „620“ се заменя с „593”.

3. В глава трета: а) раздел ІІа се изменя така: „Раздел ІІа

Звено „Мониторинг и превенция на риска” Чл. 11а. Звено „Мониторинг и превенция на риска“ е на пряко подчинение на изпълнителния директор, като: 1. подпомага изпълнителния директор по отношение на изпълнението на задачите, произтичащи от програмата за изпълнение на Националната стратегия за противодействие на корупцията; 2. осъществява дейности по мониторинг и превенция на корупцията в агенцията; 3. следи за спазването на етичните правила и разглежда постъпили сигнали за конфликт на интереси и други нарушения на служебните задължения, като осъществява контрол по спазване на Кодекса за поведение на служителите в държавната администрация, приет с Постановление № 126 на Министерския съвет от 2004 г. (ДВ, бр. 53 от 2004 г.); 4. извършва проверки по постъпили жалби на граждани и организации и подготвя отговорите до тях; 5. контролира спазването на препоръките от вътрешния и външния одит и предписанията, дадени от компетентните органи при извършени проверки; 6. участва в разработването и тестването на контролни процедури; 7. изпълнява специфични задачи и проверки, възложени от изпълнителния директор.“; б) създава се раздел ІІб: „Раздел ІІб

Финансов контрольор Чл. 11б. Финансовият контрольор е на пряко подчинение на изпълнителния директор, като: 1. организира и осъществява предварителен контрол за законосъобразност на дейностите и структурите в агенцията по Закона за финансово управление и контрол в публичния сектор; 2. писмено изразява мнение относно законосъобразността на решенията/действията, свързани с разпореждане на активи и средства (включително поемането на задължения и извършването на разходи) в агенцията; 3. участва в изграждането и актуализирането на системите за финансово управление и контрол; 4. участва в дейностите, които осигуряват съответствието на системите за финансово управление и контрол с нормативните изисквания.“

4. В чл. 12 ал. 2 се изменя така: „(2) Общата администрация е организирана в дирекция „Административно-правно обслужване и финансово-стопански дейности.“

5. В чл. 13: а) след думата „обслужване“ се добавя „и финансово-стопански дейности“; б) създават се т. 18 – 27: „18. изготвя проекта на бюджет на агенцията; 19. осъществява финансовата дейност, счетоводната отчетност и вътрешния финансов контрол; 20. изготвя счетоводни отчети и анализи за финансовото състояние и финансовите резултати; 21. контролира своевременното и законосъобразното набиране на приходи от държавни такси; 22. води отчетност за експлоатацията и разходите за поддръжка на моторните превозни средства; 23. планира и организира текущите ремонти на помещенията и сградите на агенцията и новото строителство, свързано с осигуряване на работата й; 24. поддържа сградния фонд в съответствие с нормите на производствената хигиена и противопожарната охрана; 25. упражнява контрол по опазване на движимото и недвижимото имущество на агенцията и извършва ежегодни инвентаризации; 26. осъществява материално-техническото снабдяване с консумативи, инвентар и организационна техника; 27. води отчет за наличните консумативи, ценни образци, дълготрайни материални активи, работно и униформено облекло.“

6. Член 14 се отменя.

7. Член 15 се изменя така: „Чл. 15. (1) Специализираната администрация подпомага изпълнителния директор при изпълнението на правомощията му.

(2) Специализираната администрация е организирана в дирекция „Автомобилни превози и международна дейност“, дирекция „Пътни превозни средства и водачи“ и Главна дирекция „Контролна дейност – Държавна автомобилна инспекция“ (Главна дирекция „Контролна дейност – ДАИ”).

(3) В състава на Главна дирекция „Контролна дейност – ДАИ“ се включват отдел „Контрол и статистика“, отдел „Административнонаказателна дейност“ и 27 областни отдела „Контролна дейност – ДАИ“ в градовете: Благоевград, Бургас, Варна, Велико Търново, Видин, Враца, Габрово, Добрич, Кърджали, Кюстендил, Ловеч, Монтана, Пазарджик, Перник, Плевен, Пловдив, Разград, Русе, Силистра, Сливен, Смолян, София, Стара Загора, Търговище, Хасково, Шумен и Ямбол.“

8. В чл. 16: а) в основния текст след думите „Автомобилни превози“ се добавя „и международна дейност“; б) в т. 14 думата „лицензии“ се заменя с „лицензи“; в) в т. 19 думите „регионалните дирекции „Автомобилна администрация“ се заменят с „областните отдели „Контролна дейност – ДАИ“.

9. В чл. 17: а) в основния текст след думите „превозни средства“ се добавя „и водачи“; б) в т. 11 думите „регионалните дирекции „Автомобилна администрация“ се заменят с „областните отдели „Контролна дейност – ДАИ“; в) създават се т. 19 – 29: „19. прави предложения до министъра на транспорта, информационните технологии и съобщенията за издаване на разрешения за обучение на водачи, извършващи превоз на опасни товари, и на консултанти по безопасността при превоза на опасни товари; създава и поддържа база данни за издадените и отнетите разрешения; 20. организира и провежда изпити за професионална компетентност на ръководители на транспортната дейност на лицата, извършващи обществен превоз на пътници и товари, прави предложения за издаване на удостоверения за професионална компетентност и поддържа база данни за издадените удостоверения; 21. дава окончателно заключение при психологически изследвания на кандидатите за придобиване на правоспособност за управление на моторни превозни средства и на водачите, извършващи обществен превоз на пътници и товари; 22. осъществява методическо ръководство на дейността на областните отдели „Контролна дейност – ДАИ“, свързана с функциите на дирекцията; 23. подготвя становища по постъпващите в агенцията писма и жалби, свързани с дейността на дирекцията; 24. прави предложения до министъра на транспорта, информационните технологии и съобщенията за издаване на разрешения за обучение на кандидати за придобиване на правоспособност за управление на моторни превозни средства; 25. създава и поддържа регистър за лицата по чл. 152, ал. 2 от Закона за движението по пътищата, получили разрешение за обучение на кандидати за придобиване на правоспособност за управление на моторни превозни средства, както и за преподавателите и превозните средства, с които се извършва обучението; 26. подготвя изпитните тестове и осъществява методическо ръководство и контрол за провеждане на изпитите на кандидатите за придобиване на правоспособност за управление на моторно превозно средство; 27. организира провеждането на изпитите и прави предложения за издаване на свидетелства на водачите, извършващи превози на опасни товари, и удостоверения на консултантите по безопасността при превоза на опасни товари; 28. проучва законодателството на Европейския съюз в областта на изискванията към водачите на моторни превозни средства и професионалната компетентност и прави предложения за промени в националното законодателство; 29. осигурява документите за провеждане на изпитите за професионална компетентност на водачите на леки таксиметрови автомобили и на ръководителите на транспортната дейност на лицата, извършващи таксиметров превоз на пътници.“

10. Член 17а се отменя.

11. В чл. 18: а) в основния текст думите „Дирекция „Държавна автомобилна инспекция“ се заменят с „Главна дирекция „Контролна дейност – ДАИ“; б) в т. 2 думите „регионалните дирекции „Автомобилна администрация“ се заменят с „областните отдели „Контролна дейност – ДАИ”.

12. В чл. 18а: а) в основния текст думите „Регионални дирекции „Автомобилна администрация“ се заменят с „Областните отдели „Контролна дейност – ДАИ“; б) в т. 7 думата „дирекциите“ се заменя с „отделите”.

13. В чл. 24 ал. 2 се изменя така: „(2) Работното време по ал. 1 е от 9,00 до 17,30 ч. с обедна почивка 30 минути между 12,00 и 14,00 ч.“

14. В чл. 28: а) в ал. 3, т. 1 думите „МТ – Автомобилна администрация“ се заменят с „МТИТС – Автомобилна администрация“; б) в ал. 4 думите „регионалните дирекции „Автомобилна администрация“ се заменят с „областните отдели „Контролна дейност – ДАИ”.

15. Приложението към чл. 10, ал. 2 се изменя така: „Приложение към чл. 10, ал. 2

Численост на персонала в организационните структури и административните звена на Изпълнителна агенция „Автомобилна администрация“ – 593 щатни бройки

Изпълнителен директор 1

Заместник изпълнителен директор 2

Звено „Мониторинг и превенция на риска” 4

Финансов контрольор 1

Главен секретар 1

Обща администрация 26 в т.ч.: дирекция „Административно-правно обслужване и финансово-стопански дейности“ 26

Специализирана администрация 557 в т.ч.: дирекция „Автомобилни превози и международна дейност“ 26 дирекция „Пътни превозни средства и водачи“ 27

Главна дирекция „Контролна дейност – ДАИ“ 504 в т. ч.: отдел „Контрол и статистика“ 7 отдел „Административнонаказателна дейност“ 7

Областен отдел „Контролна дейност – ДАИ“ – Благоевград 26

Областен отдел „Контролна дейност – ДАИ“ – Бургас 23

Областен отдел „Контролна дейност – ДАИ“ – Варна 24

Областен отдел „Контролна дейност – ДАИ“ – Велико Търново 16

Областен отдел „Контролна дейност – ДАИ“ – Видин 16

Областен отдел „Контролна дейност – ДАИ“ – Враца 14

Областен отдел „Контролна дейност – ДАИ“ – Габрово 14

Областен отдел „Контролна дейност – ДАИ“ – Добрич 14

Областен отдел „Контролна дейност – ДАИ“ – Кърджали 14

Областен отдел „Контролна дейност – ДАИ“ – Кюстендил 14

Областен отдел „Контролна дейност – ДАИ“ – Ловеч 14

Областен отдел „Контролна дейност – ДАИ“ – Монтана 12

Областен отдел „Контролна дейност – ДАИ“ – Пазарджик 16

Областен отдел „Контролна дейност – ДАИ“ – Перник 14

Областен отдел „Контролна дейност – ДАИ“ – Плевен 16

Областен отдел „Контролна дейност – ДАИ“ – Пловдив 31

Областен отдел „Контролна дейност – ДАИ“ – Разград 13

Областен отдел „Контролна дейност – ДАИ“ – Русе 16

Областен отдел „Контролна дейност – ДАИ“ – Силистра 13

Областен отдел „Контролна дейност – ДАИ“ – Сливен 14

Областен отдел „Контролна дейност – ДАИ“ – Смолян 13

Областен отдел „Контролна дейност – ДАИ“ – София 69

Областен отдел „Контролна дейност – ДАИ“ – Стара Загора 16

Областен отдел „Контролна дейност – ДАИ“ – Търговище 13

Областен отдел „Контролна дейност – ДАИ“ – Хасково 18

Областен отдел „Контролна дейност – ДАИ“ – Шумен 14

Областен отдел „Контролна дейност – ДАИ“ – Ямбол 13“.

16. Навсякъде в правилника думите „Министерството на транспорта“, „Министерство на транспорта“, „министърът на транспорта“ и „министъра на транспорта“ се заменят съответно с „Министерството на транспорта, информационните технологии и съобщенията“, „Министерство на транспорта, информационните технологии и съобщенията“, „министърът на транспорта, информационните технологии и съобщенията“ и „министъра на транспорта, информационните технологии и съобщенията“. § 2. В Постановление № 232 на Министерския съвет от 2009 г. за закриване на Държавната агенция за информационни технологии и съобщения, създаване на Изпълнителна агенция „Електронни съобщителни мрежи и информационни системи“, приемане на Устройствен правилник на Министерството на транспорта, информационните технологии и съобщенията и приемане на Устройствен правилник на Изпълнителна агенция „Електронни съобщителни мрежи и информационни системи“ (ДВ, бр. 78 от 2009 г.) в приложението към чл. 8, ал. 2 „Обща численост на персонала във второстепенните разпоредители с бюджетни кредити към министъра на транспорта, информационните технологии и съобщенията“ на ред трети числото „620“ се заменя с „593“.

Министър-председател: Бойко Борисов

Главен секретар на Министерския съвет: Росен Желязков