Решение № 455 от 7 юни 2012 г. за признаване на сдружение „Асоциация Национален съюз на кооперациите на инвалидите, Национална федерация на работодателите на инвалиди и Съюз на военноинвалидните кооперации в България“ за представителна организация на национално равнище в Националния съвет за интеграция на хората с увреждания

РЕШЕНИЕ № 455 ОТ 7 ЮНИ 2012 Г. за признаване на сдружение „Асоциация Национален съюз на кооперациите на инвалидите, Национална федерация на работодателите на инвалиди и Съюз на военноинвалидните кооперации в България“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 във връзка с чл. 8, ал. 1, ал. 2, т. 4 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на хора с увреждания и на организациите за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г. и бр. 93 от 2009 г.), МИНИСТЕРСКИЯТ СЪВЕТ

РЕШИ: Признава сдружение „Асоциация Национален съюз на кооперациите на инвалидите, Национална федерация на работодателите на инвалиди и Съюз на военноинвалидните кооперации в България“ със седалище в София, регистрирано по описа на Софийския градски съд по ф.д. № 12488/2003 с решения от 10 декември 2003 г., 19 октомври 2006 г., 25 юни 2007 г., 18 март 2008 г. и 6 ноември 2008 г., за представителна организация на национално равнище в Националния съвет за интеграция на хората с увреждания за срок 3 години.

Министър-председател: Бойко Борисов

Главен секретар на Министерския съвет: Росен Желязков