Постановление № 136 от 21 юни 2013 г. за предоставяне на средства на Българския Червен кръст за изпълнение на план 2013 г. за разпределение на храни от интервенционните запаси на Европейския съюз за най-нуждаещи се лица

ПОСТАНОВЛЕНИЕ № 136 ОТ 21 ЮНИ 2013 Г. за предоставяне на средства на Българския Червен кръст за изпълнение на план 2013 г. за разпределение на храни от интервенционните запаси на Европейския съюз за най-нуждаещи се лица

МИНИСТЕРСКИЯТ СЪВЕТ ПОСТАНОВИ: Чл. 1. Предоставя на Българския Червен кръст средства от централния бюджет за 2013 г. в размер 700 000 лв. за транспортни и административни разходи и за разходи за съхранение в изпълнение на Регламент за изпълнение № 1020/2012 на Европейската комисия от 6 ноември 2012 г. за приемане на план относно разпределянето между държавите членки на ресурси, начислими към бюджетната 2013 г., за снабдяването с храна от интервенционните складове в полза на най-нуждаещите се лица в Европейския съюз и за дерогация от някои разпоредби на Регламент (ЕС) № 807/2010 (ОВ, L 307/62, 7.11.2012 г.).

Чл. 2. Средствата за изпълнение на постановлението да се осигурят за сметка на целевите разходи, планирани в централния бюджет на Република България за 2013 г., съгласно чл. 34, ал. 1 от Закона за устройството на държавния бюджет.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

За министър-председател: Зинаида Златанова

За главен секретар на Министерския съвет: Нина Ставрева