Закон за изменение и допълнение на Закона за контрол над взривните вещества, огнестрелните оръжия и боеприпасите

УКАЗ № 301

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за контрол над взривните вещества, огнестрелните оръжия и боеприпасите, приет от XXXIX Народно събрание на 31 юли 2003 г.

Издаден в София на 7 август 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за контрол над взривните вещества, огнестрелните оръжия и боеприпасите (обн., ДВ, бр. 133 от1998 г.; изм., бр. 85 от 2000 г., бр. 99 от 2002 г.) §1. В чл. 12 се правят следните изменения: 1. В ал. 1: а) точка 1 се изменя така: „1. са осъждани за умишлено престъпление от общ характер или срещу тях е започнало наказателно преследване за умишлено престъпление от общ характер;"; б) в т.3 след думата „заболяване" текстът до края се заличава; в) точки 4, 5 и 6 се изменят така: „4. през последните три години принудително са настанявани в лечебни заведения по чл. 59 и следващите от Закона за народното здраве или са лекувани за употреба на наркотични вещества; 5. през последните три години два или повече пъти са настанявани в заведение за отрезвяване по чл. 82, ал. 1 от Закона за Министерството на вътрешните работи; 6. през последните три години три или повече пъти са нарушавали обществения ред, за което са им налагани административни наказания."

2. Алинея 2 се изменя така: „(2) Обстоятелствата по ал. 1, т.4, 5 и 6 се установяват по служебен път от директора на Национална служба „Полиция", от упълномощено от него длъжностно лице или от началника на районното полицейско управление по постоянния адрес на лицата."

3. Алинеи 3 и 4 се отменят. §2. В чл. 13, т. 2 се правят следните изменения и допълнения: 1. Думата „съдружник" се заличава, а след думата „управителния" се добавя „или надзорния".

2. Буква „а" се изменя така: „а) е осъждано за умишлено престъпление от общ характер или срещу което е започнало наказателно преследване за умишлено престъпление от общ характер;".

3. Букви „в", „г" и „д" се изменят така: „в) през последните три години принудително е настанявано в лечебно заведение по чл. 59 и следващите от Закона за народното здраве; г) през последните три години два или повече пъти е настанявано в заведение за отрезвяване по чл. 82, ал. 1 от Закона за Министерството на вътрешните работи; д) през последните три години три или повече пъти е нарушавало обществения ред, за което са му налагани административни наказания." §3. В чл. 14 ал. 6 се отменя. §4. В чл. 15б, ал. 1, т. 3 след думата „барове" се добавя „за времето от 22,00 до 06,00 ч.".

Заключителна разпоредба § 5. Законът влиза в сила от деня на обнародването му в „Държавен вестник".

Законът е приет от XXXIX Народно събрание на 31 юли 2003 г. и е подпечатан с официалния печат на Народното събрание.

Председател на Народното събрание: Огнян Герджиков