Наредба за изменение и допълнение на Наредба № 25 от 2006 г. за изискванията към дейността на инвестиционните дружества и договорните фондове

КОМИСИЯ ЗА ФИНАНСОВ Н АДЗОР

Наредба за изменение и допълнение на Наредба № 25 от 2006 г. за изискванията към дейността на инвестиционните дружества и договорните фондове (обн., ДВ, бр. 36 от 2006 г.; изм. и доп., бр. 106 от 2006 г.) § 1. В чл. 11, ал. 2, т. 6 се правят следните изменения: 1. В буква “д” думите “и дали е спазено ограничението на чл. 171 ЗППЦК” се заличават.

2. В буква “к” думите “чл. 65, ал. 2 от Закона за банките” се заменят с “чл. 103, ал. 2 от Закона за кредитните институции”. § 2. В чл. 28, ал. 2 се изменя така: “(2) При покупка на акции на инвестиционно дружество от отворен тип или на дялове на договорен фонд управляващото дружество дава възможност на инвеститора да се запознае с актуален вариант на проспекта на дружеството, съответно на фонда.” § 3. В чл. 29, ал. 4 след думите “емисионната стойност” се добавя “и цената на обратно изкупуване”. § 4. В чл. 32, ал. 3 се изменя така: “(3) Управляващото дружество задържа за своя архив оригиналното пълномощно по ал. 2 или нотариално заверен препис от него.” § 5. В чл. 34, ал. 2, изречение първо се изменя така: “(2) Управляващото дружество изпълнява поръчката за покупка на акции на инвестиционното дружество от отворен тип до размера на внесената от инвеститора сума, която се разделя на определената цена на една акция, основаваща се на емисионната стойност за най-близкия ден, следващ деня, в който е направена поръчката, и броят на закупените акции се закръглява към по-малкото цяло число.” § 6. В чл. 59, ал. 2, буква “б” се изменя така: “б) в случай че пазарът на ценни книжа не е затворил до 15 ч. в деня на оценката - по цена “купува” при затваряне на пазара за последния работен ден, обявена в електронна система за ценова информация на ценни книжа;”. § 7. В чл. 60 се правят следните изменения: 1. Алинея 3 се изменя така: “(3) В случай че за текущия работен ден няма сключени сделки с ценни книжа от съответната емисия, последващата оценка на акциите, съответно на правата, се извършва по средноаритметичната на най-високата цена “купува” от поръчките, валидни към момента на затваряне на регулирания пазар по чл. 7 ЗППЦК за текущия ден, и последната цена на сключена с тях сделка в рамките на последния 30-дневен период. В случай че в предходния 30-дневен период е извършвано увеличение на капитала или разделяне на акциите на емитента или е обявено изплащането на дивидент, за изчисляване на средноаритметичната стойност по първото изречение се извършва корекция на последната цена на сключена с ценните книжа сделка със съотношението на увеличение на капитала, съответно на разделяне на акциите или размера на дивидента, ако последната сделка е сключена преди деня, след който притежателите на акции нямат право да участват в увеличението на капитала, съответно деня на разделянето или деня, от който притежателите на акции нямат право на дивидент.”

2. В ал. 4 букви “а” и “б”се изменят така: “а) по последна цена на сключена с тях сделка за предходния работен ден; б) ако не може да се приложи буква “а”, последващата оценка се извършва по последна цена “купува” за предходния работен ден.” § 8. В чл. 62 се правят следните изменения: 1. В ал. 1: а) в текста преди т. 1 думата “търгувани” се заменя с “търговия”. б) в т. 1, буква “б” се изменя така: “б) при невъзможност да се приложи начинът за оценка по буква “а”, оценката се извършва по цена “купува” при затваряне на пазара в деня на оценката, обявена в електронна система за ценова информация на ценни книжа;” в) точка 2 се изменя така: “2. за ценни книжа, търгувани на регулирани пазари, които не са затворили до 15 ч. българско време в деня на оценката:”.

2. Алинея 4 се отменя. § 9. В чл. 63, ал. 2 думите “чл. 60, ал. 4 и 5 и чл. 61, ал. 3” се заменят с “чл. 60, ал. 5 и 6 и чл. 61, ал. 4”. § 10. В чл. 68, ал. 3 след думите “в съответствие” се прибавя сьюзът “с”. § 11. В чл. 68а ал. 3 се отменя. § 12. В чл. 68б, ал. 2 се създава т. 5 със следното съдържание: “5. Начини за измерване на ефективността на хеджиращите сделки.” § 13. Член 68е се изменя така: “Чл. 68е. Въз основа на извършената проверка по чл. 68д и при необходимост от внасяне на промени в правилата за управление на риска управителният орган на инвестиционното дружество, съответно на управляващото дружество, което действа за сметка на договорен фонд, приема промени в правилата, които се внасят в комисията за одобрение по реда на чл. 192, ал. 3 ЗППЦК в срок не по-късно от 7 дни след датата на приемането им.” § 14. В чл. 68ж ал. 2 се изменя така: “(2) Стойността на базовия актив на всяка отделна хеджираща позиция може да превишава стойността на актива към момента на сключване на сделката, който инвестиционното дружество, съответно договорният фонд, притежава в портфейла си, с цел постигане на ефективност на хеджиращата сделка.” § 15. В чл. 70, ал. 1 думите “чл. 201, ал.4” се заменят с “чл. 201, ал. 5”. § 16. В чл. 72, ал. 1 думите “чл. 201, ал.4” се заменят с “чл. 201, ал. 5”. § 17. В чл. 75 се правят следните изменения: 1. В ал. 1 думите “чл. 93, ал. 6” се заменят с “чл. 92а, ал. 7”.

2. В ал. 2, т. 2 буква “г” се изменя така: “г) задължението на управляващото дружество да даде възможност на инвеститорите да се запознаят с актуален вариант на проспекта на инвестиционното дружество, съответно проспекта на договорния фонд.” § 18. В чл. 76, ал. 1 текстът преди т. 1 се изменя така: “(1) Във всички случаи, когато се организират срещи с инвеститорите с рекламна цел или се рекламира дейността на инвестиционното дружество или договорния фонд чрез въпроси и отговори, включително чрез електронни носители на информация, инвестиционното дружество, съответно управляващото дружество, са длъжни да спазват следните правила:”. § 19. В § 1, т. 6 се правят следните изменения: 1. В буква “а”: а) подбуква “вв” се изменя така: “вв) ако не може да се приложи подбуква “бб” - средноаритметична на най-високата цена “купува” от поръчките, валидни към момента на затваряне на регулирания пазар по чл. 7 ЗППЦК за текущия ден, и последна цена на сключена с ценните книжа сделка в рамките на последния 30-дневен период;” б) подбуква “гг” се изменя така: “гг) в случай че регулираният пазар не е затворил до 15 ч., последващата оценка се извършва по последна цена на сключена с тях сделка на съответния пазар за работния ден, предхождащ датата на оценката, а ако не може да се приложи този начин на оценка - по цена “купува” при затваряне на пазара в работния ден, предхождащ датата на оценката;”.

2. Буква “г” се отменя.

3. В буква “д”: а) подбукви “аа” и “бб” се изменят така: “аа) по последна цена на сключена с тях сделка на съответния пазар за работния ден, предхождащ датата на оценката; бб) при невъзможност да се приложи начинът за оценка по буква “аа” оценката се извършва по цена “купува” при затваряне на пазара в работния ден, предхождащ датата на оценката, обявена в електронна система за ценова информация на ценни книжа;” б) създава се подбуква “вв” със следното съдържание: “вв) при невъзможност да се приложи начинът за оценка по подбуква “бб” оценката се извършва по последна цена на сключена с тях сделка в рамките на последния 30-дневен период.”

4. Създава се нова буква “з” със следното съдържание: “з) облигации, издадени от българската държава в чужбина, е: аа) цена “купува” при затваряне на пазара за текущия ден; бб) в случай че чуждестранният пазар на ценни книжа не работи - цена “купува” при затваряне на пазара за последния работен ден.” § 20. В § 1, т. 9 се отменя изречение второ. § 21. В приложение 1 към чл. 32, ал. 1 се правят следните изменения: 1. В раздел I: а) в т. 7 текстът “или на инвестиционния посредник по чл. 5, т. 3 ЗППЦК, чрез който се извършва издаването (продажбата) на акции на инвестиционното дружество”, се заличава. б) в т. 13, изречение второ думата “надвнесените” се заменя с “внесените”. в) в т. 16 текстът “съответно от инвестиционния посредник по чл. 5, т. 3 ЗППЦК” се заличава.

2. В раздел II, т. 12, изречение второ думата “надвнесените” се заменя с “внесените”.

Преходни и заключителни разпоредби § 22. Инвестиционните дружества и договорните фондове привеждат дейността си в съответствие с изискванията на наредбата в срок до 30.VI.2007 г. § 23. В Наредба № 26 от 2006 г. за изискванията към дейността на управляващите дружества (обн., ДВ, бр. 36 от 2006 г.; изм. и доп., бр. 106 от 2006 г.) се правят следните изменения и допълнения: 1. В чл. 15, ал. 2 думите “чл. 195, ал. 6” се заменят с “чл. 195, ал. 1, т. 3 и 4”.

2. В чл. 16, ал. 3: а) в текста преди т. 1 думата “небанкова” се заличава; б) в т. 3 думите “небанковата финансова институция” се заменят с “финансовата институция”.

3. В чл. 20: а) алинея 1 се изменя така: “(1) Управляващото дружество може да инвестира активите на колективни инвестиционни схеми, които управлява, в деривативни финансови инструменти, търгувани на регулирани пазари по чл. 195, ал. 1, т. 1 - 3 ЗППЦК или на извънборсови пазари, при спазване на ограниченията на чл. 195, ал. 1, т. 7 и чл. 196, ал. 3, 5 и 7 ЗППЦК.” б) в ал. 2 и 3 думата “деривати” се заменя с “деривативни финансови инструменти”.

4. В чл. 21а, ал. 1 след думите “в размер” се добавя “не по-малко от”.

5. В чл. 22 се правят следните изменения: а) алинея 1 се изменя така: “(1) В едногодишен срок от вписването на дружеството в търговския регистър стойността на собствения капитал по счетоводния баланс не може да бъде по-малка от 80 на сто, а след изтичането на този срок - по-малка от 100 на сто от минималния размер на капитала по чл. 21.”; б) в ал. 2, т. 1 текстът “намалена със стойността на невнесения капитал на управляващото дружество” се заличава.

6. В чл. 23 думите “минималните прагове” се заменят със “собствения капитал”.

7. В § 1, т. 7, изречение трето думите “чл. 59, буква “б” се заменят с “чл. 59, ал. 2, буква “б”, а думите “чл. 59, буква “в” се заменят с “чл. 59, ал. 2, буква “в”.

8. В приложението към чл. 26 се правят следните изменения и допълнения: а) в раздел I се правят следните изменения и допълнения: аа) в заглавието на раздел I след думата “активи” се поставя запетая и се добавя “разходи”; бб) наименованието срещу код 1000 се изменя така: “Собствен капитал по чл. 22, ал. 2 (СК)”; вв) създава се код 5100: “5100 Парични средства по чл. 24, ал. 2 (2200 + 2300)”; гг) в наименованието срещу код 8000, след абревиатурата “(МВК)” се поставя знакът “*” и под таблицата се добавя текстът: “* Посочва се левовата равностойност на 125 000 евро.”; дд) създава се код 9000: “9000 Постоянни общи разходи”; б) в раздел II: аа) се създава ред 5 с наименование “Отношение парични средства по чл. 24, ал. 2 и общо парични средства”; бб) се създава ред 5.1 с наименование “Нормативно определен минимум (%)” и стойност “90”; вв) се създава ред 5.2 с наименование “Положителна разлика (р. 5 - р.5.1. >0) (%)”; гг) се създава ред 5.3 с наименование “Отрицателна разлика (р. 5 - р.5.1. <0) (%)”; дд) се създава ред 6 с наименование “Отношение СК към постоянни общи разходи”; ее) се създава ред 6.1 с наименование “Нормативно определен минимум (%)” и стойност “25”; жж) се създава ред 6.2 с наименование “Положителна разлика (р. 6 - р. 6.1 > 0) (%)”; зз) се създава ред 6.3 с наименование “Отрицателна разлика (p. 6 - p. 6.1 < 0) (%)”. § 24. Наредбата се издава на основание § 16, ал. 1 във връзка с чл. 178, чл. 197б, ал.6 и чл. 203, ал. 6 ЗППЦК и е приета с решение № 78-Н от 14.III.2007 г. на Комисията за финансов надзор.

Председател: Ап. Апостолов