Наредба за изменение и допълнение на Наредба № Н-6 от 2006 г. за реда и начина за организиране и провеждане на изпити за придобиване на сертификат „Вътрешен одитор в публичния сектор“

МИНИСТЕРСТВО

НА ФИНАНСИТЕ

Наредба за изменение и допълнение на Наредба № Н-6 от 2006 г. за реда и начина за организиране и провеждане на изпити за придобиване на сертификат „Вътрешен одитор в публичния сектор“ (обн., ДВ, бр. 57 от 2006 г.; изм. и доп., бр. 23 и 104 от 2007 г., бр. 78 от 2010 г., бр. 32 от 2012 г.) § 1. В чл. 4 се правят следните изменения и допълнения: 1. Алинея 1 се изменя така: „(1) Изпитът за придобиване на сертификат „Вътрешен одитор в публичния сектор“ се провежда поне веднъж годишно.“

2. Алинея 2 се изменя така: „(2) Оповестяването на датата на провеждане на изпита и условията за подаване на документите се извършва с публикуване на обявление на интернет страницата на Министерството на финансите най-малко eдин месец преди провеждането на изпита. Обявлението се поставя и на общодостъпно място в сградата на Министерството на финансите.“

3. Създава се ал. 3: „(3) Датата на публикуване на обявлението за всеки следващ изпит не може да бъде по-рано от три месеца от датата на провеждане на предходния изпит.“ § 2. В чл. 5, ал. 2 думите „един месец преди датата на изпита“ се заменят с „четиринадесет дни след датата на публикуване на обявлението“. § 3. В чл. 6 думите „електронната страница“ се заменят с „интернет страницата“. § 4. В чл. 9, т. 1 думите „Стандарти за вътрешен одит в публичния сектор“ се заменят с „международни стандарти за професионална практика по вътрешен одит“. § 5. В чл. 12 думите „електронната страница“ се заменят с „интернет страницата“. § 6. В чл. 34 думите „електронната страница“ се заменят с „интернет страницата“. § 7. В чл. 36, ал. 1 думите „едномесечен срок“ се заменят със „срок до четиринадесет дни“.

Заключителна разпоредба § 8. Наредбата влиза в сила от деня на обнародването й в „Държавен вестник“.

Министър: Владислав Горанов