Административният съд – Варна, на основание чл. 181, ал. 1 и 2 АПК съобщава, че по протест на прокурор от Окръжна прокуратура – Варна, е образувано адм. дело № 2488/2016 г. по описа на Административния съд – Варна, ХХХІІ състав, за отмяна на текста чл. 47, ал. 2, т. 2 от Наредбата за реда за поставяне на преместваеми обекти по смисъла на чл. 56, ал. 1 ЗУТ на Община Варна, приета от Общинския съвет – гр. Варна, с Решение № 1270-10/26/ от 13 и 14.12.2013 г., по протокол № 26 от 2013 г., изм. и доп., предвиждащ към заявлението за издаване на разрешение да се приложи служебна бележка за липса на задължения от Община Варна, издадена не по-рано от 30 дни преди датата на подаване на заявлението. Делото е насрочено за разглеждане в съдебно заседание на 27.10.2016 г. от 10,30 ч.