Постановление № 212 от 4 октомври 2018 г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2018 г. за непредвидени и/или неотложни разходи за предотвратяване, овладяване и преодоляване на последиците от бедствия

ПОСТАНОВЛЕНИЕ № 212 ОТ 4 ОКТОМВРИ 2018 Г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2018 г. за непредвидени и/или неотложни разходи за предотвратяване, овладяване и преодоляване на последиците от бедствия

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2018 г. в общ размер 2 782 263 лв., разпределени, както следва: 1. разходи по бюджета на Министерството на регионалното развитие и благоустройството за възстановяване на път ІІІ-3701 Черни Вит – Тетевен в участъка от км 22+300 до км 36+382 на територията на община Тетевен – 500 000 лв., частично финансиране; 2. трансфер по бюджета на Община Мизия в общ размер 2 014 979 лв., от които: а) за неотложни аварийно-ремонтни дейности по възстановяването на ул. П. Банков, ул. Л. Драйчев и ул. Г. Димитров и Селановско дере – ул. П. Банков, гр. Мизия – 2 000 000 лв.; б) за възстановителна помощ за сграда на В.Й.Н. на ул. Г. Димитров № 38, гр. Мизия – 4300 лв.; в) за възстановителна помощ за сграда на В.В.Т. на ул. Л. Каравелов № 72, гр. Мизия – 1624 лв.; г) за възстановителна помощ за сграда на М.П.К. на ул. Д. Чергарска № 46, гр. Мизия – 9055 лв.; 3. трансфер по бюджета на Община Дупница за разплащане на извършени непредвидени разходи за разчистване на свлечени скални и земни маси на път KNL 3063 /ІІІ-6232/ Дяково – Кременик и за аварийно укрепване на пътя чрез изграждане на подпорна стена – 216 084 лв.; 4. трансфер по бюджета на Община Тетевен за разплащане на извършени непредвидени разходи за овладяване на бедствено положение във връзка с обилните валежи на 23 и 24 юли 2018 г. – 51 200 лв.

(2) Допълнителните трансфери по чл. 1, ал. 1, т. 2 – 4 се предоставят от централния бюджет по бюджетите на общините като трансфер за други целеви разходи.

(3) Средствата по ал. 1 да се осигурят за сметка на резерва за непредвидени и/или неотложни разходи за 2018 г. в частта за предотвратяване, овладяване и преодоляване на последиците от бедствия по чл. 1, ал. 2, раздел II, т. 5.1 от Закона за държавния бюджет на Република България за 2018 г.

Чл. 2. Със сумата по чл. 1, ал. 1, т. 1 да се увеличат разходите по бюджета на Министерството на регионалното развитие и благоустройството за 2018 г. по „Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита“, бюджетна програма „Рехабилитация и изграждане на пътна инфраструктура“, и показателите по чл. 22, ал. 3 от Закона за държавния бюджет на Република България за 2018 г.

Чл. 3. Средствата за възстановителна помощ по чл. 1, ал. 1, т. 2 да се предоставят на правоимащите лица чрез общинската администрация по постоянен адрес на лицата по касов и безкасов път.

Чл. 4. Министърът на регионалното развитие и благоустройството да извърши съответната промяна по бюджета на Министерството на регионалното развитие и благоустройството за 2018 г. и да уведоми министъра на финансите.

Чл. 5. Министърът на финансите да извърши съответните промени по централния бюджет за 2018 г., включително по бюджетните взаимоотношения на общините с централния бюджет за 2018 г.

Заключителни разпоредби § 1. Постановлението се приема на основание чл. 43, ал. 3, чл. 55а и чл. 109, ал. 3 от Закона за публичните финанси. § 2. Изпълнението на постановлението се възлага на министъра на регионалното развитие и благоустройството и на кметовете на съответните общини. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков