Административният съд – Благоевград, на основание чл. 218, ал. 1 ЗУТ обявява, чепо жалба на Нина Костадинова Бенина и Костадин Димитров Бенин, и двамата от гр. Банско, против Решение № 53 от 21.12.2015 г. на Общинския съвет – гр. Банско, с което е одобрен подробен устройствен план – план за регулация на УПИ ХV-829, УПИ ХVІ-830 и УПИ ХVІІІ-835, кв. 169 по плана на гр. Банско, за изменение на регулационни линии по имотни граници, е образувано адм. дело № 113/2016 г. по описа на съда и е насрочено за разглеждане в открито съдебно заседание на 2.06.2016 г. от 10 ч. в зала 002. Заинтересуваните лица могат да се конституират като ответници в производството пред съда в едномесечен срок от обнародването в „Държавен вестник“ чрез подаване на заявление до съда, което трябва да съдържа: трите имена, адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; изявление, че заинтересуваното лице желае да бъде конституирано в производството като ответник; подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.