Административният съд – Варна, на основание чл. 218, ал. 2 ЗУТ съобщава, че е образувано адм. дело № 2833/2017 г. по описа на съда, ХVІІІ състав, чийто предмет на оспорване съгласно разпоредбата на чл. 218, ал. 3, изр. 2 ЗУТ е подробен устройствен план – план за регулация и застрояване (ПУП – ПРЗ) в обхват: ул. Девня – Промишлена зона – ІІ част (Индекс ЗВІІІ/А), при граници: на север – път с идентификатор 10135.4044. 93; на запад – път ПИ с идентификатор 72709.105. 31; на юг – до продължението на ул. Девня; на изток – строителна граница на ЗПЗ, одобрен с Решение № 730-3 по протокол № 20 от 26

– 27.07.2017 г. на Общинския съвет – гр. Варна. Заинтересованите лица могат да подадат заявление по реда на чл. 218, ал. 5 ЗУТ за конституирането им като ответници в настоящото производство в едномесечен срок от деня на обнародване на съобщението в „Държавен вестник“, към което да приложат писмени доказателства, удостоверяващи качеството им на заинтересовани лица.