Постановление № 173 от 23 юли 2007 г. за изменение на нормативни актове на Министерския съвет

ПОСТАНОВЛЕНИЕ № 173 ОТ 23 ЮЛИ 2007 Г. за изменение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В член единствен от Постановление № 96 на Министерския съвет от 1999 г. за увеличаване щатната численост на Министерството на вътрешните работи (ДВ, бр. 48 от 1999 г.) числото “2600” се заменя с “2500”, думите “230 офицерски” се заменят със “190 за държавни служители от категории А, Б, В и Г”, думите “1670 сержантски” се заменят с “1610 за държавни служители от категории Д и Е” и думите “700 бройки гражданска администрация” се заменят със “700 бройки за лица, работещи по трудово правоотношение”. § 2. В Постановление № 128 на Министерския съвет от 2000 г. за намаляване на числения състав на военнослужещите на наборна военна служба в Министерството на вътрешните работи и за увеличаване на щатната численост на Министерството на вътрешните работи (ДВ, бр. 58 от 2000 г.) се правят следните изменения: 1. В чл. 3 числото “1737” се заменя с “1437”, думите “80 офицерски” се заменят с “80 за държавни служители от категории А, Б, В и Г” и думите “1641 сержантски” се заменят с “1341 за държавни служители от категории Д и Е”.

2. В § 2 от преходните и заключителните разпоредби числото “1262” се заменя с “962”, думите “62 офицерски” се заменят с “62 за държавни служители от категории А, Б, В и Г”, думите “1184 сержантски” се заменят с “884 за държавни служители от категории Д и Е” и думите “чл. 81а от Закона за Министерството на вътрешните работи” се заменят с “чл. 76, ал. 1 от Закона за Министерството на вътрешните работи”.

Заключителни разпоредби § 3. Постановлението се приема на основание чл. 151, ал. 1 от Правилника за прилагане на Закона за Министерството на вътрешните работи, приет с Постановление № 126 на Министерския съвет от 2006 г. (обн., ДВ, бр. 47 от 2006 г.; изм., бр. 24 от 2007 г.). § 4. Изпълнението на постановлението се възлага на министъра на вътрешните работи. § 5. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров