Решение № 731 от 9 септември 2004 г. за определяне на спечелилия конкурса кандидат за предоставяне на концесия върху част от минералната вода от находище “София - Княжево”, София, район “Витоша”, Столична община, разкрита чрез сондаж № 1хг

РЕШЕНИЕ № 731

ОТ 9 СЕПТЕМВРИ 2004 Г. за определяне на спечелилия конкурса кандидат за предоставяне на концесия върху част от минералната вода от находище “София - Княжево”, София, район “Витоша”, Столична община, разкрита чрез сондаж № 1хг

На основание чл. 18, ал. 1 и 2 от Закона за концесиите във връзка с чл. 47, ал. 1, т. 1 и ал. 3 от Закона за водите, чл. 30 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г. и бр. 27 от 2002 г.), Решение № 207 на Министерския съвет от 2004 г. (ДВ, бр. 27 от 2004 г.) за допълнение на Решение № 54 на Министерския съвет от 2002 г. за предоставяне на концесия върху част от минералната вода, обект - изключителна държавна собственост, от находище “София - Княжево”, София, район “Витоша”, Столична община, разкрита чрез сондаж № 1хг (обн., ДВ, бр. 15 от 2002 г.; доп., бр. 27 от 2004 г.), и доклад на комисията по чл. 10 от Закона за концесиите, определена със заповед № Р-23 на министър-председателя от 5 април 2004 г.; изм. със заповед № Р-30 на министър-председателя от 4 май 2004 г.

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен присъствен конкурс “Винтекс - Стебо” - ООД, София, което придобива особено право на ползване върху част от минералната вода от сондаж № 1хг на находище “София - Княжево”, София, район “Витоша”, Столична община, с общ годишен експлоатационен ресурс в обем 15 768 куб. м съгласно Решение № 54 на Министерския съвет от 2002 г.

2. Одобрява постигнатите при провеждането на конкурса условия, както следва: 2. 1. Еднократно концесионно възнаграждение за предоставяне на концесията в размер 7000 лв., платимо от концесионера в срок един месец от подписването на концесионния договор. 2.

2. Годишно концесионно възнаграждение върху фактически използваното количество минерална вода при единична стойност за 1 куб. м минерална вода - левовата равностойност на 2,60 щ. д. по централния курс на Българската народна банка в деня на плащането. 2.

3. Минимално годишно концесионно възнаграждение, дължимо от подписването на концесионния договор, определено при единичната стойност за 1 куб. м минерална вода по т. 2.2, и: 2.3.1. седемдесет на сто от предоставения с концесията ресурс по т. 1 през първата година от подписването на концесионния договор; 2.3.2. седемдесет и пет на сто от предоставения с концесията ресурс по т. 1 през втората година от подписването на концесионния договор; 2.3.3. осемдесет на сто от предоставения с концесията ресурс по т. 1 през третата, четвъртата и петата година от подписването на концесионния договор; 2.3.4. целия предоставен с концесията ресурс по т. 1 от шестата година от подписването на концесионния договор до изтичането на срока на концесията.

3. Концесионерът се задължава: 3. 1. Да направи инвестиция в размер не по-малък от 300 000 лв. за изграждане на производствени сгради и съоръжения за използване на ресурса при условията на т. 5.2.6 от Решение № 54 на Министерския съвет от 2002 г., конкурсното предложение и сключения концесионен договор. 3.

2. Да открие банкова гаранция в полза на концедента за гарантиране на инвестиционните си задължения по т. 3.1 в размер 10 на сто от планираната инвестиция при условия съгласно концесионния договор. 3.

3. На основание чл. 47, ал. 3 от Закона за водите да заплаща на Столичната община 30 на сто от годишното концесионно възнаграждение по ред, определен в концесионния договор.

4. Внесеният от “Винтекс - Стебо” - ООД, паричен депозит за участие в конкурса се задържа и се прихваща от еднократното концесионно възнаграждение по т. 2.1. Депозитът на класирания на второ място участник в конкурса се освобождава.

5. Упълномощава министъра на околната среда и водите да сключи от името на държавата концесионния договор с “Винтекс - Стебо” - ООД, София, в срок един месец от обнародването на решението в “Държавен вестник” при условията на това решение, Решение № 54 на Министерския съвет от 2004 г. (обн., ДВ, бр. 15 от 2002 г.; доп., бр. 27 от 2004 г.) и конкурсното предложение на “Винтекс - Стебо” - ООД.

6. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров