Решение № 422 от 29 май 2012 г. за отчуждаване на части от имоти – частна собственост, за държавна нужда за изграждане на обект „Реконструкция и електрификация на жп линията Пловдив – Свиленград – турска/гръцка граница и оптимизиране на трасето за скорост 160 км/ч“, Фаза 2: Първомай – Свиленград

РЕШЕНИЕ № 422 ОТ 29 МАЙ 2012 Г. за отчуждаване на части от имоти – частна собственост, за държавна нужда за изграждане на обект „Реконструкция и електрификация на жп линията Пловдив – Свиленград – турска/гръцка граница и оптимизиране на трасето за скорост 160 км/ч“, Фаза 2: Първомай – Свиленград

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост, чл. 60, ал. 1 и 4 от Административнопроцесуалния кодекс и предвид необходимостта от осигуряване защита на особено важни държавни и значими обществени интереси, своевременно приключване на отчуждителните процедури и осъществяване на строителните дейности в определените срокове

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект „Реконструкция и електрификация на жп линията Пловдив – Свиленград – турска/гръцка граница и оптимизиране на трасето за скорост 160 км/ч“, Фаза 2: Първомай – Свиленград, съгласно влезли в сила парцеларни планове, одобрени със Заповед № РД-02-14-382 на заместник-министъра на регионалното развитие и благоустройството от 26 юни 2006 г., части от имоти – частна собственост, представляващи: а) поземлен имот № 44570.226. 020 (стар № 226020) с площ 1,120 дка, намиращ се в землището на гр. Любимец, ЕКАТТЕ 44570, община Любимец, местността Табите, целият с площ 1,456 дка, с начин на трайно ползване: нива, категория на земята при неполивни условия: шеста – собственост на Методи Михайлов Тонев съгласно нотариален акт за покупко-продажба на недвижим имот № 154, том ІХ, рег. № 9745, дело № 1699 от 6 декември 2007 г.

Размерът на паричното обезщетение е 211 лв. съгласно експертна оценка за определяне пазарната стойност на имота от февруари 2012 г., изготвена от оценител на имоти, дължимо на Методи Михайлов Тонев – жител на София. б) поземлен имот № 44570.479. 004 (стар № 479004) с площ 1,396 дка, намиращ се в землището на гр. Любимец, ЕКАТТЕ 44570, община Любимец, местността Долната ува, целият с площ 1,820 дка, с начин на трайно ползване: нива, категория на земята при неполивни условия: пета – собственост на Методи Михайлов Тонев съгласно нотариален акт за покупко-продажба на недвижим имот № 155, том ІХ, рег. № 9746, дело № 1700 от 6 декември 2007 г.

Размерът на паричното обезщетение е 263 лв. съгласно експертна оценка за определяне пазарната стойност на имота от февруари 2012 г., изготвена от оценител на имоти, дължимо на Методи Михайлов Тонев – жител на София. в) поземлен имот № 44570.592. 013 (стар № 592013) с площ 2,254 дка, намиращ се в землището на гр. Любимец, ЕКАТТЕ 44570, община Любимец, местността Шарливи ниви, целият с площ 3,003 дка, с начин на трайно ползване: нива, категория на земята при неполивни условия: пета – собственост на Методи Михайлов Тонев съгласно нотариален акт за покупко-продажба на недвижим имот № 96, том ІХ, рег. № 9757, дело № 1642 от 29 декември 2007 г.

Размерът на паричното обезщетение е 425 лв. съгласно експертна оценка за определяне пазарната стойност на имота от февруари 2012 г., изготвена от оценител на имоти, дължимо на Методи Михайлов Тонев – жител на София. г) поземлен имот № 44570.609. 003 (стар № 609003) с площ 2,445 дка, намиращ се в землището на гр. Любимец, ЕКАТТЕ 44570, община Любимец, местността Долната ува, целият с площ 2,730 дка, с начин на трайно ползване: изоставена нива, категория на земята при неполивни условия: пета – собственост на Валери Михайлов Белчински съгласно нотариален акт за покупко-продажба на недвижим имот № 96, том ІХ, рег. № 9456, дело № 1641 от 29 ноември 2007 г.

Размерът на паричното обезщетение е 461 лв. съгласно експертна оценка за определяне пазарната стойност на имота от февруари 2012 г., изготвена от оценител на имоти, дължимо на Валери Михайлов Белчински – жител на гр. Банско. д) поземлен имот № 65677.348. 016 (стар № 348016) с площ 0,991 дка, намиращ се в землището на Свиленград, ЕКАТТЕ 65677, община Свиленград, местността Брантия, целият с площ 1,183 дка, с начин на трайно ползване: нива, категория на земята при неполивни условия: четвърта – собственост на Кера Георгиева Скерлева, Георги Павлов Скерлев и Златка Павлова Василева съгласно нотариален акт за замяна на недвижими имоти № 24, том І, рег. № 376, дело № 17 от 13 януари 2005 г.

Размерът на паричното обезщетение е 194 лв. съгласно експертна оценка за определяне пазарната стойност на имота от февруари 2012 г., изготвена от оценител на имоти, дължимо на Кера Георгиева Скерлева, Георги Павлов Скерлев и Златка Павлова Василева – жители на Свиленград.

2. Средствата, необходими за финансиране на процедурата по отчуждаване на имотите по т. 1, са за сметка на Министерството на транспорта, информационните технологии и съобщенията.

3. Допуска предварително изпълнение на т. 1.

4. Разпореждането за допускане на предварително изпълнение на т. 1 може да се обжалва пред Върховния административен съд в 3-дневен срок от обнародването му в „Държавен вестник“.

5. Решението може да се обжалва пред Върховния административен съд в 14-дневен срок от датата на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков