Административният съд – Добрич, на основание чл. 188 във връзка с чл. 181, ал. 1 АПК съобщава, че е образувано адм. д. № 683/2016 г. по протест на прокурор Милена Любенова в Окръжна прокуратура – Добрич, срещу чл. 4а, ал. 1, изр. 3, чл. 54, ал. 2 по отношение на думата „безсрочно“, чл. 55, чл. 66, ал. 7, т. 2 по отношение на израза „… освен в случаите по ал. 2, т. 2…“ и чл. 66, ал. 9 от Наредбата за реда за придобиване, управление и разпореждане с общинско имущество, приета с Решение № 4-10 от 30.01.2008 г. на Общинския съвет – гр. Добрич. Делото е насрочено за разглеждане в публично съдебно заседание на 21.02.2017 г. от 13,30 ч.