Закон за изменение и допълнение на Закона за бюджета на Националната здравноосигурителна каса за 2003 г.

НАРОДНО СЪБРАНИЕ

УКАЗ № 508

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за бюджета на Националната здравноосигурителна каса за 2003 г., приет от XXXIX Народно събрание на 26 ноември 2003 г.

Издаден в София на 2 декември 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за бюджета на Националната здравноосигурителна каса за 2003 г. (ДВ, бр. 119 от 2002 г.) § 1. В чл. 1 се правят следните изменения и допълнение: 1. В ал. 2: а) числото „731 013" се заменя със „776 013"; б) на ред II числото „731 013" се заменя със „776 013"; в) в т. 1 числото „654 266" се заменя със „702 618"; г) в т. 1.5 числото „627 753" се заменя с „676 105"; д) в т. 1.5.5 числото „162 753" се заменя с

„211 105"; е) създава се т. 2.1: „2.1. Капиталови разходи-възстановени суми 3352".

2. Алинея 3 се изменя така: „(3) Приема дефицит по бюджета на Националната здравноосигурителна каса за 2003 г. на обща сума 6092 хил. лв."

3. Създава се ал. 4: „(4) Дефицитът по ал. 3 се финансира за сметка на наличностите на Националната здравноосигурителна каса в Българската народна банка." § 2. В § 4 от заключителните разпоредби думите „и с тях се коригира излишъкът по чл. 1, ал. 3" се заличават. § 3. В § 5 от заключителните разпоредби след думата „банка" се поставя точка и текстът до края се заличава.

Заключителни разпоредби § 4. В чл. 27 от Закона за здравното осигуряване (обн., ДВ, бр. 70 от 1998 г.; изм., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1, 31 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8 и 50 от 2003 г.) ал. 1 се отменя. § 5. Законът влиза в сила от деня на обнародването му в „Държавен вестник".

Законът е приет от XXXIX Народно събрание на 26 ноември 2003 г. и е подпечатан с официалния печат на Народното събрание.

Председател на Народното събрание: Огнян Герджиков