Постановление № 244 от 21 октомври 2010 г. за пренасочване на неусвоените средства за екологичните обекти по приложение № 7 към чл. 12, ал. 1 от Закона за държавния бюджет на Република България за 2010 г.

ПОСТАНОВЛЕНИЕ № 244 ОТ 21 ОКТОМВРИ 2010 Г. за пренасочване на неусвоените средства за екологичните обекти по приложение № 7 към чл. 12, ал. 1 от Закона за държавния бюджет на Република България за 2010 г.

МИНИСТЕРСКИЯТ СЪВЕТ ПОСТАНОВИ: Чл. 1. Приема предложението на министъра на околната среда и водите за пренасочване на неусвоените средства по приложение № 7 към чл. 12, ал. 1 от Закона за държавния бюджет на Република България за 2010 г. в размер 1895,0 хил. лв. за екологичен проект на община Царево, област Бургас „Канализация гр. Царево: Подобект 1: Канализационна помпена станция № 2 и тласкател до изливна шахта; Подобект 2: Канализационна помпена станция № 6 и тласкател до изливна шахта“.

Чл. 2. Пренасочва средствата по чл. 1, както следва: 1. за екологичен проект на община Козлодуй, област Враца „Пречиствателна станция за отпадъчни води – Козлодуй“ – 895,0 хил. лв.; 2. за екологичен проект на община Карлово, област Пловдив „Пречиствателна станция за отпадъчни води с довеждащ колектор – Карлово“ – 1000,0 хил. лв.

Заключителни разпоредби § 1. Постановлението се приема на основание чл. 12, ал. 5 от Закона за държавния бюджет на Република България за 2010 г. § 2. Изпълнението на постановлението се възлага на министъра на финансите и на министъра на околната среда и водите. § 3. Постановлението влиза в сила от деня на обнародването му в „Държавен вестник“.

За министър-председател: Симеон Дянков

Главен секретар на Министерския съвет: Росен Желязков