Постановление № 154 от 31 юли 2017 г. за изменение и допълнение на Постановление № 110 на Министерския съвет от 2010 г. за създаване на Съвет за развитие при Министерския съвет

ПОСТАНОВЛЕНИЕ № 154 ОТ 31 ЮЛИ 2017 Г. за изменение и допълнение на Постановление № 110 на Министерския съвет от 2010 г. за създаване на Съвет за развитие при Министерския съвет (обн., ДВ, бр. 44 от 2010 г.; изм. и доп., бр. 25 от 2011 г., бр. 8 от 2012 г., бр. 47, 62, 74 и 91 от 2013 г., бр. 80 от 2014 г. и бр. 5 от 2015 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения: 1. Точка 2 се отменя.

2. Точка 3 се изменя така: „3. програмирането и реализацията на мерките за устойчиво развитие на Република България.“ § 2. В чл. 2 се правят следните изменения и допълнения: 1. В т. 1 думите „коалиционната управленска“ се заменят с „управленската“.

2. В т. 2 след думата „програма“ се добавя „на правителството“.

3. В т. 3 думите „коалиционната управленска“ се заменят с „управленската“.

4. В т. 4 думите „коалиционната управленска“ се заменят с „управленската“.

5. Точка 5 се изменя така: „5. разглежда стратегически въпроси и документи, включително тези, които са предмет на обсъждане в други съвети, и ги предлага за приемане или за одобряване от Министерския съвет;“.

6. Точка 10 се изменя така: „10. координира разработването на приоритети за устойчивото развитие на Република България и ги предлага за одобряване от Министерския съвет;“.

7. Точка 13 се отменя.

8. Създава се т. 15: „15. съгласува преди внасянето им за разглеждане и одобряване от Министерския съвет инвестиционните проекти, за чието финансиране се предвижда сключване на споразумения за външни и вътрешни държавни заеми, за съответствието им с изискванията на Наредбата за условията, на които трябва да отговарят инвестиционните проекти, финансирани с държавни заеми, и проектите, кандидатстващи за финансиране с държавна гаранция, и за реда за тяхното разглеждане, приета с Постановление № 337 на Министерския съвет от 2015 г. (ДВ, бр. 94 от 2015 г.).“ § 3. В чл. 2а, ал. 1 се правят следните изменения: 1. В т. 2 думите „заместник министър-председателя по демографската и социалната политика и министър на труда и социалната политика“ се заменят с „министъра на труда и социалната политика“.

2. В т. 3 думите „заместник министър-председателя по европейските фондове и икономическата политика“ се заменят със „заместник министър-председателя по чл. 3, ал. 3, т. 1“.

3. В т. 4 думите „земеделието и храните“ се заменят със „земеделието, храните и горите“.

4. В т. 6 думите „заместник министър-председателя по коалиционна политика и държавна администрация“ се заменят със „заместник министър-председателя по чл. 3, ал. 3, т. 1“. § 4. В чл. 3 ал. 2 и 3 се изменят така: „(2) Председател на съвета е министър-председателят.

(3) Членове на съвета са: 1. заместник министър-председателят по чл. 5, ал. 1, т. 2 от Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010 г., бр. 15, 25, 31, 43, 54 и 80 от 2011 г., бр. 22, 50 и 103 от 2012 г., бр. 30, 51, 69, 70, 74, 82, 88 и 102 от 2013 г., бр. 8, 49, 58, 67, 76 и 94 от 2014 г., бр. 5, 19, 37 и 57 от 2015 г., бр. 2, 8, 49 и 91 от 2016 г. и бр. 12, 30, 39 и 45 от 2017 г.); 2. заместник министър-председателят по икономическата и демографската политика; 3. заместник министър-председателят по обществения ред и сигурността и министър на отбраната; 4. заместник министър-председателят по правосъдната реформа и министър на външните работи; 5. министърът на финансите; 6. министърът на вътрешните работи; 7. министърът на регионалното развитие и благоустройството; 8. министърът на труда и социалната политика; 9. министърът на правосъдието; 10. министърът на образованието и науката; 11. министърът на здравеопазването; 12. министърът за Българското председателство на Съвета на Европейския съюз 2018; 13. министърът на културата; 14. министърът на околната среда и водите; 15. министърът на земеделието, храните и горите; 16. министърът на транспорта, информационните технологии и съобщенията; 17. министърът на икономиката; 18. министърът на енергетиката; 19. министърът на туризма; 20. министърът на младежта и спорта.“ § 5. В чл. 4 се създава нова ал. 6: „(6) Решенията на съвета се вписват в протокол, който се изготвя от секретариата на съвета. Протоколът се подписва от секретаря на съвета и се изпраща на членовете му.“ § 6. В чл. 5 ал. 2 се изменя така: „(2) Заместник министър-председателите, министрите, ръководителите на ведомства и председателите на съвети по чл. 21 от Закона за администрацията съобразно своята компетентност представят в съвета в определени от него срокове проекти на стратегически и програмни документи и отчети за изпълнението на управленската програма на правителството.“ § 7. В чл. 6 се правят следните изменения: 1. В ал. 1 т. 5 се отменя.

2. Алинея 2 се изменя така: „(2) Председателят на съвета може да възложи изпълнението на функциите по ал. 1, т. 1 – 3 на секретаря на съвета или на някой от членовете на съвета по чл. 3, ал. 3, т. 1 – 4.“ § 8. В чл. 7 се правят следните изменения и допълнения: 1. В ал. 1 думите „определен от заместник министър-председателя по коалиционна политика и държавна администрация член на политическия му кабинет“ се заменят с „началникът на политическия кабинет на министър-председателя“.

2. В ал. 2: а) точка 5 се изменя така: „5. координира разработването, изпълнението и отчитането на управленската програма на правителството и нейните актуализации;“ б) създава се нова т. 6: „6. координира взаимодействието на съвета с Политическия съвет, сформиран в съответствие с Коалиционното споразумение между Политическа партия ГЕРБ и Коалиция „Обединени патриоти“;“ в) създават се т. 7 и 8: „7. изпълнява функциите по чл. 6, ал. 1, т. 1 – 3 при възлагане от председателя на съвета по чл. 6, ал. 2; 8. изпълнява и други функции, определени с нормативен акт или възложени му от председателя на съвета.“ § 9. В чл. 8, ал. 1 след думите „Министерския съвет“ се добавя „изпълнява функциите на секретариат на съвета, като“. § 10. В чл. 8а, ал. 3 думите „заместник министър-председателите по коалиционна политика и държавна администрация, координация на европейските политики и институционалните въпроси и по европейските фондове и икономическата политика“ се заменят със „заместник министър-председателя по икономическата и демографската политика и на заместник министър-председателя по чл. 3, ал. 3, т. 1“. § 11. В допълнителните разпоредби се правят следните изменения: 1. Параграф 2 се отменя.

2. В § 2а думите „т. 2“ се заменят с „т. 7“.

Заключителна разпоредба § 12. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков