Постановление № 15 от 31 януари 2005 г. за осигуряване на средства от централния бюджет за 2005 г. по бюджета на Министерството на икономиката за изпълнение на мярка 1 от Иновационната стратегия на Република България - “Създаване на Национален иновационен фонд”

ПОСТАНОВЛЕНИЕ № 15 ОТ 31 ЯНУАРИ 2005 Г. за осигуряване на средства от централния бюджет за 2005 г. по бюджета на Министерството на икономиката за изпълнение на мярка 1 от Иновационната стратегия на Република България - “Създаване на Национален иновационен фонд”

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави 5 000 000 лв. от централния бюджет за 2005 г. по бюджета на Министерството на икономиката за изпълнение на мярка 1 от Иновационната стратегия на Република България - “Създаване на Национален иновационен фонд”.

Чл. 2. Средствата по чл. 1 да се осигурят от резерва за непредвидени и неотложни разходи, предвиден за структурни реформи, по чл. 1, ал. 2, т. 4 от Закона за държавния бюджет на Република България за 2005 г.

Чл. 3. Министърът на финансите по предложение на министъра на икономиката да извърши налагащите се промени по бюджета на Министерството на икономиката за 2005 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Изпълнението на постановлението се възлага на министъра на финансите и на министъра на икономиката. § 2. Постановлението се приема на основание чл. 11, ал. 3 от Закона за устройството на държавния бюджет.

Министър-председател: Симеон Сакскобургготски

Главен секретар на Министерския съвет: Севдалин Мавров