Наредба за изменение и допълнение на Наредба № 3 от 2004 г. за условията и реда за одобрение на типа на задно монтирана защитна конструкция при преобръщане и за одобрение на типа на нови трактори с тясна колея по отношение на задно монтираната защитна конструкция при преобръщане

Наредба за изменение и допълнение на Наредба № 3 от 2004 г. за условията и реда за одобрение на типа на задно монтирана защитна конструкция при преобръщане и за одобрение на типа на нови трактори с тясна колея по отношение на задно монтираната защитна конструкция при преобръщане (обн., ДВ, бр. 27 от 2004 г.; изм., бр. 12 и 39 от 2006 г. и бр. 45 от 2007 г.) § 1. В чл. 14а думите „при условие че производителят или неговият упълномощен представител представи легализиран превод на сертификата на български език. Копие от сертификата се съхранява от КТИ“ се заличават. § 2. В чл. 16, ал. 1 думите „изпълнителният директор на КТИ определя“ се заменят с „изпълнителният директор на КТИ издава ЕО“. § 3. В чл. 18, ал. 1 думите „министъра на земеделието и горите“ се заменят с „министъра на земеделието и храните“. § 4. В чл. 20 ал. 3 се отменя. § 5. В чл. 37, ал. 6 думите „от министъра на земеделието и горите на молба от орган за одобрение на типа на друга държава член министърът на земеделието и горите“ се заменят с „на заявление от орган за одобрение на типа на друга държава членка изпълнителният директор на КТИ“. § 6. В § 1, т. 6 текстът „Техническа служба“ е изпитвателна лаборатория, акредитирана от Изпълнителна агенция „Българска служба за акредитация“ в съответствие с изискванията на БДС EN 17025 за извършване на изпитвания по приложение № 1“ се заменя с „Техническа служба“ е юридическо лице, определено от министъра на земеделието и храните при спазване на разпоредбите на чл. 55, ал. 2 от Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника (ДВ, бр. 11 от 2006 г.), или техническа служба, определена официално от държава – членка на Европейския съюз, да извършва изпитвания и проверки по отношение на изискванията на тази наредба.“ § 7. Параграфи 42, 43 и 44 от Наредбата за изменение и допълнение на Наредба № 3 от 2004 г. се отменят. § 8. Навсякъде в наредбата думите „министъра/ът на земеделието и горите чрез“ се заличават. § 9. Навсякъде в наредбата думите „по предложение на изпълнителния директор на КТИ, министърът на земеделието и горите“ се заменят с „изпълнителният директор на КТИ“ и думите „Министърът/а на земеделието и горите“ се заменят с „Изпълнителният/я директор на КТИ“. § 10. Навсякъде в наредбата думите „въз основа на направено предложение от изпълнителния директор на КТИ, министърът на земеделието и горите“ се заменят с „изпълнителният директор на КТИ“. § 11. В приложение № 2 към чл. 7, ал. 2 и приложение № 5 към чл. 26, ал. 2 думите „МИНИСТЕРСТВО НА ЗЕМЕДЕЛИЕТО И ГОРИТЕ“ се заменят с „КОНТРОЛНО-ТЕХНИЧЕСКА ИНСПЕКЦИЯ“ и думата „Министър“ се заменя с „Изпълнителен директор на КТИ“. § 12. Навсякъде в наредбата думите „Министърът на земеделието и горите по предложение на изпълнителния директор на КТИ“ се заменят с „Изпълнителният директор на КТИ“.

Министър: В. Цветанов