Наредба за изменение и допълнение на Наредба № 2 от 2001 г. за сигнализация на пътищата с пътна маркировка

МИНИСТЕРСТВО

НА РЕГИОНАЛНОТО РАЗВИТИЕ И БЛАГОУСТРОЙСТВОТО

МИНИСТЕРСТВО

НА ВЪТРЕШНИТЕ РАБОТИ

МИНИСТЕРСТВО

НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредба № 2 от 2001 г. за сигнализация на пътищата с пътна маркировка (обн., ДВ, бр. 13 от 2001 г.; изм., бр. 18 от 2004 г. и бр. 54 от 2009 г.; изм. и доп., бр. 34 от 2015 г.) § 1. В чл. 4 ал. 2 и 3 се изменят така: „(2) Постоянната пътна маркировка върху платното за движение, включително върху пешеходните пътеки, се изпълнява само с бял и жълт цвят.

(3) Пътна маркировка с жълт цвят се използва само за очертаване на начупени линии, обозначаващи площи, забранени за престой и паркиране на пътни превозни средства, и за очертаване на ленти, предназначени за движение на превозни средства от редовните линии за обществен превоз на пътници.“ § 2. В чл. 11 се създава ал. 7: „(7) Единична непрекъсната линия с широчина 0,10 m се използва за крайна линия на платно, предназначено за движение само на велосипеди.“ § 3. В чл. 24 се правят следните изменения и допълнения: 1. Алинея 5 се изменя така: „(5) Широчината на пешеходната пътека не трябва да е по-малка от 3,00 m при улици от III до VI клас и общински пътища, включително и техните продължения в населени места, от 3,50 m при улици от II клас и от 4,00 m – при пътищата от I, II и III клас, включително и техните продължения в населени места.“

2. Създават се ал. 8, 9 и 10: „(8) В началото на пешеходните пътеки М8.1 и М8.2 откъм бордюрите се изпълняват информационни надписи за пешеходците и за водачите на велосипеди: 1. „ПОГЛЕДНИ“, комбиниран с хоризонтални стрелки, насочени наляво и надясно, на пешеходна и велосипедна пътека върху платно за двупосочно движение на пътни превозни средства; 2. „ПОГЛЕДНИ“, комбиниран с хоризонтална стрелка, насочена наляво или насочена надясно, на пешеходна или велосипедна пътека върху платно за еднопосочно движение на пътни превозни средства; 3. на пешеходна пътека М8.2 освен хоризонтални стрелки се поставя и стрелка, насочена перпендикулярно на оста на движението.

(9) Надписите по ал. 8 се изпълняват: 1. с главни букви, с нормалния шрифт по БДС 1517 „Пътни знаци. Размери и шрифт“, с височина на буквите 280 mm, като се разполагат на 70 mm: от широката непрекъсната линия на пешеходната пътека М8.1; от успоредниците на пешеходната пътека М8.2 и от квадратите (ромбовете) на велосипедната пътека М9; 2. с бял цвят, без да са светлоотразяващи и от продуктите съгласно чл. 7, ал. 3 и 4.

(10) Надписите по ал. 8 може да се изпълняват и когато пешеходната пътека в кръстовище не е обозначена с пътна маркировка, като долната част на надписа се поставя на 0,30 m от бордюра или от продължението на линията на бордюра.“ § 4. В чл. 26 се създава ал. 4: „(4) Велосипедната пътека се обозначава по реда на чл. 24, ал. 8, т. 1 и 2.“ § 5. В чл. 27 се правят следните изменения и допълнения: 1. Създава се нова т. 2: „2. „Стрелка за указване на посоката на движение на велосипеди“ – М10а – съгласно приложение № 11а;“.

2. Досегашните т. 2 – 12 стават т. 3 – 13. § 6. Създава се чл. 28а: „Чл. 28а. Пътната маркировка „Стрелка за указване на посоката на движение на велосипеди“ М10а се използва на платно, предназначено за движение само на велосипеди.“ § 7. В чл. 40, ал. 1 се създава т. 4: „4. символ „Велосипед“ – за обозначаване на платно, предназначено за движение само на велосипеди.“ § 8. В чл. 42 се създава ал. 3: „(3) Линията по ал. 2 се използва за крайна линия и за отделяне на пътните ленти за движение по платно, предназначено за движение само на велосипеди.“ § 9. Приложение № 10 към чл. 21, ал. 3 се изменя така: „Приложение № 10 към чл. 21, ал. 3

Напречна пътна маркировка а) „Пешеходна пътека“ – М8.1, тип „Зебра“

Забележка на редакцията: виж образците в PDF-а на броя

– при улици от III до VI клас и общински пътища, включително и техните продължения в населени места – С ≥ 3,00 m

– при пътищата от I, II и III клас, включително и техните продължения в населени места – С ≥ 4,00 m

– пешеходната пътека се разполага симетрично спрямо бордюрните линии а’) Информационен надпис

Забележка на редакцията: виж образците в PDF-а на броя a’’) Поставяне на надпис при пресичане в кръстовище

Забележка на редакцията: виж образeцa в PDF-а на броя б) „Пешеходна пътека“ – М8.2

Забележка на редакцията: виж образците в PDF-а на броя

– при улици от III до VI клас и общински пътища, включително и техните продължения в населени места – С ≥ 3,00 m

– при улици от II клас – С ≥ 3,50 m

– при пътищата от I, II и III клас, включително и техните продължения в населени места – С ≥ 4,00 m

– пешеходната пътека се разполага симетрично спрямо бордюрните линии в) „Велосипедна пътека“ – М9

Забележка на редакцията: виж образците в PDF-а на броя

– широчината С е равна на широчината на велосипедната алея, чието продължение е велосипедната пътека, но не по-малко от 1,80 m

– велосипедната пътека се разполага симетрично спрямо бордюрните линии.“ § 10. Създава се приложение № 11а към чл. 27, т. 2 и чл. 28а: „Приложение № 11а към чл. 27, т. 2 и чл. 28а

Пътна маркировка

„Стрелка за указване на посоката на движение на велосипеди“ – М10а

Забележка на редакцията: виж образeцa в PDF-а на броя § 11. В приложенията се правят следните изменения: 1. В приложение № 12 думите „т. 2“ се заменят с „т. 3“, в приложение № 13 думите „т. 3“ се заменят с „т. 4“, в приложение № 14 думите „т. 4“ се заменят с „т. 5“, в приложение № 15 думите „т. 5“ се заменят с „т. 6“, в приложение № 16 думите „т. 6“ се заменят с „т. 7“, в приложение № 17 думите „т. 7“ се заменят с „т. 8“, в приложение № 18 думите „т. 8“ се заменят с „т. 9“, в приложения № 19, 20 и 21 думите „т. 9“ се заменят с „т. 10“, в приложение № 23 думите „т. 10“ се заменят с „т. 11“, в приложение № 23а думите „т. 11“ се заменят с „т. 12“ и в приложение № 23б думите „т. 12“ се заменят с „т. 13“.

2. В приложение № 22 думите „т. 9“ се заменят с „т. 10“ и в „Размери на символите с международно значение при допустима максимална скорост на движение V ≤ 50 km/h“ се създава символ „Велосипед“: Забележка на редакцията: виж образeцa в PDF-а на броя

Преходни и заключителни разпоредби § 12. (1) Наредбата се прилага за инвестиционни проекти, за които производството по одобряване на инвестиционен проект и производството по издаване на разрешение за строеж започва след влизането й в сила.

(2) За започнато производство по одобряване на инвестиционен проект и издаване на разрешение за строеж се счита датата на внасяне на инвестиционния проект за одобряване от компетентния орган. § 13. Наредбата влиза в сила от деня на обнародването й в „Държавен вестник“.

За министър на регионалното развитие и благоустройството: Николай Нанков

Министър на вътрешните работи: Румяна Бъчварова

Министър на транспорта, информационните технологии и съобщенията: Ивайло Московски