Решение за избиране на постоянна делегация на Народното събрание в Парламентарната асамблея на НАТО

РЕШЕНИЕ за избиране на постоянна делегация на Народното събрание в Парламентарната асамблея на НАТО

Народното събрание на основание чл. 86, ал. 1 от Конституцията на Република България и чл. 35 от Правилника за организацията и дейността на Народното събрание РЕШИ: 1. Избира постоянна делегация на Народното събрание в Парламентарната асамблея на НАТО в състав от 6 членове, както следва: – за парламентарната група на ПП ГЕРБ - двама; – за парламентарната група на Коалиция за България - един; – за парламентарната група на „Движение за права и свободи“ - един; – за парламентарната група „Синята коалиция“ - един; – за парламентарната група „Ред, законност и справедливост“ - един.

2. Избира състав и ръководство на делегацията, както следва: Доброслав Дилянов Димитров от парламентарната група на ПП ГЕРБ - ръководител на делегацията, Димитър Иванов Аврамов от парламентарната група на ПП ГЕРБ - заместник-ръководител, Марио Иванов Тагарински от парламентарната група „Ред, законност и справедливост“ - заместник-ръководител, Георги Георгиев Пирински от парламентарната група на Коалиция за България - член, Корман Якубов Исмаилов от парламентарната група на „Движение за права и свободи“ - член, Асен Йорданов Агов от парламентарната група „Синята коалиция“ - член.

Решението е прието от 41-ото Народно събрание на 4 септември 2009 г. и е подпечатано с официалния печат на Народното събрание.

Председател на Народното събрание: Цецка Цачева