Постановление № 31 от 9 февруари 2007 г. за изменение и допълнение на нормативни актове на Министерския съвет

ПОСТАНОВЛЕНИЕ № 31 ОТ 9 ФЕВРУАРИ 2007 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Тарифа № 12 за таксите, които се събират в системата на Министерството на финансите по Закона за държавните такси, одобрена с Постановление № 55 на Министерския съвет от 1993 г. (обн., ДВ, бр. 24 от 1993 г.; изм. и доп., бр. 1, 18, 37, 77 и 101 от 1994 г., бр. 106 от 1996 г., бр. 58 и 78 от 1997 г., бр. 42 и 90 от 1999 г., бр. 2 от 2000 г., бр. 112 от 2001 г., бр. 96 от 2002 г., бр. 13 и 111 от 2003 г., бр. 77, 96 и 108 от 2006 г. и бр. 7 от 2007 г.), се създава чл. 11а: “Чл. 11а. (1) За искане за регистриране на продажна цена на тютюнево изделие от местно производство и от внос при подаване на уведомлението се заплаща такса 5 лв.

(2) За издаване на удостоверение за регистрирана продажна цена на тютюнево изделие от местно производство и от внос при получаване на удостоверението се заплаща такса 15 лв.

(3) таксата по ал. 1 се заплаща при подаване на уведомлението, а по ал. 2 - при получаване на удостоверението.” § 2. В Наредбата за условията и реда за регистриране на цените на тютюневите изделия от местно производство и от внос, търговията с тютюневи изделия и контрола върху търговията, приета с Постановление № 192 на Министерския съвет от 2004 г. (обн., ДВ, бр. 71 от 2004 г.; изм. и доп., бр. 2, 61 и 100 от 2005 г. и бр. 83 и 92 от 2006 г.), се правят следните изменения и допълнения: 1. В чл. 4а, ал. 1 се създава т. 6: “6. документ за платена държавна такса по чл. 11а, ал. 1 от Тарифа № 12 за таксите, които се събират в системата на Министерството на финансите по Закона за държавните такси, одобрена с Постановление № 55 на Министерския съвет от 1993 г. (обн., ДВ, бр. 24 от 1993 г.; изм. и доп., бр. 1, 18, 37, 77 и 101 от 1994 г., бр. 106 от 1996 г., бр. 58 и 78 от 1997 г., бр. 42 и 90 от 1999 г., бр. 2 от 2000 г., бр. 112 от 2001 г., бр. 96 от 2002 г., бр. 13 и 111 от 2003 г., бр. 77, 96 и 108 от 2006 г. и бр. 7 от 2007 г.).”

2. В чл. 4б се създава ал. 5: “(5) При получаване на издаденото удостоверение за регистрирана цена уведомителят представя документ за платена държавна такса по чл. 11а, ал. 2 от Тарифа № 12 за таксите, които се събират в системата на Министерството на финансите по Закона за държавните такси.”

3. В чл. 7, ал. 3: а) се създава ново изречение второ: “Бандероли могат да се предоставят само за последната регистрирана цена.”; б) досегашното изречение второ става изречение трето.

Заключителна разпоредба § 3. Постановлението влиза в сила от деня на обнародването му в “Държавен вестник”.

За министър-председател: Даниел Вълчев

Главен секретар на Министерския съвет:Севдалин Мавров