Правилник за изменение и допълнение на Правилника за устройството и дейността на Главна дирекция „Охрана“

МИНИСТЕРСТВО НА ПРАВОСЪДИЕТО

Правилник за изменение и допълнение на Правилника за устройството и дейността на Главна дирекция „Охрана“

(ДВ, бр. 60 от 2009 г.) § 1. В чл. 3 се правят следните изменения: 1. В т. 3 думите „и защитени лица при условия и по ред, предвидени в закон“ се заличават.

2. Точка 4 се изменя така: „4. оказва съдействие на органите на съдебната власт при призоваване на лица в случаите, когато се възпрепятства изпълнението на това задължение;“. § 2. Член 5 се изменя така: „Чл. 5. Специализираните автомобили, използвани от Главна дирекция „Охрана“ при осъществяване на дейността й, са снабдени със светлинна и звукова сигнализация и могат да имат надпис.“ § 3. В чл. 8, ал. 2 се правят следните изменения и допълнения: 1. Точка 1 се изменя така: „1. осъществява правомощията на орган по назначаване съгласно Закона за Министерството на вътрешните работи и Закона за държавния служител за държавните служители в ГД „Охрана“ и териториалните й звена;“.

2. В т. 3 думите „щатовете, структурата и длъжностите“ се заменят с „щатовете и структурата“.

3. Точка 4 се изменя така: „4. определя условията и реда за формиране на основните и допълнителните възнаграждения и материално осигуряване на служителите на Главна дирекция „Охрана“, произтичащи от Закона за Министерството на вътрешните работи, Закона за държавния служител и Кодекса на труда;“.

4. Точка 5 се отменя.

5. Точка 6 се изменя така: „6. утвърждава класификатор на длъжностите по Закона за Министерството на вътрешните работи и Кодекса на труда в Главна дирекция „Охрана“;“.

6. В т. 7 накрая се добавят думите „по чл. 10, ал. 1, т. 1“.

7. Точка 8 се изменя така: „8. определя вида и модела на униформеното облекло, реда за предоставянето и носенето му, както и другите принадлежности, върху които са поставени символи и отличителни знаци на Главна дирекция „Охрана“, свързани с изпълнението на служебните задължения на държавните служители;“.

8. В т. 11 думите „Правилата за вътрешния ред, пропускателния режим и сигурността на съдебните сгради (на охраняваните сгради) и Правилата за охраната на съдии, прокурори и следователи“ се заменят с „и Правила за вътрешния ред, пропускателния режим и сигурността на сгради и обекти на съдебната власт“.

9. В т. 12 думите „вида на служебните документи за самоличност“ се заменят с „на Главна дирекция „Охрана“ вида на служебните карти, както и условията и реда за издаването и ползването им;“.

10. Създава се т. 16: „16. определя условията и реда за награждаване, както и съдържанието на отличията и наградите.“ § 4. В чл. 9 се правят следните изменения: 1. В ал. 3: а) точки 5 – 9 се изменят така: „5. изготвя предложения за назначаване и освобождаване от длъжност на държавни служители на ръководни и изпълнителски длъжности, както и на стажанти, спечелили конкурс за изпълнителски длъжности; 6. изготвя предложения за преназначаване на длъжност на държавни служители на ръководни длъжности; 7. преназначава държавните служители на изпълнителски длъжности по Закона за Министерството на вътрешните работи, както и на експертни длъжности по Закона за държавния служител; 8. назначава, преназначава и освобождава държавните служители на младши изпълнителски длъжности; 9. назначава и освобождава и стажанти, спечелили конкурс за младши изпълнителски длъжности;“ б) точка 10 се отменя; в) точки 12 и 13 се изменят така: „12. издава заповеди за изплащане на допълнителни възнаграждения, произтичащи от Закона за МВР и Закона за държавния служител; 13. разрешава изплащането на пътни разходи на служителите от Главна дирекция „Охрана“ по време на платения годишен отпуск;“ г) в т. 19 думите „главната дирекция и териториалните й звена и изпраща служители от ГД „Охрана“ на курсове за професионално обучение“ се заменят с „Главна дирекция „Охрана“ и териториалните й звена и ги изпраща на курсове за професионално обучение;“ д) точка 20 се изменя така: „20. дава съгласие за обучение за придобиване на образователно-квалификационни и образователни и научни степени в области, професионални направления и специалности на висшето образование;“.

2. В ал. 4 думата „началниците“ се заменя с „ръководителите“. § 5. Член 10 се изменя така: „Чл. 10. (1) Служители на Главна дирекция „Охрана“ са: 1. държавни служители, които пряко осъществяват функциите по чл. 391, ал. 3 от Закона за съдебната власт; 2. държавни служители; 3. лица, работещи по трудово правоотношение.

(2) Статутът на държавните служители по ал. 1, т. 1 се урежда по реда на чл. 142, ал. 2 от Закона за Министерството на вътрешните работи.

(3) Статутът на държавните служители по ал. 1, т. 2 се урежда със Закона за държавния служител.

(4) Статутът на лицата, работещи по трудово правоотношение, се урежда при условията и по реда на Закона за МВР и Кодекса на труда.

(5) Новопостъпилите държавни служители, които подлежат на задължителна първоначална професионална подготовка, се назначават като стажанти за периода на обучението.“ § 6. В чл. 11, ал. 2 след думата „служители“ се добавя „по чл.10, ал. 1, т. 1“. § 7. В чл. 12 се правят следните изменения: 1. Алинея 1 се изменя така: „(1) Личният състав на Главна дирекция „Охрана“ при осъществяване на функциите по чл. 391, ал. 3 от Закона за съдебната власт има правата и задълженията по чл. 64, ал. 1, 2, 4 и 5, чл. 65, 66, 70, чл. 72 – 74, чл. 76, 80, 91 и чл. 81 – в случаите по чл. 70, ал. 1, т. 1, 4 и 5, чл. 85, 86, чл. 87, ал. 1, 2, 5 – 7 и чл. 100 от Закона за Министерството на вътрешните работи и по Указ № 904 за борба с дребното хулиганство.“

2. В ал. 2 думите „петнадесета – двадесета“ се заменят със „седма – дванадесета“. § 8. Член 13 се отменя. § 9. Член 14 се изменя така: „Чл. 14. Структурата на Главна дирекция „Охрана“ се организира в дирекции, отдели, сектори и териториални звена.“ § 10. В чл. 15 се правят следните изменения: 1. В ал. 1 т. 3 се отменя.

2. В ал. 2 думата „Началниците“ се заменя с „Ръководителите“. § 11. В чл. 16 се правят следните изменения и допълнения: 1. Основният текст се изменя така: „Главна дирекция „Охрана“ организира, координира, контролира и подпомага методически териториалните звена по изпълнение на следните основни дейности:“.

2. Точка 1 се отменя.

3. Точки 2 – 6 се изменят така: „2. по охрана на съдебни сгради, съдии, прокурори и следователи, комуникационно-информационни и оперативно-технически системи, като: а) организира и контролира охраната на съдебни сгради и обекти; б) организира и контролира реда в съдебните сгради и сигурността на органите на съдебната власт при осъществяване на техните правомощия; в) организира и контролира охраната на съдии, прокурори и следователи, застрашени във връзка с изпълнение на служебните им задължения; г) контролира спазването на правилата и нормите за охрана и безопасност при проектиране, строителство и експлоатация на сградите на съдебната власт; д) организира и контролира осъществяването на денонощно оперативно дежурство в дирекцията и териториалните звена, отбранително-мобилизационната подготовка и управление при кризи; е) организира и контролира дейности, свързани с оказване на съдействие на органите на съдебната власт при призоваване на лица, когато се пречи за изпълняване на това задължение; ж) организира и контролира принудителното довеждане на лица до орган на съдебната власт, когато това е постановено от орган на съдебната власт; з) организира и контролира изпълнението на разпореждания на прокурор за привеждане в изпълнение на влезли в сила присъди с наложено наказание „лишаване от свобода“; и) организира и контролира конвоирането на обвиняеми и подсъдими, за които се иска или е постановена мярка за неотклонение „задържане под стража“, или лица, изтърпяващи наказания в местата за лишаване от свобода, до органите на съдебната власт и от едно място за лишаване от свобода до друго място за лишаване от свобода; к) организира, контролира и участва в изпълнението на приемане и предаване на лица в изпълнение на Европейска заповед за арест, екстрадиции и трансфери на задържани лица от и за Република България. л) организира и контролира спазването на изискванията на Закона за защита на класифицираната информация; 3. по логистичното осигуряване: а) организира и осъществява дейности по планиране, организиране, внедряване, поддръжка, администриране и контрол на намиращите се в експлоатация охранителни и информационно-комуникационни системи и техника в Главна дирекция „Охрана“ и териториалните й звена; б) планира, внедрява и провежда организационно-технически мероприятия за защита от изтичане на информация; в) събира, обработва, систематизира, съхранява, анализира и оценява информацията, свързана с дейността на Главна дирекция „Охрана“; г) организира и контролира движението на кореспонденцията на Главна дирекция „Охрана“; д) планира, организира и контролира материално и техническо осигуряване на дейността на Главна дирекция „Охрана“ чрез стопанска логистика по отношение на транспорта, физическата и техническата охрана и административната дейност; е) организира и контролира окомплектуването на Главна дирекция „Охрана“ и териториалните й звена с оръжие, боеприпаси, защитни и помощни средства и използването им в служебната дейност; ж) организира и контролира провеждането на стрелковата подготовка на служителите в Главна дирекция „Охрана“ и териториалните звена; 4. по финанси, бюджет и счетоводно осигуряване: а) прилага националната бюджетна политика и бюджетно законодателство; б) осигурява финансово-счетоводните и бюджетните дейности на Главна дирекция „Охрана“ и териториалните звена при спазване на Закона за счетоводството, Закона за финансовото управление и контрол в публичния сектор, Закона за публичните финанси, Закона за устройството на държавния бюджет и нормативните актове и указанията на Министерството на финансите, регламентиращи бюджетната политика на дирекцията като второстепенен разпоредител с бюджет; в) участва в процеса на управление на бюджетните средства на Главна дирекция „Охрана“ в съответствие с принципите за законосъобразност, икономичност, ефективност, ефикасност и публичност и прозрачност; г) следи за спазване на финансовата дисциплина; д) извършва правилно оформяне на първичните и вторичните счетоводни документи и ги отразява своевременно в счетоводните регистри; е) прилага системата на двойния подпис по отношение на поемането на задължения и извършването на разходи; ж) организира и координира процеса по разработване и съставяне на средносрочната бюджетна прогноза и проектобюджета за Главна дирекция „Охрана“ и териториалните й структури съгласно нормативната уредба и указанията на Министерството на финансите; з) съставя и предлага разпределението на първоначален и коригиран утвърден бюджет за главната дирекция и по териториални структури по Единната бюджетна класификация и участва в контрола по изпълнение на разходите; и) разработва проект на разпределение на капиталовите разходи и предлага включването им в поименните списъци, съблюдава изпълнението им и ги отчита; к) разработва и представя финансови разчети, обосновки, анализи, отчети, доклади, проекти на документи за постановления на Министерския съвет; л) извършва счетоводно отчитане на приходите и разходите по пълна бюджетна класификация по счетоводни сметки от Сметкоплана на бюджетните предприятия и параграфите от Единната бюджетна класификация; м) изготвя ведомостите за работните заплати и документите, свързани с тях; н) дава методически указания на счетоводните структури по всички дейности, свързани с финансово-счетоводните и бюджетните процеси; о) съблюдава отчетността за бюджетните показатели „поети ангажименти“ и „нови задължения за разходи“; п) организира и контролира процесите по годишна инвентаризация на активи и разчети в установените срокове; р) изготвя ежемесечни и тримесечни отчети за касовото изпълнение на бюджета, средствата от Европейския съюз и чуждите средства, отчетите за изпълнение на програмния и ориентиран към резултати бюджет на дирекцията и други отчети, като осигурява своевременното им представяне пред първостепенния разпоредител; с) изготвя тримесечни оборотни ведомости и годишен баланс; 5. по правнонормативно обслужване, обществени поръчки и човешки ресурси: а) осигурява спазването на законността при осъществяването на дейността на главната дирекция; б) участва в процедурите за назначаване на служители в главната дирекция и следи за законосъобразността на актовете, свързани с възникването, изменянето и прекратяването на служебните и трудовите им правоотношения; в) участва в организирането и контрола за правилното, законосъобразното и ефективното ползване на имуществото на министерството, свързано с дейността на главната дирекция; г) осъществява процесуалното представителство по въпроси, свързани с дейността на главната дирекция; д) дава мотивирани становища по правни въпроси, свързани с дейността на главната дирекция, и по проекти на нормативни актове; е) подготвя и провежда процедурите за възлагане на обществени поръчки; води регистър за проведените процедури; подготвя и изпраща информация до Агенцията по обществени поръчки; съхранява документацията (досиетата) по проведените процедури за възлагане на обществени поръчки; ж) изготвя и съгласува по законосъобразност проекти на договори, по които страна е дирекцията; з) разработва структурата на Главна дирекция „Охрана“ и териториалните й звена; и) разработва и актуализира длъжностно и поименно разписание на длъжностите и заплатите в Главна дирекция „Охрана“ и териториалните й звена; к) организира провеждането на конкурси за назначаване на държавна служба в Главна дирекция „Охрана“; л) изготвя актове, свързани с възникването, изменението и прекратяването на служебните и трудовите правоотношения в Главна дирекция „Охрана“; м) изготвя, организира и контролира получаването от служителите на Главна дирекция „Охрана“ служебни документи за самоличност; н) образува, оформя и съхранява личните кадрови дела на държавните служители и трудовите досиета на лицата, работещи по трудово правоотношение, и съхранява делата на напусналите служители; 6. по професионална подготовка и психологически подбор: а) планира, организира и непосредствено участва в дейността по професионална подготовка и психодиагностика на служителите от Главна дирекция „Охрана“; б) разработва краткосрочни и дългосрочни прогнози и планове за развитие на професионалната подготовка на служителите на Главна дирекция „Охрана“ под формата на професионално образование и професионално обучение; в) организира и участва в професионалното обучение на служителите от Главна дирекция „Охрана“ и териториалните й звена; г) провежда психологически изследвания на кандидатите за служители чрез тестиране, интервюиране, анализиране и изготвяне на психологически заключения; д) извършва психологическа оценка на действащи служители и изготвя препоръки до заявителя; е) разработва методики за проверка на интелектуалните способности и езиковата култура на кандидатите за държавни служители в Главна дирекция „Охрана“; ж) планира и координира контактите на Главна дирекция „Охрана“ с други организации от държавния и неправителствения сектор за внедряване и популяризиране на съвременните практики в областта на обучението.“ § 12. В чл. 18, т. 2 думите „категориите лица“ се заменят с „лицата“. § 13. В чл. 19 се правят следните изменения: 1. В ал. 1 думите „по чл. 89“ се заменят с „по чл. 91“.

2. В ал. 4 думите „със заповед на министъра на правосъдието“ се заменят със „с правила, утвърдени от министъра на правосъдието“. § 14. В чл. 21 се правят следните изменения: 1. Алинея 1 се изменя така: „(1) Входящите и създадените в резултат от дейността на Главна дирекция „Охрана“ документи се регистрират в автоматизирана информационна система.“

2. В ал. 2 думата „приложения“ се заменя с „материали“.

3. Алинея 3 се изменя така: „(3) Организацията, редът, начинът на движение на служебните преписки и образците на вътрешноведомствените документи се определят с правила, утвърдени от главния директор на ГД „Охрана“.“ § 15. Член 22 се отменя. § 16. В чл. 24, ал. 2 думата „началниците“ се заменя с „ръководителите“, а след думата „заповед“ се добавя „разпределението на“. § 17. Създава се глава пета „Предложения и сигнали“ с чл. 25 – 28: „Глава пета

ПРЕДЛОЖЕНИЯ И СИГНАЛИ Чл. 25. Предложенията и сигналите, подадени до главния директор, се разглеждат по реда на глава осма „Предложения и сигнали“ от Административнопроцесуалния кодекс.

Чл. 26. (1) Писмени или устни предложения и сигнали, подадени лично или чрез упълномощен представител по телефон, телеграф, телекс, факс или по електронна поща, се регистрират, като се отразяват подателят, датата на постъпване и въпросът, изложен в предложението или в сигнала, както и служителите, на които е възложена подготовката на решението по тях.

(2) Не се образува производство по анонимни предложения или сигнали, преписки, изпратени с копие до главния директор, както и по сигнали, отнасящи се до нарушения, извършени преди повече от две години.

(3) Предложенията и сигналите, които не са в рамките на компетентността на главния директор, се препращат не по-късно от 7 дни от постъпването им на компетентните органи, освен когато има данни, че въпросът вече е отнесен и до тях. За препращането се уведомява направилият предложението или сигнала.

(4) Не се регистрират и не се разглеждат молби, жалби, сигнали и предложения, които в изложението си съдържат нецензурни изрази или думи.

Чл. 27. Решение по предложението се взема най-късно два месеца след неговото постъпване и се съобщава в 7-дневен срок на подателя. Решението не подлежи на обжалване.

Чл. 28. (1) Решението по сигнала се взема най-късно два месеца от постъпването му. Решението по сигнала е писмено, мотивира се и се съобщава на подателя в 7-дневен срок от постановяването му.

(2) Решението, постановено по подаден сигнал, не подлежи на обжалване.

(3) Решението по сигнала се изпълнява в едномесечен срок от постановяването му. По изключение, когато това се налага по особено важни причини, срокът може да бъде продължен, но с не повече от два месеца, за което се уведомява подателят.“ § 18. В § 1 от заключителните разпоредби думите „чл. 391, ал. 6“ се заменят с „чл. 391, ал. 7“.

Преходни и заключителни разпоредби § 19. Разпоредбите на Закона за държавния служител се прилагат за държавните служители по чл. 10, ал. 1, т. 2, чието служебно правоотношение е възникнало след 1 април 2015 г. § 20. За държавните служители в Главна дирекция „Охрана“, заемащи длъжности за държавни служители по чл. 10, ал. 1, т. 2, чиито служебни правоотношения не са прекратени към 1 април 2015 г., се прилагат разпоредбите на действащото законодателство за държавните служители по чл. 142, ал. 1, т. 1 от Закона за Министерството на вътрешните работи до прекратяване на служебните им правоотношения. § 21. Правилникът влиза в сила от 31 януари 2017 г.

Министър: Мария Павлова