Решение № 15 от 13 януари 2009 г. за определяне на концесионер за морски плаж “Св. св. Константин и Елена - север”, община Варна, област Варна

РЕШЕНИЕ № 15 ОТ 13 ЯНУАРИ 2009 Г. за определяне на концесионер за морски плаж “Св. св. Константин и Елена - север”, община Варна, област Варна

На основание чл. 58, ал. 2, т. 1 и чл. 59, ал. 1 и 3 от Закона за концесиите във връзка с чл. 7, ал. 1, 3 и 8 и чл. 8, ал. 1, т. 4 от Закона за устройството на Черноморското крайбрежие, чл. 87 и чл. 88, ал. 1 и 3 от Правилника за прилагане на Закона за концесиите, Решение № 384 на Министерския съвет от 2008 г. за откриване на процедура за предоставяне на концесия за услуга за морски плаж “Св. св. Константин и Елена - север”, община Варна, област Варна (ДВ, бр. 58 от 2008 г.), и след самостоятелна преценка на фактите и обстоятелствата, изложени в протокола по чл. 48, ал. 2 от Закона за концесиите на комисията, назначена със Заповед № Р-55 на министър-председателя от 3 юли 2008 г., изменена със Заповед № Р-70 от 21 август 2008 г., и в доклада на министъра на регионалното развитие и благоустройството по чл. 58, ал. 1 от Закона за концесиите

МИНИСТЕРСКИЯТ СЪВЕТ

РЕШИ: 1. Определя “Св. св. Константин и Елена холдинг” - АД, със седалище Варна, за концесионер на морски плаж “Св. св. Константин и Елена - север” след проведена открита процедура за предоставяне на концесия.

2. В съответствие с резултатите от проведената открита процедура конкретизира условията на концесията и задълженията на концесионера, както следва: 2. 1. Размерът на дължимото концесионно плащане за всяка календарна година се определя съгласно методика, приета от Министерския съвет, и предложения от “Св. св. Константин и Елена холдинг” - АД, размер на отчисленията от базата за изчисляване размера на концесионното плащане (роялти) 6 на сто. 2.

2. Процентът на площите за свободно и безплатно разполагане от посетителите на плажа на плажни принадлежности е в размер 50,2 на сто от активната плажна площ. 2.

3. Срокът на концесията е 10 години.

3. Упълномощава министъра на регионалното развитие и благоустройството: 3. 1. Да сключи концесионния договор със “Св. св. Константин и Елена холдинг” - АД, в едномесечен срок от влизането в сила на решението в съответствие с чл. 62 от Закона за концесиите. 3.

2. Да представлява концедента в правоотношенията, възникнали във връзка с изпълнението на договора, с изключение на тези по прекратяването му. 3.

3. Да организира контрола по изпълнението на концесионния договор.

4. Концесионният договор се сключва при условията на това решение, Решение № 384 на Министерския съвет от 2008 г. и подадената от “Св. св. Константин и Елена холдинг” - АД, оферта за участие в откритата процедура.

5. Концесионният договор влиза в сила от 1 януари 2009 г.

6. Решението може да се обжалва относно неговата законосъобразност пред Комисията за защита на конкуренцията в 10-дневен срок от обнародването му в “Държавен вестник” по реда на глава единадесета от Закона за концесиите.

Министър-председател: Сергей Станишев

За главен секретар на Министерския съвет: Веселин Даков