Постановление № 278 от 17 ноември 2008 г. за предоставяне на средства чрез трансфер от централния бюджет за целево финансиране на общини във връзка с приемането и обезвреждането на балирани отпадъци на Столичната община

ПОСТАНОВЛЕНИЕ № 278 ОТ 17 НОЕМВРИ 2008 Г. за предоставяне на средства чрез трансфер от централния бюджет за целево финансиране на общини във връзка с приемането и обезвреждането на балирани отпадъци на Столичната община

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява предоставянето на средства за 2008 г. на общините по ал. 2 за финансиране на дейностите по приемането и обезвреждането на 355 000 т балирани битови отпадъци, образувани на територията на Столичната община, съгласно приложението.

(2) Средствата по ал. 1 да се отпуснат и използват от общините, както следва: 1. община Силистра - 2 209 280 лв. за закупуване на техника с цел осигуряване приемането и обезвреждането на 180 000 т балирани отпадъци на Столичната община; 2. община Пловдив - 17 093 514 лв. за довършване и пускане в експлоатация на инсталацията в с. Шишманци с цел обезвреждане на 125 000 т балирани отпадъци на Столичната община до края на 2009 г.; 3. община Харманли - 3 963 142 лв. за закупуване на техника и извършване на строителни дейности с цел осигуряване приемането и обезвреждането на 50 000 т балирани отпадъци на Столичната община.

Чл. 2. Средствата по чл. 1 да бъдат осигурени за сметка на преструктуриране и икономии на разходите и/или преизпълнение на приходите по републиканския бюджет за 2008 г. на основание чл. 34 и/или чл. 35, ал. 2 от Закона за устройството на държавния бюджет във връзка с § 55 от преходните и заключителните разпоредби на Закона за държавния бюджет на Република България за 2008 г.

Чл. 3. Министърът на финансите да осигури през 2009 г. необходимите средства за инфраструктурни обекти на общините Силистра, Харманли и Пловдив.

Чл. 4. Координацията на действията по усвояване и разпределение на средствата по чл. 1 се осъществява от министъра на околната среда и водите.

Чл. 5. Министърът на финансите да извърши налагащите се промени в бюджетните взаимоотношения с централния бюджет на общините Силистра, Пловдив и Харманли.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на околната среда и водите. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров

Приложение към чл. 1, ал. 1

Допълнителни бюджетни кредити за 2008 г. на общините Силистра, Харманли и Пловдив

Община Необходима техника и техни- Сума чески дейности с цел осигу- (лв.) ряване приемането и обез- вреждането на балирани отпадъци

1 2 3

Силистра Верижен багер Hidromek 414 046

HNK 300 LC, модел

Mitsubishi 6 D 16-TLU2J

Булдозер - Dressta TD - 25M 771 878

Extra

Kомпактор Dressta 534 460 849

Е - LA

Булдозер Dressta TD-20 / с 562 507 голямо гребло, заменя компактор

Общо: 2 209 280

Харманли Строително-ремонтни рабо- 3 566 927 ти за подготовка на пло- щадка № 1 за приемане на балирани отпадъци от София

Разходи за независим надзор 35 669

Закупуване на булдозер 360 546

Общо: 3 963 142

Пловдив Необходими средства за завършване и пускане в експлоатация на завода за третиране на битови отпадъци 17 093 514

Всичко: 23 265 936