Постановление № 80 от 2 април 2009 г. за приемане на Тарифа за таксите, които се събират от Държавна агенция “Национална сигурност” по Закона за електронните съобщения

ПОСТАНОВЛЕНИЕ № 80 ОТ 2 АПРИЛ 2009 Г. за приемане на Тарифа за таксите, които се събират от Държавна агенция “Национална сигурност” по Закона за електронните съобщения

МИНИСТЕРСКИЯТ СЪВЕТ ПОСТАНОВИ: Член единствен. Приема Тарифа за таксите, които се събират от Държавна агенция “Национална сигурност” по Закона за електронните съобщения.

Заклю чителни разпоредби § 1. В Тарифа № 4 за таксите, които се събират в системата на Министерството на вътрешните работи по Закона за държавните такси, приета с Постановление № 53 на Министерския съвет от 1998 г. (обн., ДВ, бр. 27 от 1998 г.; изм. и доп., бр. 9, 33 и 78 от 1999 г., бр. 43, 65 и 86 от 2000 г.; попр., бр. 27 от 2001 г.; изм. и доп., бр. 106 и 108 от 2001 г., бр. 24, 34, 39, 106 и 111 от 2003 г., бр. 15, 24 и 32 от 2004 г.; попр., бр. 36 от 2004 г.; изм. и доп., бр. 52 от 2006 г., бр. 16 и 21 от 2007 г.; попр., бр. 26 от 2007 г.; изм. и доп., бр. 32 и 75 от 2007 г. и бр. 81 от 2008 г.), раздел ХI се отменя. § 2. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков

ТАРИФА за таксите, които се събират от Държавна агенция “Национална сигурност” по Закона за електронните съобщения Чл. 1. За издаване на удостоверение за вписване в регистъра за произведените или внесените радиосъоръжения и/или крайни електронни съобщителни устройства, включващи хардуерни приспособления към съоръженията или крайните устройства за криптографиране на електронни съобщения и използващи криптографски ключ с дължина, по-голяма от 56 бита, се събира такса в размер 100 лв.

Чл. 2. Таксата по чл. 1 се внася по сметката на Държавна агенция “Национална сигурност”.

Заключителна разпоредба

Параграф единствен. Тарифата се приема на основание чл. 276, ал. 2 от Закона за електронните съобщения.