Административният съд – Велико Търново, на основание чл. 181, ал. 1 от Административнопроцесуалния кодекс съобщава, че е постъпил протест на прокурор от Окръжната прокуратура – Велико Търново, с искане да се отменят като незаконосъобразни разпоредбите на чл. 3, ал. 1, т. 2, 3, 4 и 5, чл. 4, ал. 1, чл. 7, т. 2, 3, 7, 8 и 10 – по отношение на огнестрелните оръжия и въздушни пушки, чл. 8, т. 4, чл. 10, т. 1, чл. 14, ал. 1, чл. 23, ал. 1 в частта „съседни жилищни или обществени сгради“, чл. 25, ал. 3, изр. 2, чл. 31, ал. 2, т. 6 в частта от „пътни съоръжения…“ до края на изречението и чл. 49, ал. 5 в частта

„и оправомощени от него длъжностни лица“ от Наредбата за опазване на обществения ред в община Елена, приета с Решение № 28 от 29.03.2018 г. по протокол № 3 от 29.03.2018 г. на Общинския съвет – гр. Елена, за което е образувано адм. д. № 784/2018 г. по описа на Административния съд – Велико Търново. Съдебното заседание е насрочено за 14.12.2018 г. от 9,30 ч.