Правилник за изменение и допълнение на Устройствения правилник на Патентното ведомство

ПАТЕНТНО ВЕДОМСТВО

Правилник за изменение и допълнение на Устройствения правилник на Патентното ведомство (обн., ДВ, бр. 44 от 2000 г.; изм., бр. 87 от 2000 г.; изм. и доп., бр. 36 и 94 от 2001 г., бр. 9 от 2003 г.) § 1. Навсякъде думите „Административен секретар" се заменят с „Главен секретар". § 2. Член 8 се изменя така: „Чл. 8. (1) Общата администрация е организирана в дирекция „Административно обслужване, човешки ресурси, финансово-счетоводна дейност и управление на собствеността".

(2) Дирекцията се състои от следните отдели и сектори: 1. отдел „финансово-счетоводна дейност"; 2. отдел „Административно обслужване, управление на собствеността и канцелария", със сектори „Човешки ресурси и отбранително-мобилизационна подготовка" и „Протокол и връзки с обществеността". § 3. В чл. 9 се правят следните изменения и допълнения: 1. Думите „Отдел „финансово-стопанска дейност" се заменят с „Отдел „финансово-счетоводна дейност".

2. Точка 2 се изменя така: „2. осъществява ефективен предварителен, текущ и последващ вътрешен финансов контрол по: а) спазването на финансовата, бюджетна и платежна дисциплина; б) правилното оформяне на първични и вторични счетоводни документи и своевременното им отразяване в счетоводните регистри; в) редовно извършване на инвентаризации и оценка на активите на ведомството;".

3. Точка 3 се изменя така: „3. обезпечава финансово поддръжката и ремонта на предоставените на ведомството недвижими имоти и движими вещи." § 4. В чл. 10 се правят следните изменения и допълнения: 1. Думите „Отдел „Обща канцелария" се заменят с „Отдел „Административно обслужване, управление на собствеността и канцелария".

2. Точка 4 се изменя така: „4. организира, отговаря и осъществява контрол за правилното, законосъобразно и ефективно ползване, управление и опазване на недвижимите имоти и движими вещи, предоставени на ведомството;".

3. Точка 5 се изменя така: „5. подпомага ръководството на ведомството за опазване на собствеността и за предотвратяване на разхищения и злоупотреби с парични средства и стоково-материални ценности;".

4. Създават се т. 7, 8, 9 и 10: „7. с оглед на материално-техническото осигуряване на ведомството инициира, организира и участва в провеждането на процедури по възлагане на обществени поръчки; 8. извършва оперативна дейност по подпомагане работата на председателя; 9. изготвя анализи, справки и отчети за дейността на ведомството по Закона за административното обслужване на физическите и юридическите лица; 10. разглежда искания на граждани по Закона за предложенията, сигналите, жалбите и молбите." § 5. Член 11 се изменя така: „Чл. 11. (1) Сектор „Човешки ресурси и отбранително-мобилизационна подготовка": 1.изготвя и актуализира разписанието на длъжностите и работните заплати във ведомството; 2.организира дейността по набиране на кадри и провеждането на конкурси във ведомството по реда на Закона за държавния служител и Кодекса на труда; 3.създава и поддържа база данни за кандидати за работа във ведомството; 4. изготвя актове и документи, свързани с възникването, изменението и прекратяването на служебните и трудови правоотношения на служителите на ведомството; 5. отчита отпуските и заверява молбите за ползването им, издава и заверява служебни и трудови книжки, приема и предава на счетоводството болнични листове на служителите; 6. подготвя документи за пенсиониране на служителите; 7. съхранява трудовите и служебните досиета на служителите и ги поддържа в съответствие с изискванията на Закона за държавния служител и Кодекса на труда; 8. планира и организира обучения с цел повишаване на квалификацията на служителите на ведомството; 9. организира и провежда мероприятия по отбранително-мобилизационната подготовка на ведомството, както и други задачи, свързани с нея, възложени от компетентните държавни органи.

(2) Сектор „Протокол и връзки с обществеността": 1. осъществява протоколното обслужване, организира и координира международното и двустранно сътрудничество на ведомството; 2. координира програмата на ръководството при официални и работни посещения в чужбина; 3. изготвя и координира програмите за посещение в страната на официални гости на ведомството; 4. осъществява протоколната кореспонденция на председателя; 5. подготвя необходимите документи и организира протоколно задграничните командировки на служителите на ведомството; 6. координира и контролира организирането, провеждането и протоколното осигуряване на официални и работни срещи, семинари, дискусии и кръгли маси във ведомството; 7. осигурява преводите при срещите с чуждестранни гости, както и преводи на материали и документи, свързани с международната дейност на ведомството; 8. поддържа връзките на ведомството с държавни и обществени органи и организации и със средствата за масово осведомяване; 9. разработва програми за представяне на дейността на ведомството; 10. осигурява, планира и координира провеждането на информационната политика на ведомството; 11. организира публичните изяви на ръководството и служителите на ведомството."

Заключителна разпоредба § 6. Правилникът за изменение и допълнение влиза в сила от деня на обнародването в „Държавен вестник".

Председател: Ц. Таушанова