Решение № 474 от 11 юни 2012 г. за продължаване срока на разрешението за търсене и проучване на нефт и газ – подземни богатства по чл. 2, ал. 1, т. 3 от Закона за подземните богатства, в площ „Блок 1-3 Ъглен“, разположена в землищата на с. Ъглен, община Луковит, област Ловеч, и с. Ракита, община Червен бряг, област Плевен

РЕШЕНИЕ № 474 ОТ 11 ЮНИ 2012 Г. за продължаване срока на разрешението за търсене и проучване на нефт и газ – подземни богатства по чл. 2, ал. 1, т. 3 от Закона за подземните богатства, в площ „Блок 1-3 Ъглен“, разположена в землищата на с. Ъглен, община Луковит, област Ловеч, и с. Ракита, община Червен бряг, област Плевен

На основание чл. 5, т. 2 и чл. 50, ал. 1, т. 2 от Закона за подземните богатства, Решение № 152 на Министерския съвет от 2007 г. (ДВ, бр. 24 от 2007 г.), Решение № 396 на Министерския съвет от 2010 г. (ДВ, бр. 47 от 2010 г.), чл. 30 от договора за търсене и проучване на нефт и газ в площ „Блок 1-3 Ъглен“, подписан на 26 април 2007 г., и мотивирано предложение на министъра на икономиката, енергетиката и туризма

МИНИСТЕРСКИЯТ СЪВЕТ

РЕШИ: 1. Продължава с 93 дни срока на разрешението за търсене и проучване на нефт и газ в площ „Блок 1-3 Ъглен“ считано от 26 април 2012 г.

2. За срока на продължението титулярят на разрешението – „Дайрект петролеум България“ – ЕООД, София, се задължава да извърши търсещо-проучвателни работи: 2.1. по видове и обеми съгласно работна програма – неразделна част от допълнителното споразумение към договора за търсене и проучване; 2.2. съобразени с изискуемите по чл. 7 във връзка с чл. 26 от Закона за пътищата минимални отстояния до пътища и съоръжения от републиканската пътна мрежа, и да не нанася повреди или унищожаване на пътищата, пътните съоръжения и принадлежностите на пътя.

3. Упълномощава министъра на икономиката, енергетиката и туризма да подпише с „Дайрект петролеум България“ – ЕООД, София, допълнително споразумение към договора за търсене и проучване на нефт и газ в площ „Блок 1-3 Ъглен“ в едномесечен срок от обнародването на решението в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков