Постановление № 168 от 25 юли 2003 г. за изменение и допълнение на Устройствения правилник на Изпълнителната агенция „Пътища", приет с Постановление № 143 на Министерския съвет от 2000 г. за преобразуване на Главното управление на пътищата в Изпълнителна агенция „Пътища" към министъра на регионалното развитие и благоустройството и за приемане на Устройствен правилник на Изпълнителната агенция „Пътища"

ПОСТАНОВЛЕНИЕ № 168 ОТ 25 ЮЛИ 2003 Г. за изменение и допълнение на Устройствения правилник на Изпълнителната агенция „Пътища", приет с Постановление № 143 на Министерския съвет от 2000 г. за преобразуване на Главното управление на пътищата в Изпълнителна агенция „Пътища" към министъра на регионалното развитие и благоустройството и за приемане на Устройствен правилник на Изпълнителната агенция „Пътища" (обн., ДВ, бр. 63 от 2000 г.; изм. и доп., бр. 88 от 2001 г. и бр. 43 от 2002 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 6, ал. 3 се правят следните изменения и допълнения: 1. В т. 18 думите „централното управление и ръководителите на специализираните звена" се заменят с „агенцията".

2. Създава се нова т. 20: „20. назначава дисциплинарен съвет и налага дисциплинарни наказания на назначените от него служители;".

3. Досегашната т. 20 става т. 21.

4. Създава се т. 22: „22. издава удостоверения за регистрация на лицата, извършващи пътна помощ, в случите на упълномощаване от министъра на регионалното развитие и благоустройството по чл. 148б, ал. 2 от Закона за движение по пътищата." § 2. В чл. 13 се създава т. 19: „19. организира издаването на удостоверения и воденето на регистъра на лицата, извършващи пътна помощ." § 3. В чл. 5 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Агенцията създава и поддържа регистър на лицата, извършващи пътна помощ."

Заключителна разпоредба § 4. Постановлението влиза в сила от деня на обнародването му в „Държавен вестник".

За министър-председател: Лидия Шулева

За главен секретар на Министерския съвет: Галина Маринска