Наредба за изменение на Наредба № 18 от 2005 г. за критериите, показателите и методиката за акредитация на лечебните заведения

Наредба за изменение на Наредба № 18 от 2005 г. за критериите, показателите и методиката за акредитация на лечебните заведения (ДВ, бр. 54 от 2005 г.) § 1. В чл. 16 ал. 2 се изменя така: “(2) Минималният състав на експертната комисия при оценяване за цялостна медицинска дейност включва лекар (стоматолог), юрист и икономист. По предложение на акредитационния съвет в състава на експертната комисия могат да се включват лекари (стоматолози) с различни признати специалности и медицинска сестра (акушерка, лаборант, рехабилитатор или зъботехник).”

Заключителна разпоредба § 2. Наредбата влиза в сила от деня на обнародването й в “Държавен вестник”.

Министър: Р. Гайдарски