Постановление № 193 от 2 август 2004 г. за предоставяне на допълнителни средства от централния бюджет по бюджета на Министерството на вътрешните работи

ПОСТАНОВЛЕНИЕ № 193

ОТ 2 АВГУСТ 2004 Г. за предоставяне на допълнителни средства от централния бюджет по бюджета на Министер-ството на вътрешните работи

МИНИСТЕРСКИЯТ СЪВЕТ ПОСТАНОВИ: Чл. 1. Министърът на вътрешните работи да създаде необходимата организация за подготовката на иракски кадри в областта на сигурността.

Чл. 2. Министърът на финансите да предостави от централния бюджет за 2004 г. допълнителни средства по бюджета на Министерството на вътрешните работи в размер 185 600 лв. за подготовката на иракски кадри в областта на сигурността.

Чл. 3. Средствата по чл. 2 да се осигурят чрез преструктуриране на другите разходи по централния бюджет за 2004 г. по реда на чл. 34, ал. 1 от Закона за устройството на държавния бюджет.

Чл. 4. Министърът на финансите да извърши налагащите се промени по бюджета на Министерството на вътрешните работи за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на вътрешните работи.

Министър-председател: Симеон Сакскобургготски

За главен секретар на Министерския съвет: Галина Маринска