Наредба за изменение и допълнение на Наредба № 29 от 1999 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ, диспансерите и домовете за медико-социални грижи

Наредба за изменение и допълнение на Наредба № 29 от 1999 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ, диспансерите и домовете за медико-социални грижи (обн., ДВ, бр. 108 от 1999 г.; изм., бр. 80 от 2000 г., бр. 61 от 2001 г.; доп., бр. 99 от 2003 г.) § 1. Член 2 се изменя така: “Чл. 2. Лечебните заведения за болнична помощ, диспансерите и домовете за медико-социални грижи осъществяват видовете лечебни дейности, посочени в издаденото и разрешение от министъра на здравеопазването по реда на чл. 48, ал. 1 от Закона за лечебните заведения.” § 2. Член 3 се изменя така: “Чл. 3. Пациентите имат право на свободен достъп до лечебните заведения за болнична помощ и диспансерите по реда на Наредбата за осъществяване правото на достъп до медицинска помощ (ДВ, бр. 45 от 2006 г.).” § 3. Членове 4 и 5 се отменят. § 4. Член 6 се изменя така: “Чл. 6. Лечебните заведения осъществяват дейността си при спазване на стандартите за качество на оказваната медицинска помощ и осигуряване защита на правата на пациента.” § 5. В чл. 7 думата “хигиенните” се заменя със “здравните”. § 6. В чл. 9 ал. 2 се изменя така: “(2) В многопрофилните болници за активно лечение с областен, междуобластен и национален обхват задължително се създават патологоанатомично и съдебномедицинско отделение без легла, както и спешно отделение с легла за диагностично изясняване до 24 часа. Такива отделения могат да бъдат създадени и във всяко друго лечебно заведение за болнична помощ.” § 7. В чл. 10, ал. 2 думата “стоматолози” се заменя с “лекари по дентална медицина”. § 8. В чл. 11 ал. 2 и 3 се отменят. § 9. В чл. 18, ал. 2 се правят следните изменения и допълнения: 1. Думите “приемно-консултативния” се заменят с “консултативно-диагностичния”.

2. Точка 3 се изменя така: “3. се извършват диагностично-лечебни дейности, включително при спешни състояния.” § 10. В чл. 19 ал. 3 се отменя. § 11. Член 20 се отменя. § 12. Създават се чл. 21б и 21в: “Чл. 21б. (1) Спешно отделение е специализирана структура, в която се извършват диагностично-лечебни дейности при пациенти със спешно състояние.

(2) Спешното отделение е разположено на обособена територия в лечебното заведение за болнична помощ с непосредствен достъп за транспортни средства.

(3) Дейностите в спешно отделение се осъществяват от екип с ръководител началник на отделение, който е магистър по медицина с призната специалност “Спешна медицина”. До провеждане на конкурс за началник на отделението може да бъде назначавано и лице с призната специалност по “анестезиология и интензивно лечение”, “кардиология”, “токсикология”, “ортопедия и травматология”, “хирургия”, “детски болести” или “нервни болести”.

(4) Екипът в спешно отделение се състои от лекари, медицински сестри и помощен персонал.

(5) Организацията на дейността на спешното отделение се определя с правилника за устройството, дейността и вътрешния ред на лечебното заведение.

Чл. 21в. Министерството на здравеопазването заплаща за оказаната медицинска помощ на пациенти, които са преминали през спешно отделение с престой до 24 часа и не са хоспитализирани по ред, определен от министъра на здравеопазването.” § 13. Членове 22 и 23 се отменят. § 14. В чл. 25 абревиатурата “ХЕИ” се заменя с “Регионалната инспекция за опазване и контрол на общественото здраве”. § 15. Член 29 се отменя. § 16. В чл. 31, ал. 2 абревиатурата “ХЕИ” се заменя с “Регионалната инспекция за опазване и контрол на общественото здраве”. § 17. В чл. 32 навсякъде абревиатурата “ХЕИ” се заменя с “Регионалната инспекция за опазване и контрол на общественото здраве”. § 18. В § 5, ал. 2 от Наредбата за изменение и допълнение на Наредба № 29 от 1999 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ, диспансерите и домовете за медико-социални грижи (ДВ, бр. 80 от 2000 г.) думата “хигиенните” се заменя със “здравните”. § 19. В приложение № 1 към чл. 7 се правят следните изменения и допълнения: 1. Навсякъде в приложението думите “хигиенните” и “хигиенни” се заменят съответно със “здравните” или “здравни”.

2. В т. 7 се правят следните изменения и допълнения: а) на ред 7.1.1. 1 думите “и по спешност” се заличават; б) създават се редове: “7.1.3. 5. Спешно отделение: 7.1.3. 5.1. място за информационно обслужване и регистрация на пациентите - по 6 кв. м за всяко работно място; 7.1.3. 5.2. лекарски кабинети - по 12 кв. м; 7.1.3. 5.3. чакалня - по 2 кв. м на кабинет, с обща площ не по-малко от 12 кв. м; 7.1.3. 5.4. противошокова зала за две противошокови легла - не по-малко от 25 кв. м; 7.1.3. 5.5. манипулационна зала с едно транспортно легло - 20 кв. м, с две транспортни легла - 36 кв. м; 7.1.3. 5.6. зала за диагностично уточняване и наблюдение, с престой до 24 часа с легла - 6,5 кв. м на едно легло, с обща площ не по-малко от 12 кв. м; 7.1.3. 5.7. помещение за съхранение на лекарства, медицински изделия, апаратура и инвентар - не по-малко от 5 кв. м; 7.1.3. 5.8. помещение за спешния екип - с минимална площ 20 кв. м; 7.1.3. 5.9. съблекалня със санитарен възел и душ за персонала - не по-малко от 12 кв. м; 7.1.3. 5.10. санитарен възел за пациентите - не по-малко от 3 кв. м.” § 20. В приложение № 2 към § 5, ал. 1 се правят следните изменения и допълнения: 1. Думите “Хигиенно-епидемиологична инспекция” се заменят с “Регионална инспекция за опазване и контрол на общественото здраве”.

2. Навсякъде думата “хигиенните” се заменя със “здравните”.

Заключителна разпоредба § 21. Наредбата влиза в сила от 1 февруари 2007 г.

Министър: Р. Гайдарски