Постановление № 203 от 12 септември 2003 г. за изменение и допълнение на нормативни актове на Министерския съвет

ПОСТАНОВЛЕНИЕ № 203 ОТ 12 СЕПТЕМВРИ 2003 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на транспорта и съобщенията, приет с Постановление № 4 на Министерския съвет от 2000 г. (обн., ДВ, бр. 10 от 2000 г.; изм. и доп., бр. 39 и 100 от 2000 г., бр. 17, 61 и 87 от 2001 г., бр. 71 от 2002 г. и бр. 15 от 2003 г.), се правят следните изменения и допълнения: 1. В чл. 6: а) в т.1 думата „мореплаване" се заменя с „корабоплаване"; б) в т.5 думите „и за дейностите по чл. 5, т. 4" се заличават.

2. Създават се чл. 9а, 9б, 9в и 9г: „Чл. 9а. Министърът контролира дейността на второстепенните разпоредители с бюджетни кредити.

Чл. 9б. Министърът ръководи, контролира и организира дейността по Закона за защита на класифицираната информация и подзаконовите нормативни актове по прилагането му в рамките на министерството.

Чл. 9в. Министърът участва във формирането и осъществяването на политиката за интеграция с Европейския съюз (EC), включително в преговорите за пълноправно членство, участва в определянето и провеждането на политиката за участие в Кохезионния фонд и в Структурните фондове на ЕС, в предпри-съединителните програми и проекти на ЕС и осъществява двустранното сътрудничество със страните — членки на ЕС, участва в провеждането на политиката за присъединяване към НАТО и другите организации за колективна сигурност.

Чл. 9г. В областта на правното регулиране министърът издава нормативни актове, внася за приемане или одобряване от Министерския съвет проекти на нормативни актове, регулиращи транспорта и съобщенията, участва със свои представители в работните групи по хармонизиране на законодателството на страната."

3. В чл. 17 думите „Информация и връзки с обществеността" се заменят с „Връзки с обществеността".

4. В чл. 19, ал. 2 думите „Информация и връзки с обществеността" се заменят с „Връзки с обществеността".

5. В чл. 21, ал. 2 се правят следните изменения и допълнения: а) точка 4 се изменя така: „4. проследява законопроектите от стадий на работна група до внасянето им в Народното събрание, като информира министъра за всички предложения за промени в текстовете на законопроектите, отнасящи се до отрасъла, и съдейства за отстраняване на възникнали проблеми;" б) създават се т.5, 6 и 7: „5. координира и контролира подготовката на отговорите на министъра за парламентарния контрол; 6. заедно с останалите членове на политическия кабинет формулира конкретните задачи на кабинета и администрацията; 7. осъществява размяна на информация между народните представители и министъра."

6. В чл. 22 думите „Информация и връзки с обществеността" се заменят с „Връзки с обществеността".

7. В чл. 27: а) алинея 1 се изменя така: „(1) Министерството е структурирано в 17 дирекции, инспекторат и звено „Сигурност на информацията"." б) в ал. 2 числото „270" се заменя с „298"; в) създава се ал. 4: „(4) Министърът утвърждава структурата на административните звена, длъжностното и поименното щатно разписание по предложение на главния секретар."

8. В чл. 30, ал. 2 се правят следните изменения и допълнения: а) създава се нова т. 4: „4. организира и извършва вътрешни независими проверки и осъществява контрол по международни донорски проекти;" б) досегашната т. 4 става т. 5.

9. В глава трета се създава раздел IIIа: „Раздел IIIа.

Звено „Сигурност на информацията" Чл. 30а. (1) В структурата на министерството се създава звено „Сигурност на информацията", което се ръководи от служителя по сигурността на информацията и е на пряко подчинение на министъра.

(2) Служителят по сигурността на информацията ръководи регистратури за класифицирана информация, изпълнява възложените му със Закона за защита на класифицираната информация задачи и отговаря за надлежното създаване, обработване, съхраняване и предаване на класифицираната информация.

(3)В изпълнение на възложените му със Закона за защита на класифицираната информация задачи звеното по сигурността на информацията подпомага служителя по сигурността на информацията и: 1. следи за спазването на изискванията на Закона за защита на класифицираната информация; 2. прилага правилата относно видовете защита на класифицираната информация; 3. разработва план за охрана чрез физически и технически средства и следи за изпълнението му; 4. извършва периодични проверки на отчетността и движението на материалите и документите, съдържащи класифицирана информация; 5. осъществява процедурата по обикновеното проучване по чл. 47 от Закона за защита на класифицираната информация и води регистър на проучените лица; 6. следи за правилното определяне на нивото на класификация на информацията в министерството; 7. разработва план за защита на класифицираната информация при положение на война, при военно или друго извънредно положение; 8. организира и провежда обучението на служителите в министерството в областта на защитата на класифицираната информация; 9. изпълнява и други задачи, произтичащи от нормативни актове, регламентиращи защитата на класифицираната информация."

10. В чл. 31 ал. 2 се изменя така: "(2) Общата администрация е организирана в 6 дирекции: 1. дирекция "Финанси и стопански дейности"; 2. дирекция "Човешки ресурси"; 3. дирекция "Канцелария"; 4. дирекция "Информационно обслужване"; 5. дирекция "Връзки с обществеността"; 6. дирекция "Протокол"."

11. Член 32 се изменя така: "Чл. 32. Дирекция "Финанси и стопански дейности": 1. разработва методологията на счетоводната и финансовата политика на министерството по Закона за счетоводството, нормативните актове по бюджетната политика като първостепенен разпоредител с бюджетни кредити, извънбюджетни и целеви средства и разпоредител със средства по международни програми; 2. организира и осъществява счетоводството на министерството; 3. осъществява ефективен предварителен, текущ и последващ вътрешен финансов контрол по: а) спазването на финансовата, бюджетната и платежната дисциплина; б) правилното оформяне на първични и вторични счетоводни документи и своевременното им отразяване по счетоводните регистри; в) редовното извършване на планови и извънпланови инвентаризации; г) по отношение на поемането на задължения и извършването на разходи и прилагането на системата на двойния подпис; 4. следи за ефективното и законосъобразното администриране на приходите и разходване на бюджетните, извънбюджетните и целевите средства при спазване на финансовата дисциплина; 5.обслужва плащанията и транзитните сметки на министерството като първостепенен разпоредител с бюджетни кредити в системата на "Единната сметка"; 6. осигурява данните и изготвя ежемесечни и тримесечни отчети за касовото изпълнение на бюджета и извънбюджетните сметки и фондове за централната администрация на министерството; 7. съставя годишния финансов отчет на министерството; 8. подпомага ръководството на министерството за правилното и законосъобразното използване на финансовите ресурси, за опазване на собствеността и за предотвратяване на разхищения и злоупотреби с парични средства и стоково-материални ценности; 9.осъществява методическо ръководство на второстепенните разпоредители с бюджетни кредити към министъра по прилагането на Закона за счетоводството и на съответните нормативни актове; 10. организира, разработва и съставя проектобюджета и бюджета на министерството като първостепенен разпоредител с бюджетни кредити; 11. организира, разработва и съставя поименните списъци на инвестиционните програми и документацията за капиталовите разходи по бюджета на министерството; 12. подготвя и осигурява чрез Министерството на финансите корекции на бюджета и на извънбюджетните сметки и фондове; 13. организира, разпределя, анализира и финансира чрез бюджета издръжката на централната администрация на министерството и на второстепенните разпоредители с бюджетни кредити към него; 14. анализира, разпределя и утвърждава чрез системата на "Единната сметка" лимита на разходите между разпоредителите с бюджетни кредити в системата на министерството; 15. организира, изготвя, анализира и осигурява своевременното представяне в Сметната палата и в Министерството на финансите на ежемесечните и тримесечните сборни отчети за касовото изпълнение на бюджета, извънбюджетните сметки и фондове и други периодични и еднократни справки; предоставя тримесечни и годишни отчети на Националния статистически институт; 16. осигурява, проверява и комплектува необходимите документи за разплащане на разходите за инвестиционната програма по бюджета на министерството; 17. организира обобщаването на поименните списъци и разчетите за финансиране на капита-ловите разходи в системата на министерството; 18. съвместно с дирекция "Човешки ресурси" изготвя и съгласува с Министерството на финансите и с Министерството на труда и социалната политика средната брутна работна заплата общо за министерството и по второстепенни разпоредители с бюджетни кредити; 19. чрез финансов контрольор осъществява предварителен контрол за законосъобразност на всички документи и действия, свързани с финансовата дейност, осъществява проверки и преди вземането на решения за поемане на задължения и извършване на разход със средства, получени от републиканския бюджет; 20. организира, отговаря и осъществява контрол за правилното, законосъобразното и ефективното ползване и управление на недвижимите и движимите вещи, предоставени на министерството; 21. организира и осъществява материално-техническото снабдяване на министерството (машини, съоръжения, резервни части, инвентар, организационна техника, консумативи и материали, обзавеждане); 22. осигурява поддръжката и ремонта на предоставените на министерството недвижими имоти и движими вещи; 23. отговаря за правилната техническа експлоатация и поддръжка на транспортните средства на министерството; организира и осигурява почистването и отговаря за санитарно-хигиенните условия в административните сгради на министерството и прилежащите им терени; 24. предлага предприемане на разпоредителни действия по отношение на недвижимите имоти и движимите вещи на министерството с оглед постигане на максимална ефективност."

12. Член 33 се изменя така: „Чл. 33. Дирекция „Човешки ресурси": 1. изготвя длъжностното и поименното щатно разписание на служителите в администрацията, изготвя и актуализира работните заплати в министерството; 2. организира дейността по набиране на служители и провеждане на конкурси по реда на Кодекса на труда и на Закона за държавния служител в министерството; 3. изготвя актове и документи, свързани с възникването, изменянето, прекратяването и регистрирането на служебните и трудовите правоотношения със служителите в министерството, съхранява трудовите и служебните досиета на служителите; 4. отчита отпуските и заверява молбите на служителите за ползването им, издава и заверява служебни и трудови книжки, приема болнични листове и ги предава в счетоводството; подготвя документи за пенсиониране на служителите; 5. осигурява методическа, организационна и техническа помощ по разработването и актуализирането на длъжностните характеристики на служителите в министерството; 6. планира и организира обучение с цел повишаване квалификацията на служителите в министерството; 7. участва в организирането и внедряването на система за оценка на трудовото изпълнение на служителите в министерството; 8. организира и осъществява дейности по социална политика и социално сътрудничество; 9. разработва и актуализира документи в областта на човешките ресурси."

13. В чл. 33а думите „Информация и връзки с обществеността" се заменят с „Връзки с обществеността".

14. Създават се чл. 33б, 33в и 33г: „Чл. 33б. Дирекция „Канцелария": 1. организира и осъществява деловодната обработка посредством автоматизирана информационна система, включително система за архивиране и съхраняване на кореспонденцията и документацията на министерството; 2. завежда, проучва и насочва по компетентност входящата кореспонденция; 3. извършва справки и изготвя заверени копия на документи, съхранявани в деловодния и учрежденския архив; 4. следи за изпълнението на резолюциите на политическия кабинет и на главния секретар и изготвя справки за неизпълнените в срок задачи; 5. организира съгласуването и внасянето за заседание на Министерския съвет на проекти на актове на Министерския съвет; 6. осигурява необходимата информация на членовете на политическия кабинет и на главния секретар, свързана със заседанията на Министерския съвет; 7. координира с второстепенните разпоредители с бюджетни кредити към министерството техническата дейност, свързана с подготовката на материали за заседанията на Министерския съвет; 8. поддържа архив на внесените, разгледаните и приетите от Министерския съвет проекти на актове; 9.обобщава и оформя предложенията на министерството за включване в законодателната и оперативната програма на Министерския съвет, изготвя периодични отчети за изпълнението им; 10. организира информирането на дирекциите относно актовете на Министерския съвет, отнасящи се до дейността на министерството и на второстепенните разпоредители с бюджетни кредити към министерството; 11. изготвя анализи, справки и отчети за дейността на министерството по Закона за административното обслужване на физическите и юридическите лица; 12. извършва вписванията в публичния Регистър на административните структури и на актовете на органите на изпълнителната власт съгласно чл. 6 от Наредбата за условията и реда за водене на Регистър на административните структури и на актовете на органите на изпълнителната власт, приета с Постановление № 89 на Министерския съвет от 2000 г. (обн., ДВ, бр. 44 от 2000 г.; изм. и доп., бр. 83 от 2002 г.); 13. организира приемна на министерството по постъпили жалби и писма на граждани.

Чл. 33в. Дирекция „Информационно обслужване": 1. организира и осигурява хардуерната поддръжка на компютърната техника, както и поддържането на системния софтуер на министерството; 2. организира и осигурява автоматизация на управленската дейност; организира и поддържа автоматизираната информационна инфраструктура на министерството-локални мрежи, комуникационно оборудване, компютърна техника; 3. осигурява работата на компютърната мрежа и защитата на информацията от несанкциониран достъп; 4. изгражда, поддържа и организира дейността по използване на информационните фондове на министерството; 5. съгласува и осъществява автоматизирания обмен на данни с национални и ведомствени информационни системи и интеграцията в единната комуникационна инфраструктура на администрацията.

Чл. 33г. Дирекция „Протокол": 1. осъществява контакти с посолствата на чужди държави в Република България и с представителствата на водещи сдружения, организации и финансови институции за уреждане на протоколни и делови срещи с ръководството на министерството; 2. координира програмата на министъра, на неговите заместници и на главния секретар при официални и работни посещения в чужбина; 3. изготвя и координира програмите за посещение в страната на официални гости на министъра, на неговите заместници и на главния секретар; 4. подготвя необходимите документи и организира протоколно задграничните командировки на служителите на министерството, на управителите и изпълнителните директори на едноличните търговски дружества с държавно участие с едноличен собственик министърът на транспорта и съобщенията; 5. координира и контролира организирането, провеждането и протоколното осигуряване на официални и работни срещи, семинари, дискусии и кръгли маси в министерството; 6.осигурява преводите при срещите с чужденци и извършва преводи на материали и документи от български на съответния чужд език и обратно."

15. В чл. 34, ал. 2 цифрата „8" се заменя с „11".

16. В чл. 35 думите „Дирекция „Правна регламентация и международни правни норми" се заменят с „Дирекция „Правна".

17. Член 36 се изменя така: „Чл. 36. Дирекция „Концесии и управление на публичната държавна собственост": 1. организира и осъществява концесионната политика и дейността по предоставяне на концесии върху обектите на железопътната инфраструктура-публична държавна собственост, включително земята, върху която са изградени или която е предназначена за изграждането им, цели или технологично обособени части от пристанища за обществен транспорт и граждански летища за обществено ползване; 2. подпомага министъра при осъществяване на дейността му по изваждане на имотите-публична държавна собственост, от имуществото на търговските дружества с държавно имущество съгласно Закона за гражданското въздухоплаване и Закона за морските пространства, вътрешните водни пътища и пристанищата на Република България; 3. осъществява регулиращи, координиращи, контролни и информационни функции във връзка с процеса на концесиониране; 4. подготвя документите и организира провеждането на търгове или конкурси за предоставяне на концесии върху обектите по т. 1 съвместно с други дирекции на министерството; 5.организира и осъществява контрол върху договорите за предоставяне на концесии върху обектите по т. 1.

18. Създават се чл. 36а и 36б: „Чл. 36а. Дирекция „Корпоративно преструктуриране и капиталов пазар": 1. извършва дейност по предприватизационна подготовка на дружествата в областта на транспорта и съобщенията и подпомага компетентните държавни органи при разработването на стратегии и програми за приватизация; 2. подпомага министъра в рамките на неговата компетентност при приватизацията на търговските дружества в областта на транспорта и съобщенията чрез централизирани публични търгове или на регулирания пазар на ценни книжа; подпомага търговските дружества при изготвянето на проспекти за публично предлагане на ценни книжа, регистрацията им като публични дружества и получаването на разрешение за емитиране на ценни книжа; осъществява взаимодействие с Комисията за финансов надзор; 3. осъществява взаимодействие с Агенцията за приватизация и с Агенцията за следприватизационен контрол; 4.подготвя актовете за преобразуване на търговските дружества; 5. организира и провежда политиката на министерството по отношение на търговските дружества и държавните предприятия, обявени в ликвидация или несъстоятелност; 6. предприема необходимите действия по възстановяване правата на собственост, обезщетяване или компенсиране на собствениците по реда на Закона за обезщетяване на собственици на одържавени имоти и по отменения Закон за преобразуване и приватизация на държавни и общински предприятия във връзка с преходните и заключителните разпоредби на Закона за приватизация и следприватизационен контрол; 7. оказва съдействие на търговските дружества и на държавните предприятия за създаване на съвместни дружества, взаимодейства с Агенцията за чуждестранни инвестиции с цел привличане на стратегически инвеститори за дружествата в областта на транспорта и съобщенията.

Чл. 36б. Дирекция „фирмено управление и контрол": 1. подпомага министъра при упражняване правата на държавата върху дялове или акции на търговски дружества съобразно отрасловата му компетентност, както и при упражняване на правата му като орган на управление на държавните предприятия в областта на транспорта и съобщенията; 2. анализира финансово-икономическото състояние на търговските дружества, в които министърът на транспорта и съобщенията съобразно отрасловата си компетентност представлява държавата в общото събрание или упражнява правата на едноличния собственик на капитала; 3. подготвя методически разработването на бизнес планове и програми за финансово оздравяване от дружествата; 4. осъществява методическо ръководство по въпросите, свързани с финансово-икономическото състояние, счетоводната отчетност и данъчното облагане; 5. следи за изпълнението на икономическите показатели от бизнес плановете и програмите по т. 3; определя целеви икономически показатели от бизнес плановете, които се включват в договорите за възлагане на управлението; 6.следи за изпълнението на възложените задачи от страна на органите на управление и контрол на държавните предприятия и едноличните търговски дружества, в които министърът съобразно отрасловата си компетентност упражнява правата на едноличния собственик на капитала, като извършва проверки за изпълнението на поставените задачи; 7. организира работата по получаването, съхраняването и ползването на годишните счетоводни отчети на държавните предприятия и търговските дружества, в които министърът съобразно отрасловата си компетентност представлява държавата в общото събрание или упражнява правата на едноличния собственик на капитала; 8. анализира годишните счетоводни отчети, изготвя становища и протоколи за приемане на годишните счетоводни отчети, разпределение на печалбата, даването на тантиеми за управителните органи, приемането на докладите на експерт-счетоводителите и освобождаването от отговорност на управителните органи за съответната финансова година на едноличните търговски дружества, в които министърът съобразно отрасловата си компетентност упражнява правата на едноличния собственик на капитала; 9. извършва анализ на одитни доклади на Агенцията за държавен вътрешен финансов контрол и изготвя предложения за санкциониране на органите на управление на едноличните търговски дружества, в които министърът съобразно отрасловата си компетентност упражнява правата на едноличния собственик на капитала, и в търговските дружества с мажоритарно държавно участие в капитала; 10. организира проверки и текущ контрол на едноличните търговски дружества, в които министърът съобразно отрасловата си компетентност упражнява правата на едноличния собственик на капитала и в търговските дружества с мажоритарно държавно участие в капитала, организира осъществяването и оказва съдействие при контактите с органите на прокуратурата, съда, следствието, Агенцията за държавен вътрешен финансов контрол, данъчната администрация, Националния осигурителен институт, Агенцията за държавни вземания и с други държавни органи; предлага промени в органите на управление и контрол на дружествата; 11.извършва проверки, свързани с получени сигнали за нарушения във финансово-счетоводната дисциплина и в дейността на органите на управление на едноличните търговски дружества, в които министърът съобразно отрасловата си компетентност упражнява правата на едноличния собственик на капитала, и в дружествата с мажоритарно държавно участие в капитала; 12. подготвя задължителни стандарти за добро корпоративно управление, правила и политики в областта на: финансовата отчетност, сключването на договори, разпореждането с права, финансовото обслужване и управлението на човешките ресурси на държавните предприятия, едноличните търговски дружества, в които министърът съобразно отрасловата си компетентност упражнява правата на едноличния собственик на капитала, и в дружествата с мажоритарно държавно участие в капитала в областта на транспорта и съобщенията; 13. извършва документални и фактически проверки за изпълнението на поставените цели и задачи и за спазването на определените стандарти, правила и политики и определя степента на персонална отговорност при констатирани незадоволителни практики или резултати, нарушения или неизпълнение, включително чрез предложения за промяна в органите на управление на едноличните търговски дружества, в които министърът съобразно отрасловата си компетентност упражнява правата на едноличния собственик на капитала на всички нива; 14. изработва становища по отношение на едноличните търговски дружества с държавно участие в капитала по въпросите, по които министърът на транспорта и съобщенията взема решения или дава разрешения съгласно

Търговския закон и Правилника за реда за упражняване правата на държавата в търговските дружества с държавно участие в капитала, приет с Постановление № 112 на Министерския съвет от 2003 г. (обн., ДВ, бр. 51 от 2003 г.; изм. и доп., бр. 59 от 2003 г.); 15. съставя и поддържа регистър на държавните предприятия и едноличните търговски дружества, в които министърът съобразно отрасловата си компетентност упражнява правата на едноличния собственик на капитала и осъществява координация по него с Националния статистически институт."

19. Член 39 се изменя така: „Чл. 39. Дирекция „Национална транспортна политика": 1. разработва целите и приоритетите в развитието на транспортния сектор и принципите при регулирането му; 2.разработва и актуализира транспортните стратегии, принципите, етапите и насоките на развитие на отделните видове транспорт; 3. координира научната, технологичната, стандартизационната и метрологичната дейност в транспортния отрасъл в съответствие с изискванията на пазарната икономика и свободната конкуренция; 4. организира и координира развитието и нормативното регулиране на комбинираните превози; 5. организира и координира общата екологична политика в транспортния сектор; 6. проучва и анализира европейските и световните тенденции в развитието на транспорта и европейските технически стандарти и норми с цел прилагането им в отделните видове транспорт; 7. анализира тенденциите в развитието на отделните видове транспорт с цел формулиране на конкретни управленски решения в дългосрочен и краткосрочен аспект, както и по конкретни проблеми; 8. осъществява координация при взаимодействието на министъра с изпълнителните агенции в транспортния сектор; 9. разработва принципите на безопасност, приложими при отделните видове транспорт; 10. организира, координира и анализира статистическата информация за транспортната система."

20. Създава се чл. 39а: „Чл. 39а. Дирекция „Координация на програми и проекти": 1. организира проучването и разработва инвестиционни и финансови програми за изграждане, реконструкция и модернизация на транспортните коридори и другата транспортна инфраструктура на страната като част от Общоевропейската транспортна мрежа; 2. планира и организира финансирането на транспортната инфраструктура и на други проекти от международните финансови институции и безвъзмездните фондове на Европейския съюз, САЩ и други по линия на двустранното и многостранното сътрудничество, като взаимодейства с Националния координатор на помощта и Национален координатор по програма ИСПА; 3. управлява програми и проекти, финансирани със средства, отпускани като помощ за страната от Европейската комисия в сектор транспорт, като: а) участва в подготовката и одобряването на проектни и тръжни документи, както и участва в търгове, провеждани от звената за изпълнение (и управление) на проектите, съгласно изискванията на програма ИСПА, международните финансови институции и др.; б) участва в изготвянето на договорите съвместно с бенефициента по тях и осъществява наблюдение и контрол върху изпълнението им; в) осъществява координация със съответните финансиращи институции; г) извършва плащания по договорите след проверка на необходимите документи в рамките на програма ИСПА; д) отговаря за финансовото управление на средствата от Европейския съюз, отпуснати за финансиране на проекти, за които министерството е изпълнителна агенция, включително поддържа система за финансова отчетност на средствата от Европейската комисия и Националния фонд съгласно техните изисквания; 4. подготвя, организира, осигурява и контролира проучването и осъществяването на инвеститорската дейност за обектите, финансирани със средства от държавния бюджет или със средства от заеми, гарантирани от държавата; 5. координира дейностите на министерството, свързани с ангажиментите по изпълнение на Стратегията за участие на Република България в Структурните фондове и в Кохези-онния фонд; 6. извършва дейности по мониторинг на програми и проекти; 7. изпълнява ролята на секретариат за Секторен подкомитет за наблюдение на сектор „Транспорт" по програма ФАР; 8. извършва дейности по програмиране на средства от предприсъединителните фондове, като взаимодейства с Националния координатор на помощта и Национален координатор по програма ИСПА; 9. докладва за напредъка на проектите на структурите и институциите, отговорни за наблюдението и контрола по усвояването на средствата от фондовете на ЕС."

21. В чл. 40 т. 4 се отменя.

22. В чл. 45, т. 7 думите „управлява програми и проекти" се заменят с „участва в програми и проекти".

23. Приложението към чл. 27, ал. 3 се изменя така: „Приложение към чл. 27, ал. 3

Численост на персонала в организационните структури и административните звена в Министерството на транспорта и съобщенията — 298 щатни бройки Виж в PDF-а на броя § 2. В Постановление № 212 на Министерския съвет от 1999 г. за създаване и преобразуване на административни структури и определяне на второстепенни разпоредители с бюджетни кредити към министъра на транспорта и съобщенията (обн., ДВ, бр. 104 от 1999 г.; изм. и доп., бр. 10, 39 и 84 от 2000 г., бр. 7, 59, 61 и 87 от 2001 г., бр. 2, 36 и 71 от 2002 г. и бр. 13 и 15 от 2003 г.) се правят следните изменения: 1. В чл. 7, ал. 2 т.14 и 15 се отменят.

2. В приложение № 2 към чл. 7, ал. 3 се правят следните изменения: а) ред „Техникум по съобщения—София 64" се отменя; б) ред „Техникум по съобщения — Шумен 37" се отменя; в) на ред „Изпълнителна агенция „Морска администрация" числото „396" се заменя с „391"; г) на ред „Изпълнителна агенция „Автомобилна администрация" числото „533" се заменя с „524"; д) на ред „Изпълнителна агенция „Пристанищна администрация" числото „70" се заменя с „68"; е) на ред „Поделение 1224" числото „242" се заменя с „232"; ж) на ред „Изпълнителна агенция „Железопътна администрация" числото „50" се заменя с „48". § 3. В Устройствения правилник на Изпълнителна агенция „Железопътна администрация", приет с Постановление № 167 на Министерския съвет от 2001 г. (обн., ДВ, бр. 61 от 2001 г.; изм., бр. 87 от 2001 г.), се правят следните изменения: 1. В чл. 8, ал. 2 числото „50" се заменя с „48".

2. Приложението към чл. 8, ал. 2 се изменя така: „Приложение към чл. 8, ал. 2

Численост на персонала в организационните структури и административните звена на Изпълнителна агенция „Железопътна администрация" — 48 щатни бройки

Изпълнителен директор 1

Главен секретар 1

Обща администрация 7 в т. ч.: Дирекция „Административно-правно и финансово-стопанско обслужване" 7

Специализирана администрация 39 в. т. ч.: Главна дирекция „Железопътна инспекция" 25 в т. ч.: Териториално звено — Пловдив 6

Териториално звено — Горна Оряховица 6

Териториално звено—София 6

Дирекция „Железопътен транспорт" 14". § 4. В Устройствения правилник на Изпълнителна агенция „Пристанищна администрация", приет с Постановление № 74 на Министерския съвет от 2000 г. (обн., ДВ, бр. 39 от 2000 г.; изм., бр. 87 от 2001 г.), се правят следните изменения: 1. В чл. 12, ал. 2 числото „70" се заменя с „68".

2. Приложението към чл. 12, ал. 2 се изменя така: „Приложение към чл. 12, ал. 2

Численост на персонала в Изпълнителната агенция „Пристанищна администрация" — 68 щатни бройки

Изпълнителен директор 1

Главен секретар 1

Обща администрация 12 в т. ч.: Дирекция „Административно-правно и финансово-стопанско обслужване" 12

Специализирана администрация 54 в т. ч.: Главна дирекция „Пристанища и пристанищни дейности" 54 от които в териториалните звена 40". § 5. В Устройствения правилник на Изпълнителна агенция „Морска администрация", приет с Постановление № 74 на Министерския съвет от 2000 г. (обн., ДВ, бр. 39 от 2000 г.; изм., бр. 87 от 2001 г. и бр. 15 и 73 от 2003 г.), се правят следните изменения: 1. В чл. 16, ал. 2 числото „396" се заменя с „391".

2. Приложението към чл. 16, ал. 2 се изменя така: "Приложение към чл. 16, ал. 2

Численост на персонала на Изпълнителна агенция "Морска администрация"-391 щатни бройки

Изпълнителен директор 1

Главен секретар 1

Обща администрация 23 в т. ч.: Дирекция "Административно-правно и финансово-счетоводно обслужване" 23

Специализирана администрация 366 в т. ч.: Дирекция "Инспекционна дейност" 18

Дирекция "Морска администрация-Варна" 73

Дирекция "Морска администрация-Бургас" 56

Дирекция "Морска администрация-Русе" 52

Дирекция "Морска администрация-Лом" 33

Дирекция "Комуникационно и информационно обслужване на корабоплаването" 59

Дирекция "Търсене и спасяване" 75". § 6. В Устройствения правилник на Изпълнителна агенция "Автомобилна администрация", приет с Постановление № 69 на Министерския съвет от 2002 г. (обн., ДВ, бр. 36 от

2002 г.; изм. и доп., бр. 71 от 2002 г. и бр. 15 от

2003 г.), се правят следните изменения: 1. В чл. 10, ал. 2 числото "533" се заменя с "524".

2. Приложението към чл. 10, ал. 2 се изменя така: "Приложение към чл. 10, ал. 2

Численост на персонала в организационните структури и административните звена на Изпълнителна агенция "Автомобилна администрация"-524 щатни бройки

Изпълнителен директор 1

Главен секретар 1

Обща администрация 24 в т. ч.: Дирекция "Административно-правно обслужване" 11

Дирекция "Финансово-стопански дейности" 13

Специализирана администрация 498 в т. ч.: Дирекция "Автомобилни превози" 25

Дирекция "ППС и водачи" 21

Главна дирекция "ДАИ" 452 в т. ч. териториални звена "РО ДАИ" 442". § 7. В приложение № 5 към чл.5, ал.2 от Постановление № 216 на Министерския съвет от 1999 г. за приемане на Устройствен правилник на Министерството на образованието и науката (обн., ДВ, бр. 104 от 1999 г.; попр., бр. 106 от 1999 г.; изм. и доп., бр. 28 от 2000 г., бр. 59 и 94 от 2001 г. и бр. 46 от 2003 г.) на ред "Държавни училища" числото "29 689" се заменя с "29 790". § 8. В Постановление № 40 на Министерския съвет от 2003 г. за работната заплата в бюджетните организации и дейности (обн., ДВ, бр. 17 от 2003 г.; изм. и доп., бр. 33, 43, 59 и 69 от 2003 г.) в приложение № 1 към чл. 1, ал. 1, т. 1 се правят следните допълнения: 1. На ред 7, колона 9 се добавя числото "241,64".

2. На ред 11, колона 9 се добавя числото "417,77".

3. На ред 11.1, колона 9 се добавя числото "278,23".

4. На ред 11.2, колона 9 се добавя числото "473,37".

Заключителни разпоредби § 9. Професионалната гимназия по теле-комуникации-София, и Професионалната гимназия по телекомуникации-Шумен, като второстепенни разпоредители с бюджетни кредити преминават с активите и пасивите, както и с другите си права и задължения, от Министерството на транспорта и съобщенията към Министерството на образованието и науката. § 10. Министърът на финансите на основание чл. 34, ал. 2 от Закона за устройството на държавния бюджет да извърши необходимите промени по бюджетите за 2003 г. на Министерството на транспорта и съобщенията и на Министерството на образованието и науката.

Министър-председател: Симеон Сакскобургготски

Главен секретар на Министерския съвет: Севдалин Мавров