Постановление № 154 от 2 юни 2011 г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г.

ПОСТАНОВЛЕНИЕ № 154 ОТ 2 ЮНИ 2011 Г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010 г. и бр. 15, 25 и 31 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 59 се правят следните изменения и допълнения: 1. Създава се нова ал. 3: „(3) Към главния секретар се създава отдел „Управление на собствеността“, който осъществява дейностите по: 1. организиране ползването и поддържането на сградния и ведомствения жилищен фонд, както и на монтажа и поддържането на машини и съоръжения; 2. транспортното обслужване, включително поддръжката на транспортните средства, поддържането на складовото стопанство, осигуряването на хигиената в сградата и техническа поддръжка на инсталациите и съоръженията в сградния и ведомствения жилищен фонд на Министерския съвет; 3. координиране на ползването и контрола върху управлението на обектите – публична държавна собственост, и обектите – частна държавна собственост, предоставени за ползване и управление на администрацията на Министерския съвет.“

2. Досегашната ал. 3 става ал. 4.

§ 2. В чл. 64, ал. 2 т. 3 се изменя така: „3. Дирекция „Административно обслужване“. § 3. В чл. 67 се правят следните изменения: 1. Думите „Дирекция „Управление на собствеността и административно-стопански дейности“ се заменят с „Дирекция „Административно обслужване“.

2. Точка 1 се отменя.

3. Точки 3 и 4 се отменят.

4. В т. 5 думите „възникнали спорове, включително по спорове, свързани с управлението на собствеността“ се заменят с „искови производства“. § 4. В приложение № 2 към чл. 53, ал. 1 и чл. 54, ал. 1 се правят следните изменения и допълнения: 1. След ред „Отдел „Човешки ресурси“ – 6“ се създава ред „Отдел „Управление на собствеността“ – 81“.

2. На ред „Обща администрация“ числото „195“ се заменя със „114“.

3. Ред „дирекция „Управление на собствеността и административно-стопански дейности“ – 101“ се изменя така: „дирекция „Административно обслужване“ – 20“.

Заключителна разпоредба § 5. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков