Решение № ЕП-259 от 12 юли 2009 г. за обявяване на Станимир Янков Илчев за избран за член на Европейския парламент от Република България от листата на политическа партия „НДСВ“ на мястото на Меглена Щилиянова Кунева

Централна избирателна комисия за ИЗБИРАНЕ НА членове на Европейския парламент от Република България

РЕШЕНИЕ № EП-259 от 12 юли 2009 г.

С вх. № 544 от 12 юли 2009 г. на ЦИКЕП е подадена молба от Меглена Щилиянова Кунева в която заявява, че отказва да положи клетва като член на Европейския парламент от Република България поради желанието й да продължи мандата си на член на Комисията на Европейските общности. Молбата е подадена и до Европейския парламент.

С писмо вх. № 543 от 12 юли 2009 г. на ЦИКЕП началникът на отдел „Статут на евродепутатите“ в администрацията на Европейския парламент Жоао Р. Корреа е поискал от Централната избирателна комисия за избиране на членове от Европейския парламент от Република България да бъде посочен заместващият г-жа Кунева, който да положи клетва като член на Европейския парламент от Република България на 14 юли 2009 г.

Следващият в листата на политическа партия „НДСВ“ кандидат за член на Европейския парламент от Република България е Станимир Янков Илчев.

На основание чл. 25, ал. 1, т. 23 във връзка с чл. 121 от Закона за избиране на членове на Европейския парламент от Република България Централната избирателна комисия за избиране на членове на Европейския парламент от Република България РЕШИ: 1. Заличава Меглена Щилиянова Кунева, ЕГН 5706226978, от листата на политическа партия „НДСВ“.

2. Обявява Станимир Янков Илчев, ЕГН 5307310646, за избран за член на Европейския парламент от Република България от листата на политическа партия „НДСВ“ на мястото на Меглена Щилиянова Кунева.

На Станимир Янков Илчев да се издаде удостоверение.

3. Да се уведоми Европейският парламент чрез Министерството на външните работи на Република България за настоящото решение.

Председател: Св. Димитрова

Секретар: М. Карадайъ