Министерски съветброй: 69, от дата 30.8.2019 г.Официален раздел / МИНИСТЕРСКИ СЪВЕТстр.5

Постановление № 209 от 28 август 2019 г. за одобряване на допълнителни трансфери по бюджета на Министерството на земеделието, храните и горите за 2019 г. за изплащане на обезщетения за умрели/eвтаназирани животни, унищожени суровини и храни от животински произход, фуражи, фуражни суровини, фуражни добавки и инвентар и прилагане на мерките за ограничаване и ликвидиране на заболяването Африканска чума по свинете на територията на Република България

ПОСТАНОВЛЕНИЕ № 209  ОТ 28 АВГУСТ 2019 Г.за одобряване на допълнителни трансфери по бюджета на Министерството на земеделието, храните и горите за 2019 г. за изплащане на обезщетения за умрели/eвтаназирани животни, унищожени суровини и храни от животински произход, фуражи, фуражни суровини, фуражни добавки и инвентар и прилагане на мерките за ограничаване и ликвидиране на заболяването Африканска чума по свинете на територията на Република България

МИНИСТЕРСКИЯТ СЪВЕТПОСТАНОВИ:Чл. 1. (1) Одобрява допълнителни трансфери (предоставени трансфери) между бюджети и сметки за средства от Европейския съюз в размер до 28 000 000 лв. по бюджета на Министерството на земеделието, храните и горите за 2019 г. за изплащане от Българската агенция по безопасност на храните на обезщетения за умрели/евтаназирани животни, унищожени суровини и храни от животински произход, фуражи, фуражни суровини, фуражни добавки и инвентар и прилагане на мерките за ограничаване и ликвидиране на заболяването Африканска чума по свинете на територията на Република България.

(2) Средствата по ал. 1 да се осигурят чрез преструктуриране на разходите и/или трансферите по централния бюджет за 2019 г.

Чл. 2. Министърът на земеделието, храните и горите да извърши съответните промени по бюджета си за 2019 г. и да уведоми министъра на финансите.

Чл. 3. Министърът на финансите да извърши съответните промени по централния бюджет за 2019 г.

Заключителни разпоредби§ 1. Постановлението се приема на основание чл. 109, ал. 3 от Закона за публичните финанси във връзка с чл. 108 от Закона за ветеринарномедицинската дейност.§ 2. Изпълнението на постановлението се възлага на министъра на земеделието, храните и горите.§ 3. Постановлението влиза в сила от деня на обнародването му в „Държавен вестник“.

Министър-председател:  Бойко Борисов

Главен секретар на Министерския съвет:  Веселин Даков