Административният съд – Разград, на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпил протест на прокурор от Окръжна прокуратура – Разград, като в него е посочена за незаконосъобразна разпоредбата на чл. 22, т. 1 от Наредба № 4 за търговската дейност на територията на община Завет, приета с решение на Общинския съвет – гр. Завет, по който е образувано административно дело № 133/2016 г. по описа на Административния съд – Разград, насрочено за 1.11.2016 г. от 10,30 ч. Всеки, който има правен интерес, може да се присъедини към оспорването или да встъпи като страна до началото на устните състезания при всяко положение на делото съгласно чл. 189, ал. 2 АПК.