Постановление № 257 от 1 ноември 2010 г. за изменение и допълнение на Наредбата за единните държавни изисквания за придобиване на висше образование по специалностите „Медицинска сестра“ и „Акушерка“ за образователно-квалификационна степен „бакалавър“, приета с Постановление № 248 на Министерския съвет от 2005 г.

ПОСТАНОВЛЕНИЕ № 257 ОТ 1 НОЕМВРИ 2010 Г. за изменение и допълнение на Наредбата за единните държавни изисквания за придобиване на висше образование по специалностите „Медицинска сестра“ и „Акушерка“ за образователно-квалификационна степен „бакалавър“, приета с Постановление № 248 на Министерския съвет от 2005 г. (обн., ДВ, бр. 95 от 2005 г.; изм. и доп., бр. 82 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4 на края се поставя запетая и се добавя „или по реда на чл. 68, ал. 4 от Закона за висшето образование“. § 2. В чл. 6 след думата „години“ се поставя запетая и се добавя „съответстващи на 8 семестъра“. § 3. В чл. 7 се правят следните изменения: 1. В ал. 1 думата „клинична“ се заменя с „практическа“.

2. В ал. 2 думите „практически упражнения и самостоятелна работа с продължителност не по-малко от 7 семестъра“ се заменят с „и практически упражнения с обща продължителност не по-малко от 6 семестъра“.

3. Алинея 3 се изменя така: „(3) Практическата подготовка се осъществява чрез учебна (клинична) практика и преддипломен стаж.“ § 4. Създава се чл. 7а: „Чл. 7а. (1) Практическата подготовка за придобиване на образователно-квалификационна степен „бакалавър“ по специалността „Медицинска сестра“ се организира и провежда във факултети и/или филиали на висши училища в съответствие с учебния план.

(2) Практическата подготовка се провежда и в лечебни заведения, получили положителна акредитационна оценка за обучение на студенти по чл. 90, ал. 1, т. 2 от Закона за лечебните заведения.

(3) Практическата подготовка по чл. 7, ал. 3 се провежда от преподаватели, завършили специалност „Медицинска сестра“, с образователно-квалификационна степен „бакалавър“ или „магистър“ по специалността „Управление на здравните грижи“ от професионално направление „Обществено здраве“ с професионална квалификация „ръководител на здравните грижи и преподавател по практика“.

(4) Практическата подготовка е с минимална продължителност, както следва: 1. учебна (клинична) практика – от първи до шести семестър включително, с продължителност не по-малко от 1140 академични часа; 2. преддипломен стаж – провежда се през седми и осми семестър, с продължителност не по-малко от 1600 астрономически часа.

(5) Преддипломният стаж осигурява специализирани знания в различните области от практическите основи на сестринските грижи.“ § 5. В чл. 8 се правят следните изменения: 1. Алинея 3 се отменя.

2. Алинея 4 се изменя така: „(4) Като цифрово изражение на студентската заетост, необходима за усвояване на специализирани знания и умения в процеса на обучението, в учебните планове се вписват кредити в съответствие с наредбата по чл. 44а, ал. 7 от Закона за висшето образование.“ § 6. Член 9 се изменя така: „Чл. 9. Избираемите и факултативните учебни дисциплини и техният хорариум се определят от висшето училище, като хорариумът на факултативните учебни дисциплини не може да надхвърля 10 на сто от общата аудиторна заетост.“ § 7. В чл. 10 думите „клиничната“ и „клинична“ се заменят съответно с „практическата“ и „практическа“. § 8. В чл. 11 думите „или не по-малко от 4735 часа“ се заменят със „съответстващи на 8 семестъра и хорариум 4675 часа“. § 9. В чл. 12 се правят следните изменения: 1. В ал. 1 думата „клинична“ се заменя с „практическа“.

2. В ал. 2 думите „практически упражнения и самостоятелна работа с продължителност не по-малко от 7 семестъра“ се заменят с „и практически упражнения с обща продължителност не по-малко от 6 семестъра“.

3. Алинея 3 се изменя така: „(3) Практическата подготовка се осъществява чрез учебна (клинична) практика и преддипломен стаж.“ § 10. В чл. 13 се създава ал. 3: „(3) Като цифрово изражение на студентската заетост, необходима за усвояване на специализирани знания и умения в процеса на обучението, в учебните планове се вписват кредити в съответствие с наредбата по чл. 44а, ал. 7 от Закона за висшето образование.“ § 11. Член 14 се изменя така: „Чл. 14. (1) Практическата подготовка за придобиване на образователно-квалификационна степен „бакалавър“ по специалността „Акушерка“ се организира и провежда във факултети и/или филиали на висши училища в съответствие с учебния план.

(2) Практическата подготовка се провежда и в лечебни заведения, получили положителна акредитационна оценка за обучение на студенти по чл. 90, ал. 1, т. 2 от Закона за лечебните заведения.

(3) Практическата подготовка по ал. 1 се провежда от преподаватели, завършили специалност „Акушерка“, с образователно-квалификационна степен „бакалавър“ или „магистър“ по специалността „Управление на здравните грижи“ от професионално направление „Обществено здраве“ с професионална квалификация „ръководител на здравните грижи и преподавател по практика“.

(4) Практическата подготовка е с минимална продължителност, както следва: 1. учебна (клинична) практика – от първи до шести семестър включително, с продължителност не по-малко от 1140 академични часа; 2. преддипломен стаж – провежда се през седми и осми семестър, с продължителност не по-малко от 1600 астрономически часа.“ § 12. В чл. 15, ал. 1 думата „клиничната“ се заменя с „практическата“, а думите „и/или правоспособна акушерка“ се заличават. § 13. Член 16 се изменя така: „Чл. 16. Избираемите и факултативните учебни дисциплини и техният хорариум се определят от висшето училище, като хорариумът на факултативните учебни дисциплини не може да надхвърля 10 на сто от общата аудиторна заетост.“ § 14. В чл. 17 думите „клиничната“ и „клинична“ се заменят съответно с „практическата“ и „практическа“. § 15. Член 18 се изменя така: „Чл. 18. Обучението за придобиване на висше образование по специалността „Медицинска сестра“ за образователно-квалификационна степен „бакалавър“ завършва с държавни изпити по: 1. Философия на сестринските грижи. Теоретични и практически основи на общите и специалните сестрински грижи; 2. Вътрешни болести и Фармакология – сестрински дейности и грижи; 3. Хирургия и Анестезиология и интензивни грижи – сестрински дейности и грижи; 4. Социална медицина с Промоция на здравето и Социално и здравно законодателство.“ § 16. Член 19 се изменя така: „Чл. 19. Обучението за придобиване на висше образование по специалността „Акушерка“ за образователно-квалификационна степен „бакалавър“ завършва с държавни изпити по: 1. Философия на акушерските грижи. Теоретични и практически основи на общите и специалните акушерски грижи; 2. Неонатология и Детски болести – акушерски дейности и грижи; 3. Акушерство и гинекология – акушерски дейности и грижи; 4. Социална медицина с Промоция на здравето и Социално и здравно законодателство.“

Заключителна разпоредба § 17. Постановлението влиза в сила от деня на обнародването му в „Държавен вестник“ с изключение на § 4 (относно чл. 7а, ал. 4), § 11 (относно чл. 14, ал. 4) и § 15 и 16, които влизат в сила от учебната 2011 – 2012 г.

Министър-председател: Бойко Борисов

Главен секретар на Министерския съвет: Росен Желязков