Постановление № 246 от 21 септември 2016 г. за изменение и допълнение на нормативни актове на Министерския съвет

ПОСТАНОВЛЕНИЕ № 246 ОТ 21 СЕПТЕМВРИ 2016 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Наредбата за условията и реда за издаване на удостоверения, свързани с придобита професионална квалификация на територията на Република България, необходими за достъп или за упражняване на регулирана професия на територията на друга държава членка, приета с Постановление № 74 на Министерския съвет от 2011 г. (обн., ДВ, бр. 28 от 2011 г.; изм. и доп., бр. 9 и 62 от 2013 г. и бр. 24 от 2014 г.), се правят следните изменения и допълнения: 1. В чл. 4, т. 2 след думите „чл. 23, ал. 1“ се добавя „или чл. 30“ и накрая се поставя запетая и се добавя „или прилагане на общата система за признаване на доказателства за обучение съгласно дял ІІІ, глава І от Директива 2005/36/ЕО“.

2. В чл. 6: а) в ал. 6 се създава т. 8: „8. други необходими документи по преценка на компетентния орган по признаването.“; б) в ал. 8 думата „квалифициран“ се заличава и накрая се добавя „по смисъла на Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (OB, L 257, 28.8.2014 г.)“; в) в ал. 9 се създава изречение второ: „Когато държавната такса за предоставяне на услугата е заплатена по електронен път, не се прилага документ, удостоверяващ извършеното плащане.“

3. В чл. 8, ал. 3 изречение първо се изменя така: „При възникване на основателни съмнения относно истинността на проведеното обучение или на представените документи длъжностните лица по ал. 2 могат да изискат потвърждение от съответните компетентни органи.“

4. В чл. 10: а) създава се нова т. 2: „2. представените документи за придобита професионална квалификация са издадени след обучение, проведено в нарушение на изискванията на българското законодателство;“ б) досегашните т. 2 и 3 стават съответно т. 3 и 4.

5. В допълнителните разпоредби се създава нов § 3: „§ 3. Наредбата въвежда разпоредбите на Директива 2005/36/ЕО на Европейския парламент и на Съвета относно признаването на професионалните квалификации и на Директива 2013/55/ЕС на Европейския парламент и на Съвета от 20 ноември 2013 г. за изменение на Директива 2005/36/ЕО относно признаването на професионалните квалификации и на Регламент (ЕС) № 1024/2012 относно административно сътрудничество посредством Информационната система за вътрешния пазар („Регламент за ИСВП“) (ОВ, L 354/132 от 28.12.2013 г.).“

6. Досегашният § 3 става § 4. § 2. В Наредбата за държавните изисквания за признаване на придобито висше образование и завършени периоди на обучение в чуждестранни висши училища, приета с Постановление № 168 на Министерския съвет от 2000 г. (обн., ДВ, бр. 69 от 2000 г.; изм. и доп., бр. 25 и 79 от 2009 г., бр. 59 от 2010 г., бр. 102 от 2011 г. и бр. 62 от 2013 г.), се правят следните изменения и допълнения: 1. В чл. 8 ал. 3 се изменя така: „(3) Документите по ал. 1, т. 2 и 5, издадени от висшите училища извън страните – членки на Европейския съюз, Исландия, Норвегия, Лихтенщайн и Швейцария, трябва да отговарят на изискванията на съответните разпоредби на двустранни международни договори, по които Република България е страна, или на Конвенцията за премахване на изискването за легализация на чуждестранните публични актове, съставена в Хага на 5 октомври 1961 г., а при липса на такива разпоредби – да са преминали процедура по общия ред за легализациите, преводите и заверките на документи и други книжа. Документите по ал. 1, т. 2 и 5 с изключение на европейското дипломно приложение, издадени от висшите училища в страните – членки на Европейския съюз, Исландия, Норвегия, Лихтенщайн и Швейцария, трябва да бъдат придружени с превод на български език от лице, сключило договор за извършване на преводи с Министерството на външните работи съгласно чл. 2а, ал. 2 от Правилника за легализациите, заверките и преводите на документи и други книжа, приет с Постановление № 184 на Министерския съвет от 1958 г. (обн., ДВ, бр. 73 от 1958 г.; изм. и доп., бр. 10 от 1964 г., бр. 77 от 1976 г., бр. 96 от 1982 г., бр. 77 от 1983 г. и бр. 103 от 1990 г.). Документът, удостоверяващ промяната в имената на заявителя по ал. 1, т. 7, представен на чужд език, трябва да бъде придружен с превод на български език.“

2. В чл. 14а, ал. 2 думата „универсален“ се заличава и накрая се добавя „по смисъла на Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (OB, L 257, 28.8.2014 г.)“. § 3. В Постановление № 150 на Министерския съвет от 2010 г. за изменение и допълнение на Наредбата за държавните изисквания за признаване на придобито висше образование и завършени периоди на обучение в чуждестранни висши училища, приета с Постановление № 168 на Министерския съвет от 2000 г. (ДВ, бр. 59 от 2010 г.), § 12 от преходните разпоредби се изменя така: „§ 12. Процедурите по § 11, за които са налице основанията по чл. 7а, ал. 1, т. 1 и 2 от Наредбата за държавните изисквания за признаване на придобито висше образование и завършени периоди на обучение в чуждестранни висши училища, се прекратяват със заповед на министъра на образованието и науката или на упълномощено от него длъжностно лице.“

Министър-председател: Бойко Борисов

За главен секретар на Министерския съвет: Мариета Немска