Постановление № 294 от 4 ноември 2004 г. за изменение и допълнение на нормативни актове на Министерския съвет

ПОСТАНОВЛЕНИЕ № 294

ОТ 4 НОЕМВРИ 2004 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 162 на Министерския съвет от 1999 г. за приемане на Устройствен правилник на Министерството на отбраната и за създаване на изпълнителни агенции към министъра на отбраната (обн., ДВ, бр. 72 от 1999 г.; изм. и доп., бр. 98 и 112 от 1999 г., бр. 6, 39 и 56 от 2000 г., бр. 18, 22, 25, 64 и 87 от 2001 г., бр. 9, 68 и 117 от 2002 г., бр. 75 от 2003 г. и бр. 9 от 2004 г.) се правят следните изменения и допълнения: 1. В чл. 2, ал. 1 т. 1 се изменя така: “1. Изпълнителна агенция “Социални дейности на Министерството на отбраната” със седалище София, бул. Тотлебен 34а, за осъществяване на социалните дейности на Министерството на отбраната, като осигурява отдиха и възстановяването на личния състав на Министерството на отбраната и на Българската армия, за настаняване на нуждаещи се кадрови военнослужещи и граждански лица в общежитията на Министерството на отбраната, за организиране изпълнението на решенията на Отрасловия съвет за социално сътрудничество и за реализиране на връзките със синдикалните организации във въоръжените сили, за координация и осъществяване на дейностите по подпомагане на гражданите, пострадали при или по повод отбраната на страната и изпълнението на програмите за интегриране на личния състав от малцинствата във въоръжените сили, за осъществяване на административно обслужване и свързаните с това функции по управление на почивната база, хотелите, общежитията и спортните имоти на Министерството на отбраната, за осъществяване на туристическа дейност, за подпомагане министъра на отбраната при ръководството и осъществяването на физическата подготовка и спортната дейност в Министерството на отбраната и в Българската армия;”.

2. В чл. 3, ал. 2, т. 5 думите “Отдих и възстановяване” се заменят със “Социални дейности на Министерството на отбраната”.

3. В приложение № 2 към чл. 2, ал. 2: а) в наименованието думите “Отдих и възстановяване” се заменят със “Социални дейности на Министерството на отбраната”; б) точка 24 се изменя така: “24. Имот в София, ул. Йоаким Кърчовски - специален терен в кв. 100А;” в) точки 26 - 31 се изменят така: “26. Военно общежитие “Чавдар 1” - София, бул. Асен Йорданов 2, блок 1; 27. Военно общежитие “Чавдар 2” - София, бул. Асен Йорданов, блок 2; 28. Военно общежитие “5-и километър” - София, бул. Цариградско шосе 111; 29. Военно общежитие “Средец” - София, ул. Монтевидео 21А; 30. Военно общежитие “Май” - София, ул. Монтевидео 21А; 31. Военно общежитие - Плевен, ж. к. Дружба, бл. 52;” г) създават се т. 35 - 39: “35. Почивен дом - с. Сапарево, община Сапарева баня, област Кюстендил; 36. Имот в Пловдив, бул. Копривщица 19, вх. А и вх. Б; 37. Сграда № 22-С в терен със специално предназначение - София, бул. Цариградско шосе 111; 38. Имот във Варна, ж.к. Владислав Варненчик - парцел I на промишлена зона “Планова” по плана на гр. Варна; 39. Имот в София, ж. к. Обеля, ул. 24-а № 26.”

4. В приложение № 3 към чл. 2, ал. 2 т. 2 - 7, 16, 17 и 23 се отменят.

5. В приложение № 6 към чл. 4, ал. 1 се правят следните изменения: а) в наименованието на приложението числото “7798” се заменя със “7998”; б) в т. 1 “Изпълнителна агенция “Държавна собственост на Министерството на отбраната” числото “562” се заменя с “462”; в) точка 2 се изменя така: “2. Изпълнителна агенция “Социални дейности на Министерството на отбраната” - 562”; г) в т. 4 “Изпълнителна агенция “Военни клубове и информация” числото “211” се заменя с “218”; д) в т. 7 “Служба “Сигурност - военна полиция и военно контраразузнаване” числото “1019” се заменя с “1332”; е) в т. 8 “Служба “Военна информация” числото “1788” се заменя с “1588”. § 2. В Устройствения правилник на Министерството на отбраната, приет с Постановление № 162 на Министерския съвет от 1999 г. (обн., ДВ, бр. 72 от 1999 г.; изм. и доп., бр. 98 от 1999 г., бр. 14, 39 и 56 от 2000 г., бр. 25, 64 и 87 от 2001 г., бр. 68 и 117 от 2002 г., бр. 75 от 2003 г. и бр. 9 от 2004 г.), се правят следните изменения и допълнения: 1. В чл. 8, ал. 1 след думите “дирекции” се поставя запетая, а думите “и инспекторат” се заменят с “инспекторат и звено по сигурността на информацията”.

2. В чл. 12а ал. 1 се изменя така: “(1) Служителят по сигурността на информацията е пряко подчинен на министъра на отбраната, ръководи звеното по сигурността на информацията и в изпълнение на възложените му със Закона за защита на класифицираната информация и нормативните актове по прилагането му задачи отговаря за защитата на класифицираната информация в Министерството на отбраната, като: 1. следи за спазване изискванията на Закона за защита на класифицираната информация и на международните договори във връзка със защитата на класифицираната информация; 2. организира, планира и контролира дейностите, свързани със защитата на класифицираната информация; 3. води регистър на лицата, получили разрешение за достъп до класифицирана информация, следи за сроковете на валидност на разрешенията и за промяна в нивата за класификация; 4. следи за правилното определяне на нивото на класификация на информацията; 5. организира и провежда обучението на служителите в областта на защитата на класифицираната информация; 6. подпомага министъра на отбраната при определяне на зоните за сигурност в министерството; 7. осъществява методическо ръководство на служителите по сигурността на информацията в структурите на подчинение на министъра на отбраната с изключение на служба “Сигурност - ВП и ВКР” и служба “Военна информация”.”

3. В чл. 13: а) алинея 2 се изменя така: “(2) Инспекторатът извършва контролни и други проверки по указание на министъра на отбраната в Министерството на отбраната, Българската армия и в структурите на подчинение на министъра на отбраната по отношение на: 1. спазването на нормативните актове и заповедите на министъра на отбраната; 2. управлението и разпореждането с материални средства; 3. логистичното осигуряване; 4. управлението на човешките ресурси; 5. спазването на правата на човека; 6. опазването на околната среда.”; б) създава се нова ал. 3: “(3) Инспекторатът участва в проверките на бойната подготовка, войсковия ред и дисциплина.”; в) досегашните ал. 3, 4 и 5 стават съответно ал. 4, 5 и 6.

4. В чл. 15: а) точки 8 - 11 се изменят така: “8. разработва информационната политика на Министерството на отбраната; 9. предоставя информация за дейността на Министерството на отбраната и Българската армия на медиите чрез пресцентъра; 10. организира публичните изяви на министъра на отбраната и на началника на Генералния щаб на Българската армия; 11. организира дейностите по отбранително-мобилизационната подготовка на министерството;” б) създава се т. 13: “13. осигурява централизираното административно (автоматизирано) управление за контрол на документацията в Министерството на отбраната и в Генералния щаб на Българската армия.”

5. В чл. 16: а) точка 3 се отменя; б) точка 5 се изменя така: “5. обработва първичната счетоводна документация, която отразява процесите, свързани с дейността на администрацията, и изготвя счетоводни отчети;” в) точка 11 се отменя.

6. Членове 19, 20 и 21 се изменят така: “Чл. 19. Дирекция “Правно-нормативна дейност”: 1. осигурява в правно-нормативно отношение дейността на министъра на отбраната и началника на Генералния щаб на Българската армия; 2. изготвя проекти на нормативни актове и становища за законосъобразност по проекти на нормативни актове и съгласува за законосъобразност актовете на министъра на отбраната, заместник-министрите на отбраната и главния секретар на Министерството на отбраната; 3. организира и осъществява процесуалното представителство на Министерството на отбраната; 4. ръководи методически юрисконсултите от Българската армия и структурите на подчинение на министъра на отбраната; 5. участва в процеса на водене на преговори и на сключване на договори, по които страна е Министерството на отбраната; 6. участва в преговори и изготвя проекти на международни договори; 7. дава становища и консултации по прилагането на международното право във военната област; 8. съгласува или изготвя проекти на решения на Министерския съвет и на Народното събрание във връзка с изпращането на български въоръжени сили извън страната и пребиваването на чужди войски на територията на страната или преминаването им през нея.

Чл. 20. Дирекция “Отбранителна политика”: 1. подпомага министъра на отбраната в процеса на формиране, провеждане и контрола по изпълнението на политиката за националната и колективната сигурност и отбрана; 2. подпомага министъра на отбраната при формирането, провеждането и контрола по прилагането на държавната политика в областта на отбраната, в т. ч. за участие в разрешаването на кризи от военен и невоенен характер; 3. участва в разработването на национални отбранителни планове и координира разработването на стратегии; изготвя текущи и дългосрочни анализи и прогнози по отношение на отбраната и сигурността; 4. участва в процеса на формиране на националните позиции по отношение на Организацията на Северноатлантическия договор и Европейския съюз в областта на отбраната; 5. координира политиката по съюзното отбранително планиране и определя приоритетите на сътрудничество; 6. координира провеждането на стратегически прегледи на отбраната.

Чл. 21. Дирекция “Отбранително планиране и програмиране”: 1. подпомага министъра на отбраната при управлението на процеса на планиране и програмиране на отбранителните ресурси; 2. организира и координира процесите на определяне на Необходимите оперативни способности в Министерството на отбраната и в структурите на подчинение на министъра на отбраната; 3. прилага и поддържа Интегрираната система за управление на ресурсите за отбрана в Министерството на отбраната и в Българската армия; 4. провежда и координира годишния програмен преглед и координира разработването на отбранителни програми за разглеждане от Програмния съвет; 5. разработва методология за остойностяването; 6. координира българския принос към колективната система за отбрана (Цели на въоръжените сили); 7. подпомага министъра на отбраната в областта на гражданско-военното планиране на ресурсите за извънредни ситуации и при отбранително-мобилизационната подготовка на страната; 8. планира, програмира и координира военните продажби в чужбина и Програмата за чуждестранна военна помощ от САЩ; 9. координира разработването на Единния план за материално-техническо осигуряване и на Единния поименен списък за строителство и строителни услуги в съответствие с отбранителните програми.”

7. Член 23 се изменя така: “Чл. 23. Дирекция “Международно сътрудничество”: 1. подпомага министъра на отбраната при осъществяване на международното сътрудничество в областта на отбраната; 2. планира, координира и организира двустранни, многостранни и регионални дейности на сътрудничество в областта на отбраната; 3. координира разработването на международни споразумения в областта на отбраната; 4. подпомага министъра на отбраната при осъществяване на политиката по участието на Република България в международни организации в областта на отбраната и сигурността; 5. координира изпълнението на задълженията на Министерството на отбраната, произтичащи от международни договори, конвенции и споразумения, по които Република България е страна; 6. осъществява общото ръководство на протоколната дейност в Министерството на отбраната и в Генералния щаб на Българската армия и осигурява в протоколно-представително отношение дейността на министъра на отбраната, заместник-министрите и главния секретар на Министерството на отбраната.”

8. Членове 25 и 26 се изменят така: “Чл. 25. Дирекция “Планиране и управление на бюджета”: 1. подпомага министъра на отбраната в управлението на финансовите ресурси в Министерството на отбраната; 2. организира и управлява вътрешните финансови дейности и счетоводната отчетност; консолидира счетоводната информация на Министерството на отбраната и на Българската армия за управление на финансовите ресурси; 3. изготвя указания относно бюджетните процедури съгласно насоките на Министерството на финансите, координира дейностите по планиране за следващата бюджетна година и изготвя проектобюджета на Министерството на отбраната в съответствие с Меморандума на програмните решения; 4. организира и контролира изпълнението на годишния бюджет на Министерството на отбраната; 5. координира, коригира и утвърждава ограниченията за разходи и плащания по бюджетните сметки на разпоредителите с бюджетни кредити на второ ниво и осъществява всички банкови разплащания на бюджетните разпоредители на второ и по-ниско ниво чрез системата “Единна сметка”; 6. осъществява всички разплащания с контрагенти на Министерството на отбраната; 7. ръководи методически финансовите органи на Министерството на отбраната и Българската армия и издава указания за финансово-счетоводната дейност; 8. осъществява политиката по доходите, общественото и здравното осигуряване в Министерството на отбраната; 9. разработва годишен финансов план за материално-техническо осигуряване в съответствие с Меморандума на програмните решения.

Чл. 26. Дирекция “Кадрова политика”: 1. подпомага министъра на отбраната при формирането и провеждането на кадровата политика в Министерството на отбраната; 2. разработва модели за кадровото развитие на военнослужещите; 3. управлява и координира процеса на кадрово развитие, в т.ч. повишаването в звание, назначаването и освобождаването на висшия команден състав във въоръжените сили, и осъществява методическо ръководство на кадровите органи от въоръжените сили; 4. управлява и координира изпълнението на процедурите за оценка на кадровите военнослужещи; 5. организира и координира дейността по подбора, назначаването и отчета на военнослужещи на кадрова военна служба и граждански лица от въоръжените сили на Република България на работа в щабове и органи на международни организации; 6. разработва насоките и осъществява общ контрол на прилагане на политиката и процедурите в системата на военното образование и квалификацията в страната и в чужбина и осъществява методическо ръководство на структурите от военнообразователната система; 7. разработва политиката по социалната адаптация на личния състав, освободен от наборна и кадрова военна служба, и политиката по материално подпомагане на гражданите, пострадали при или по повод отбраната на страната, военнослужещите и гражданските лица; 8. разработва и координира политиката и дейността по безопасни и здравословни условия на труд на работните места във въоръжените сили и осъществява контрол по спазването й; 9. ръководи изграждането и развитието на автоматизираната система за управление на човешките ресурси и води отчета на личния състав от структурите на подчинение на министъра на отбраната и висшия команден състав; 10. отговаря за връзките със синдикалните организации във въоръжените сили и с военно-патриотичните съюзи и организации и координира дейностите по проучване, регистриране, опазване и поддържане на войнишките паметници.”

9. Членове 28 и 29 се изменят така: “Чл. 28. Дирекция “Финансово-контролна дейност”: 1. подпомага министъра на отбраната при осъществяване на финансов контрол на Министерството на отбраната, Българската армия и структурите на подчинение на министъра на отбраната, като извършва одити по отношение на финансовата, счетоводната и договорната дисциплина, свързани с материалните средства, въоръженията и имуществата, включително контрол на инвентара; 2. извършва финансови одити и проверки и изготвя одитни доклади и актове за начет; 3. осъществява предварителен контрол за законосъобразност на документите и действията, свързани с финансовата дейност.

Чл. 29. Дирекция “Управление на доставките”: 1. подпомага министъра на отбраната при разработване и контролиране на политиката по доставките (централизираното и децентрализираното снабдяване) с изключение на строителството и строителните услуги; 2. организира и изпълнява дейността по възлагане на обществените поръчки с изключение на строителството и строителните услуги; 3.осъществява маркетинга на стоки и услуги; 4. изпълнява плана за централизирано снабдяване за материални средства и услуги в съответствие с решенията и указанията на Съвета по отбранителна аквизиция и на Програмния съвет; 5. отговаря за изпълнението на търговските договори и осъществява контрол по спазването на сроковете, условията и изискванията за доставка и качеството на изпълнение на договора с изключение на строителството и строителните услуги.”

10. Членове 31, 32 и 32а се изменят така: “Чл. 31. Дирекция “Военна инфраструктура”: 1. подпомага министъра на отбраната в дейността по управление на недвижими имоти - публична държавна собственост, предоставени за изпълнение на функциите на Министерството на отбраната; 2. съставя актове за публична държавна собственост за имоти, свързани с държавната тайна или със сигурността и отбраната на страната, и води регистър за тези имоти; 3. създава и поддържа база данни, технически характеристики и специализирани кадастрални карти на недвижимите имоти - публична държавна собственост; 4. подпомага министъра на отбраната в разработването и надзора при изпълнението на политиката за инвестиции за строителство и модернизация на военната инфраструктура; 5. координира планирането и разработва предложението за капитални инвестиции в сферата на строителството и строителните услуги в съответствие с изискванията, посочени от Системата на необходимите отбранителни способности, с цел разглеждане от Съвета по отбранителна аквизиция; 6. разработва Единния поименен списък за строителство и строителни услуги в съответствие с Меморандума на програмните решения за разглеждане от Съвета по отбранителна аквизиция; 7.организира и изпълнява дейността по възлагане на обществени поръчки в сферата на строителството и строителните услуги, проектирането на инфраструктура и обновяването й; 8. отговаря за изпълнението на договорите за инфраструктура и осъществява контрол по спазването на сроковете и качеството на изпълнение на договора; 9. отговаря за категоризирането и снемането от отчет на негодните за ползване недвижими имоти; 10. координира разработването и реализацията на проекти по Програмата на Организацията на Северноатлантическия договор за инвестиции в областта на сигурността; 11. организира отдаването под наем на недвижими имоти - публична държавна собственост, предоставени за изпълнение на функциите на Министерството на отбраната, и отговаря за изпълнението на договорите за отдаване под наем; 12. подпомага министъра на отбраната при осъществяването на жилищната политика; 13. подпомага министъра на отбраната в случаите, в които упражнява правата на държавата в търговските дружества с държавно участие в капитала, и подготвя неговите решения.

Чл. 32. Дирекция “Политика по въоръженията и техниката”: 1. разработва и организира провеждането на политиката по отбранителна аквизиция; 2. разработва и обобщава предложения за изследване и развитие и нови изделия и предложения за снемане от въоръжение в съответствие с изискванията, определени в Системата на необходимите отбранителни способности, за разглеждане от Съвета по отбранителна аквизиция; 3. участва в разработването на планове за снабдяване и планове за снемане от употреба в съответствие с Меморандума на програмните решения; 4. анализира, координира и оценява изпълнението на проектите по аквизиция и координира процеса на жизнения цикъл на придобитите способности и ресурси чрез ръководителите на проекти; 5. координира разработването и реализирането на проектите за изследване и развитие; 6. координира дейностите по интегриране на придобити способности и ресурси в рамките на Министерството на отбраната и Българската армия; 7. подпомага министъра на отбраната при осъществяване на отбранителната индустриална политика; 8. осъществява методическо ръководство на Института за перспективни изследвания за отбраната при изпълнението на проектите за научноизследователска и развойна дейност.

Чл. 32а. Дирекция “Военна стандартизация, качество и кодификация”: 1. подпомага министъра на отбраната при формирането и провеждането на политиката в областта на военната стандартизация, кодификацията и държавната гаранция на качеството; 2. организира и координира процеса по ратифицирането, съхраняването, разпространението и прилагането на стандартизационните споразумения на Организацията на Северноатлантическия договор и съюзните публикации; 3. организира и координира разработването на военни стандарти и военни технически спецификации за разработване на продукти с военно предназначение, тяхното съхраняване и публикуването им; 4. организира формирането и координира провеждането на политиката на Министерството на отбраната за интегриран системен подход към качеството през целия жизнен цикъл на отбранителните продукти; 5. организира и осъществява дейността по сертифициране на отбранителни продукти и на системите за управление и осигуряване качеството на производителите; 6. изгражда и поддържа национална кодификационна система, съвместима със системата на Организацията на Северноатлантическия договор, както и организира дейностите по кодификация на материални средства за отбрана на страната.”

11. В приложението към чл. 8, ал. 2 се правят следните изменения: а) в наименованието числото “725” се заменя със “702”; б) на ред “Звено по сигурността” числото “5” се заменя с “15”; в) на ред “Обща администрация” числото “199” се заменя със “194”; г) на ред “Дирекция “Административно и информационно обслужване” числото “94” се заменя с “86”; д) на ред “Дирекция “Финансово-стопански дейности” числото “105” се заменя със “108”; е) на ред “Специализирана администрация” числото “448” се заменя с “434”; ж) на ред “Дирекция “Отбранителна политика” числото “42” се заменя с “38”; з) на ред “Дирекция “Отбранително планиране и програмиране” числото “39” се заменя с “35”; и) на ред “Дирекция “Международно сътрудничество” числото “37” се заменя с “34”; к) на ред “Дирекция “Планиране и управление на бюджета” числото “61” се заменя с “65”; л) ред “Дирекция “Кадрова политика и социална адаптация” - 44” се изменя така: “Дирекция “Кадрова политика” - 33”; м) на ред “Дирекция “Финансово-контролна дейност” числото “48” се заменя с “44”; н) на ред “Дирекция “Управление на доставките” числото “43” се заменя с “38”; о) на ред “Дирекция “Военна инфраструктура” числото “63” се заменя с “62”; п) на ред “Дирекция “Национално кодификационно бюро” думите “Национално кодификационно бюро” се заменят с “Военна стандартизация, качество и кодификация”. § 3. В чл. 1 от Постановление № 265 на Министерския съвет от 1999 г. за приемане на устройствени правилници на изпълнителни агенции към министъра на отбраната (обн., ДВ, бр. 6 от 2000 г.; изм. и доп., бр. 39 и 56 от 2000 г., бр. 25 от 2001 г. и бр. 9 от 2004 г.) думите “Отдих и възстановяване” се заменят със “Социални дейности на Министерството на отбраната”. § 4. В Устройствения правилник на Изпълнителна агенция “Държавна собственост на Министерството на отбраната”, приет с Постановление № 265 на Министерския съвет от 1999 г. (обн., ДВ, бр. 6 от 2000 г.; изм. и доп., бр. 56 от 2000 г., бр. 25, 64 и 87 от 2001 г. и бр. 9 от 2004 г.), се правят следните изменения: 1. В чл. 11: а) в ал. 1 цифрата “4” се заменя с “3”; б) в ал. 2 числото “562” се заменя с “462”.

2. Член 12 се изменя така: “Чл. 12. Общата администрация на агенцията е организирана в дирекция “Административно-правна и финансово-счетоводна дейност”.”

3. Член 14 се изменя така: “Чл. 14. (1) Дирекция “Административно-правна и финансово-счетоводна дейност”: 1. осигурява административното обслужване на агенцията, гражданите и юридическите лица; 2. осигурява правното обслужване на агенцията; 3. осигурява комплектуването на агенцията с личен състав и води неговия отчет; 4. изгражда и поддържа информационна система и база данни, необходими за функционирането на агенцията; 5. организира пропускателния режим в сградата на агенцията; 6. осъществява организацията на финансовата дейност, счетоводството и отчетността на агенцията в съответствие с изискванията на Закона за счетоводството, сметкоплана, стандартите и методическите указания по тяхното прилагане, утвърдени от министъра на финансите за бюджетните предприятия; 7. организира отчитането на приходите и разходите на агенцията по единната бюджетна класификация; 8. организира счетоводното завеждане, съхраняване и отчитане на приетите дълготрайни и краткотрайни активи в агенцията от Министерството на отбраната с акт за приемане и предаване на активите; 9. изготвя проект на бюджетна сметка на агенцията; 10. извършва данъчната регистрация на агенцията и осигурява разчитането с дължимите данъци, социалноосигурителни вноски, такси и други държавни вземания; 11. организира извършването на инвентаризация по ред и в срокове, определени в съответните нормативни актове; 12. изготвя анализи, предлага концепции по управлението и разпореждането с недвижими имоти и движими вещи в съответствие с предмета на дейност на агенцията и осъществява контрол по изпълнението им.

(2) Директорът на дирекция “Административно-правна и финансово-счетоводна дейност” представя на изпълнителния директор ежемесечна информация за финансовото състояние на агенцията.”

4. Член 14а се отменя.

5. В приложението към чл. 11, ал. 3 се правят следните изменения: а) в наименованието числото “562” се заменя с “462”; б) на ред “Обща администрация” числото “114” се заменя с “84”; в) редове “дирекция “Административно-правно и информационно обслужване” - 63” и “дирекция “Финансово-счетоводна дейност” - 51” се заменят с “дирекция “Административно-правна и финансово-счетоводна дейност” - 84”; г) на ред “Специализирана администрация” числото “445” се заменя с “375”; д) на ред “дирекция “Недвижими имоти” числото “271” се заменя с “216”; е) на ред “дирекция “Движими вещи” числото “174” се заменя със “159”. § 5. В Устройствения правилник на Изпълнителна агенция “Отдих и възстановяване”, приет с Постановление № 265 на Министерския съвет от 1999 г. (обн., ДВ, бр. 6 от 2000 г.; изм. и доп., бр. 56 от 2000 г., бр. 25 и 87 от 2001 г., бр. 68 и 117 от 2002 г. и бр. 9 от 2004 г.), се правят следните изменения и допълнения: 1. В наименованието думите “Отдих и възстановяване” се заменят със “Социални дейности на Министерството на отбраната”.

2. В чл. 2 ал. 2 се изменя така: “(2) Агенцията осъществява социалните дейности на Министерството на отбраната, като осигурява отдиха и възстановяването на личния състав на Министерството на отбраната и на Българската армия, настанява нуждаещи се кадрови военнослужещи и граждански лица в общежитията на Министерството на отбраната, организира изпълнението на решенията на Отрасловия съвет за социално сътрудничество и реализира връзките със синдикалните организации във въоръжените сили, координира и осъществява дейностите по подпомагане на гражданите, пострадали при или по повод отбраната на страната, и по изпълнението на програмите за интегриране на личния състав от малцинствата във въоръжените сили, извършва административно обслужване и свързаните с това функции по управление на почивната база, хотелите, общежитията и спортните имоти на Министерството на отбраната, осъществява туристическа дейност,подпомага министъра на отбраната при ръководството и осъществяването на физическата подготовка и спортната дейност в Министерството на отбраната и в Българската армия.”

3. В чл. 11, ал. 2 числото “382” се заменя с “562”.

4. В чл. 13 т. 1 се изменя така: “1. Главна дирекция “Управление на почивната база, общежитията и хотелите” с 5 териториални дирекции в София, Пловдив, Варна, Плевен и Бургас;”.

5. В чл. 14 се създават т. 6 и 7: “6. организира изпълнението на решенията на Отрасловия съвет за социално сътрудничество и реализира връзките със синдикалните организации в Министерството на отбраната и Българската армия; 7. координира и осъществява дейностите по подпомагане на гражданите, пострадали при или по повод отбраната на страната, и по изпълнението на програмите за интегриране на личния състав от малцинствата във въоръжените сили.”

6. В чл. 15: а) думите “Управление на почивната база и хотелите” се заменят с “Управление на почивната база, общежитията и хотелите”; б) в т. 4 след думите “почивната база” се поставя запетая и се добавя “общежитията и хотелите”; в) в т. 6 след думите “почивната база” се поставя запетая и се добавя “общежитията”; г) създават се т. 13 - 15: “13. организира дейността на центровете за индивидуално социално обслужване, чието финансово осигуряване е от бюджета на Министерството на отбраната; 14. поддържа регистър на настанените кадрови военнослужещи и граждански лица в общежитията на Министерството на отбраната; 15. осъществява, организира и контролира настаняването в общежитията на Министерството на отбраната на нуждаещи се кадрови военнослужещи и граждански лица при условия и по ред, определени от министъра на отбраната.”

7. В чл. 15а се създава т. 5: “5. осъществява ръководството и осигурява дейността на Националния армейски спортен център за високо спортно майсторство, чието финансово осигуряване е от бюджета на Министерството на отбраната.”

8. Член 16 се изменя така: “Чл. 16. Задачи на агенцията по осъществяване на социалните дейности на Министерството на отбраната, по осигуряване отдиха и възстановяването на личния състав на Министерството на отбраната и на Българската армия, по настаняване на нуждаещи се кадрови военнослужещи и граждански лица в общежитията на Министерството на отбраната, по организиране изпълнението на решенията на Отрасловия съвет за социално сътрудничество и реализиране на връзките със синдикалните организации във въоръжените сили, по координация и осъществяване на дейностите по подпомагане на гражданите, пострадали при или по повод отбраната на страната, и по изпълнението на програмите за интегриране на личния състав от малцинствата във въоръжените сили, по осъществяване на административно обслужване и свързаните с това функции по управление на почивната база, хотелите, общежитията и спортните имоти на Министерството на отбраната, по осъществяване на туристическа дейност,по ръководство и осъществяване на физическата подготовка и спортната дейност в Министерството на отбраната и в Българската армия се възлагат от министъра на отбраната.”

9. В приложението към чл. 11, ал. 3 се правят следните изменения и допълнения: а) в наименованието числото “382” се заменя с “562”; б) на ред “Обща администрация” числото “32” се заменя с “40”; в) на ред “дирекция “Административно-правно и информационно обслужване” числото “20” се заменя с “28”; г) на ред “Специализирана администрация” числото “347” се заменя с “519”; д) на ред “Главна дирекция “Управление на почивната база и хотелите” след думите “почивната база” се поставя запетая и се добавя “общежитията” и числото “324” се заменя с “366”; е) на ред “дирекция “Спорт и физическа подготовка” числото “10” се заменя със “140”. § 6. В Устройствения правилник на Изпълнителна агенция “Военни клубове и информация”, приет с Постановление № 265 на Министерския съвет от 1999 г. (обн., ДВ, бр. 6 от 2000 г.; изм. и доп., бр. 56 от 2000 г., бр. 25 и 87 от 2001 г., бр. 68 и 117 от 2002 г., бр. 75 от 2003 г. и бр. 9 от 2004 г.), се правят следните изменения и допълнения: 1. В чл. 11, ал. 2 числото “211” се заменя с “218”.

2. В чл. 16: а) точка 5 се изменя така: “5. осъществява дейността по социалната адаптация на личния състав, освободен от наборна и кадрова военна служба;” б) създава се т. 9: “9. изпълнява програми за образование и квалификация.”

3. В чл.16в т. 3 се изменя така: “3. осъществява връзките с обществеността на Министерството на отбраната и Българската армия.”

4. В приложението към чл. 11, ал. 3 се правят следните изменения: а) в наименованието числото “211” се заменя с “218”; б) на ред “Специализирана администрация” числото “165” се заменя със “172”; в) на ред “дирекция “Военни клубове” числото “93” се заменя с “99”; г) на ред “дирекция “Информационна дейност” числото “14” се заменя с “15”. § 7. В Постановление № 11 на Министерския съвет от 1999 г. за създаване на дирекция “Национално кодификационно бюро” за разработване, поддържане и прилагане на класификации и номенклатури на въоръжение, техника, бойни припаси и материални средства за отбрана на страната (обн., ДВ, бр. 9 от 1999 г.; изм. и доп., бр. 72 и 98 от 1999 г., бр. 39 от 2000 г. и бр. 39 и 75 от 2003 г.) навсякъде думите “дирекция “Национално кодификационно бюро” се заменят с “дирекция “Военна стандартизация, качество и кодификация”. § 8. В чл. 3, ал. 1 от Наредбата за разпореждане с жилища, ателиета и гаражи от ведомствения жилищен фонд на Министерството на отбраната, приета с Постановление № 83 на Министерския съвет от 1999 г. (обн., ДВ, бр. 41 от 1999 г.; изм., бр. 98 от 1999 г.; попр., бр. 101 от 1999 г.; изм. и доп., бр. 25 от 2001 г., бр. 33 от 2003 г.; попр., бр. 34 от 2003 г.; изм. и доп., бр. 9 и 69 от 2004 г.), т. 5 се отменя.

Заключителни разпоредби § 9. Постановлението влиза в сила от 1 декември 2004 г. § 10. Необходимите средства за изпълнение на постановлението се осигуряват в рамките на бюджета на Министерството на отбраната за съответната година.

Министър-председател: Симеон Сакскобургготски

Главен секретар на Министерския съвет: Севдалин Мавров