Наредба за изменение и допълнение на Наредба № 11 от 2009 г. за условията и реда за прилагане на мярка 214 „Агроекологични плащания“ от Програмата за развитие на селските райони за периода 2007 – 2013 г.

Наредба за изменение и допълнение на Наредба № 11 от 2009 г. за условията и реда за прилагане на мярка 214 „Агроекологични плащания“ от Програмата за развитие на селските райони за периода 2007 – 2013 г. (обн., ДВ, бр. 29 от 2009 г.; изм., бр. 19 от 2010 г. и бр. 18 от 2011 г.) § 1. В чл. 24 ал. 8 се отменя. § 2. В чл. 37 се правят следните изменения: 1. Алинея 2 се изменя така: „(2) В срок до 30 октомври контролиращите лица въвеждат данни за извършените през текущата година проверки в електронната система по чл. 68.“

2. Алинея 3 се отменя. § 3. Създава се глава девета: „Глава девета

СИСТЕМА ЗА ВЪВЕЖДАНЕ НА ДАННИ ОТ ИЗВЪРШЕНИ ПРЕЗ ТЕКУЩАТА ГОДИНА ПРОВЕРКИ ОТ ВЪНШНИ ИНСТИТУЦИИ Чл. 68. (1) Държавен фонд „Земеделие“ – Разплащателна агенция, създава и поддържа електронна система, в която контролиращите лица, развъдните организации и дирекциите на национални паркове „Пирин“ и „Централен Балкан“ въвеждат данни за извършените през текущата година проверки.

(2) Данните по ал. 1 се въвеждат в електронната система в следните срокове: 1. в срок до 30 октомври на годината, за която се отнасят – за контролиращите лица и дирекциите на национални паркове „Пирин“ и „Централен Балкан“; 2. в срок до 30 ноември на годината, за която се отнасят – за развъдните организации.

(3) Контролиращите лица, развъдните организации и дирекциите на национални паркове „Пирин“ и „Централен Балкан“ изпращат в Министерството на земеделието и храните заверена разпечатка на въведените в електронната система данни в седемдневен срок от изтичане на срока по ал. 2.

(4) Функционирането на електронната система и достъпът до нея се уреждат със заповед на изпълнителния директор на ДФЗ – РА.“

Заключителна разпоредба § 4. Наредбата влиза в сила от деня на обнародването й в „Държавен вестник“.

Министър: М. Найденов